
BETOGING... 


Almal wat al 'n SISEET meegemaak het, 
stem saam: dis 'nfantastiese manier om vakansie 
te hou. U sien van die mooiste dele van onsland. 
U reis heerlik ontspanne en gerieflik in 'n ruim 
toerbus saam met gawe mense wat ook daarop 
uit isom nuwe vriende te maak. U oornag in 
goeie hotelle. U ervare gids/bestuurder sorg dat 
uallessien wat die moeite werd is. 

En die beste van alles -u kan die hele 
vakansie reël met net een besoek aandie SA. 
Spoorwegreisburo! 


SASIOERE waaruitukankies: 


Van Johannesburg af 

Na Durban oor Cathedralpiek (Drakens- 
berge) -3dae -R53,00. Na Durban deur die 
Nasionale Krugerwildtuin, Swaziland endie 
Hluhluwewildreservaat -6dae -R143,00. Na 
Kaapstad oor die Drakensberge, Pietermaritz- 
burg, die Transkei en die Tuinroete -7dae - 
R156, 60. Na Oos-Transvaal, oor die Kruinroete, 
Phalaborwa, die Nasionale Krugerwildtuin(in- 
sluitende die sentrale deel) en terug na Johan- 
nesburg -5dae -R108,00. Na die Nasionale 
Krugerwildtuin en terug -4dae -R87,00. 
Van Durban af 

Na Johannesburg oor Cathedralpiek 
(Drakensberg) -3dae -R33,00. Na Johannes- 
burg deur die Hluhluwewildreservaat, Swazi- 
land en die Nasionale Krugerwildtuin -6dae — 
R143, 00. Na Kaapstad deur die Transkei, die 
Tuinroete en Wes-Kaapland -5dae -R112, 00. 
Na Kaapstad met die Suidkus langs, die Trans- 
kei, die Tuinroete, Plettenbergbaai, Oudtshoorn 
(volstruisboerdery en Kangogrotte) en Wes- 
Kaapland -7dae -R170,00. 
Van Kaapstad af 

Na Durban deur Wes-Kaapland, oor die 
Tuinroete en die Transkei -5dae -R112,00. Na 


? 


Nee, net 'n paar van ons manne wat so 'n bietjie 
oor-entoesiasties raak oor die woelinge by die 
drukkery — maar later meer oor die aangeleent- 


* Vir al u 


heid... 

Durban deur Wes-Kaapland, oor Oudtshoorn 
(volstruisboerdery en Kangogrotte), Pletten- 
bergbaai, die Tuinroete, die Transkei endie 
Suidkus van Natal -7dae -R170,00. Na Johan- 
nesburg deur die Tuinroete, die Transkei, 
Pietermaritzburg en die Drakensberge -7dae — 
R156, 60. Daar's ook talle dag- en halfdaguitstap- 
pies vanaf Kaapstad. 

Van Windhoek af 

Na die Nasionale Etoshawildtuin -5dae — 
RYS, 00. Na Walvisbaai en Swakopmund -3dae - 
R81, 00. Halfdagtoer deur Windhoek -R5, 00. 
Van Port Elizabeth af 

Halfdagtoer na die Nasionale Addo-Olifant- 
park en terug -R3,90. 

Oplang toere is verblyf, etes en ekskursies 
by die reisgeld ingereken. Dubbelkamersen 
hutte word gedeel. As daar enkelakkommodasie 
is, kos dit 'n weinig ekstra. Toergangers kan ook 
vooraf reël om tussenstedelike toere by enige 
erkende stopplek te begin of te beëindig -of om 
dit te onderbreek en met 'n volgende toerbus 
verder tereis. Vertrekke word gewaarborg 
maar tariewe kan verander. 

Vir volle besonderhede raadpleeg u 
naaste S.A. Spoorwegreisburo (daar is 
kantore in al die hoofsentrums), uplaaslike 
stasiemeester of reisagent. 

` ,Gatjieponders, Doppers en Hervormers” —— 
waar kom hulle vandaan? — 





Onder bostaande opskrif verskyn daar in die 
Joods-Afrikaanse tydskrif: ,,Buurman” 'n lesens- 
waardige artikel uit die pen van prof. Piet Meiring, 
waarin hy ingaan op die ontstaan van die drie soge- 
naamde susterkerke en die onderlinge verskille 
tussen die drie. Hy doen dit oor die algemeen op 'n 
verantwoorde wyse, maar tog nie sonder onjuishede 
nie, wat dikwels deur skrywers nagepraat word 
sonder die nodige bewyse. Op 'n paar daarvan wat 
die Hervormde Kerk betref, wens ons hier op te wys. 
Wat die kerk in die Kaap Kolonie van ouds 
betref word dit gewoonlik deur N.G. skrywers voor- 
gegee dat die eerste kerk in die Kaap met die aan- 
koms van Van Riebeeck en sy handjievol Hollanders 
dan Nederduits Gereformeerde sou gewees het, en 
dit nieteenstaande die feit wat aan alle historici be- 
kend behoort te wees, dat daar geen Nederduits Ge- 
reformeerde in Nederland was of is nie, alhoewel die 
term Gereformeerde Kerk as wisselterm ook wel 
daar en hier gebruik is vir Hervormd, maar nie Neder- 
duits Gereformeerd nie. Die ou historiese, nasionale 
kerk in Nederland, waarvan Jan van Riebeeck en sy 
mense lede was, was die Hervormde Kerk. Van 
Riebeeck self is volgens die doopregister van die 
Hervormde gemeente van Culenburg daar gedoop. 

Dat die ,,Nederduitse Gereformeerde Kerk die 
enigste” kerk sou wees, wat deur die Kom- 
panje toegelaat is om kerklike werk te verrig, soos 
Meiring skrywe, is nie getrou aan die historiese 
feite nie. Voor 5 November 1842 was die amptelike 
naam van die kerk in die Kaap immers Nederduitsch 
Hervormd soos blyk uit die naam van die kerk 
volgens die eerste Kerkwet en wel van 1824. Die 
eerste artikel lui: ,,Het bestuur der Hervormde Kerk 
word uitgeoefend, Gemeentelyk, Ringsgewys en 
Synodaal.” Die kerk in die Kaap noem homself dus 
amptelik Hervormd al word Gereformeerd soms ook 
gebruik. 

Eers in 1842 is die naam Hervormd amptelik 
deur die sinode op 5 November verander in Neder- 
duits Gereformeerd. In die konsep van die eerste 
Kerkwet staan: 


“Tot het Hervormde Kerkgenootschap 
behooren allen, die op belydenis des geloofs 
tot ledematen zyn aangenomen, 

dezulken die in de Hervormde Kerken 
gedoopt zyn...” 


In die notule staan: 


“Tot de overweging der wetten overgaande, 
werd Art. 14 aangenomen, met uit- 

lating van ,,zoo wel als Synode” en 
Hervormde” veranderd in ,,Gereformeerd"”.” 
(onderstreep deur my, Joh. D.) 

Op 5 November 1842 was my gemeente van 
Potchefstroom reeds agt maande tevore gestig en 
wel as Hervormd. Daar was toe immers nog geen . 
kerk in Suid-Afrika met die amptelike naam Neder- 
duits Gereformeerd nie. 

Die heer Meiring net soos ander Nederduits 
Gereformeerde skrywers stel dit gewoonlik voor dat 
ds. Van der Hoff verantwoordelik was vir die naam 
Hervormd vir die kerk in Transvaal. Dit word weer- 
spreek deur die feit dat die naam van hulle kerk in 
die kerk toe nog Hervormd was, maar ook hierdeur, 
soos dr. Spoelstra in sy werk oor die Doppers dit 
stel, dat dit ondenkbaar is dat die jong, onervare 
proponent Van der Hoff dadelik soveel invloed onder 
ou geharde Voortrekkers sou hê, dat hy dit sou 
regkry om die ou Transvalers te oorreed om die band 
met die Kaapse N.G. Kerk te verbreek, en ons voeg 
hierby: Om die naam van die kerk as Hervormd vas- 
gestel te kry. Hulle attestate uit die Kaap het tog 
Hervormd vermeld, soos een wat ek persoonlik 
besit en wat deur ds. Murray uitgereik is. 


Die heer Meiring beweer ook dat ds. Van der 
Hoff dan ,,modern” sou wees en,,te vrysinnig” sou 
wees ,,vir die smaak van baie van die Boere”. Dat 
hy nie konfessionalisties was soos ds. Cachet nie, 
is seker waar, maar dat hy nie konfessioneel was nie 
dit wil sê nie trou aan die konfessie of belydenis 
nie, is nog nooit bewys nie, maar wel beweer. 

,Die Hervormde Kerk word op sy beurt deur 
baie daarvan verdink dat hy die ou ideaal van staats- 
kerk of volkskerk te wil wees, vandag wil laat her- 
leef”, so skrywe prof. Meiring, en verder dat die Her- 
vormde Kerk ,,teologies modernisme met politieke en 
kulturele konserwatisme paar.” 

Hierdie bewerings toon dat die professor maar 
min weet van die standpunte van die Hervormde 
Kerk en lospraatjies napraat. 

Die Hervormde Kerk dink in geen enkele opsigte 
daaraan om weer staatskerk, soos 'n tydlank onder 
die Republiek, te word nie, maar die Hervormde 
Kerk is nog altyd 'n voorstander van 'n volkskerk, 
maar nie 'n volkskerk volgens die voorstelling daar- 
van deur dr. Abr. Kuyper en ander teenstanders van 
die volkskerkgedagte nie, maar 'n volkskerk soos 
onder ander bepleit deur die teenstander van dr. 
Kuyper naamlik dr. Ph. Hoedemaker, wat onder 
volkskerk nie verstaan het 'n kerk waaraan elkeen 
uit 'n bepaalde volk behoort nie, maar 'n kerk wat 
hom beywer en 'n roeping het, nie alleen vir sy eie 
lede nie, maar ten opsigte van die hele volk. 

Dat die Hervormde Kerk van die lelike gogga 
teologiese modernisme verdink sou word, pleit nie 
vir die kennis en ook nie vir die objektiwiteit van die 
professor aangaande die beskouwings van die Her- 

EEN MIDDELAAR 








Lees: 1 Tim. 2:1-8 


Want daar is een God en een 
Middelaar tussen God en die 
mense, die mens Christus Jesus.” 


Die Here God het hemel en aarde 
geskape en alles wat daarin is — en 
dit was baie goed. Ook die mens is 
goed geskape na sy beeld, na sy gely- 
kenis. Die mens was goed, regverdig 
en heilig, in staat om met sy wil in 
alles ooreen te stem met die wil van 
God. Dit wil sê die mens was in staat 
om God te behaag; om al sy werke te 
doen; om al sy insettinge te onder- 
hou; om in al sy weë te wandel. 

God het die mens nie 'n slaaf ge- 
maak nie, maar 'n skepsel wat uittroon 
bo die skepping. God het die mens 
geskape om die spieël te wees van sy 
Wese. Die mens is geskape om die 
beeld van God in die wêreld te ver- 
toon — sy goedheid, sy guns, sy va- 
derlike beskerming, sy versorging. 

Maar dan kom die slang en maak 
God verdag by die mens: ,.Julle sal 
gewis nie sterwe nie, maar God weet 
dat as julle daarvan eet, julle oë sal 
oopgaan, sodat julle soos God sal wees 
deur goed en kwaad te ken.” (Gen. 
3:5.) 

Die slang wil hierdie beeld van God 
in die mens vertroebel — en hy slaag 
daarin. Tot hiertoe het die mensepaar 
hulleself nog net verbly in God se goeie 
guns, sy vaderlike beskerming en ver- 
Sorging, sy leiding. Maar nou laat die 
duiwel hulle hierdie leiding sien as 'n 
inperking van hulle vryheid, as 'n ver- 
bod, as ontbering, as diens, as onder- 
danigheid, as ondergeskiktheid. ,,Toe 
Sien die vrou dat die boom goed was 
om van te eet en dat hy 'n lus was vir 
die oë, — ja, 'n boom wat 'n mens 
kan begeer om verstand te verkry; en 
Sy neem van sy vrugte en eet en gee 
ook aan haar man by haar, en hy het 
geëet.” 


Deur te luister na die woorde van 
die duiwel het die mens hom teen God 
verset. Hy het homself van God, wat 
sy lewe is, afgeskei. Die mens wou 
vry raak van God maar het nou 'n slaaf 
van die sonde geword — en God se 
toorn oor die sonde is so groot dat Hy 
dit straf met die swaarste straf: die 
ewige dood. 





DS. T. SNYMAN 


Maar God is barmhartig. Toe Hy sien 
hoe dat Adam en Eva, bewend van 
vrees, skuilend van Hom af wegvlug, 
het Hy hulle jammer gekry; hulle weer 
opgesoek en hulle getroos met die be- 
lofte om hulle sy Seun te gee wat uit 
Eva se nageslag gebore sou word om 
die kop van die slang finaal te ver- 
morsel. Daar is dus 'n Middelaar nodig 
om die mense met God te versoen. 
Want God is ewig en onveranderlik — 
en net so ewig en onveranderlik is sy 
Woord. Hy wil dit nie ongedaan maak 
nie. Hy laat sy Seun 'n mens word om 
sy toorn oor die sonde te verduur — 
om die straf vir die sonde te dra in 
die plek van die mense — om die 
dood te vernietig. 


Ons sonde en skuld is 'n bodemlose 
afgrond, 'n oneindige kloof tussen ons 
en God. Ons kan daardie kloof nooit 
oorsteek nie, ons kan dit nie oorbrug 
nie. Ons het 'n Middelaar nodig. En 
God gee self hierdie Middelaar. Hy gee 
nie 'n ander god nie. Hy kom self na 
die mense toe deur Jesus Christus. 
Christus die Middelaar — dit is God 
self wat die kloof na ons toe oorsteek. 
Ons Middelaar moes die bodemlose 
dieptes van die kloof tussen ons en 
God in afdaal. Hy moes daardie kloof 
opvul met sy liggaam en bloed. Om dit 
te kon doen moes die Middelaar eers 
'n mens word. Die Woord van God het 


vlees geword, het ons vlees en bloed 
aangeneem, het net soos ons geword, 
uitgesonderd die sonde. ,Want daar is 
een God en een Middelaar tussen God 
en die mense, die mens Christus 
Jesus.” 


Die Middelaar het 'n mens geword! 
Want alleen deurdat die Heilige God 
die glans van sy majesteit verberg het 
deur die gestalte van 'n mens aan te 
neem, kon Hy tot by ons kom — want 
geen sondaar kon die heilige God in 
sy onbedekte majesteit ontmoet en bly 
lewe nie. Maar nou kom Hy na ons toe 
terwyl Hy sy majesteit, sy godheid 
bedek in die gedaante van 'n mens. So 
word Hy Immanuel — dit is God met 
ons. 


Eers so kon die Middelaar werklik 
die plaasbekleder wees by God vir die 
mense, Hy die Mens Christus Jesus. 
Maar Hy moet ook die plaasbekleder 
wees vir God by die mense. Die Mid- 
delaar moet ook tegelyk waaragtige 
God wees. Want net God kan die 
mense verlos. Net God self kan sy 
toorn verduur. Net God self kan sy 
straf op die sonde wegdra. Daar kan 
net een Middelaar wees tussen God 
En die mense — net een. 


Christus alleen is die brug wat God 
gelê het oor die afgrond van ons sonde 
en skuld. Christus alleen is die Mid- 
delaar — niemand anders nie. Die 
apostel Petrus sê dan ook in Hand. 
4:12 ,,En die saligheid is in niemand 
anders nie, want daar is ook geen an- 
der naam onder die hemel wat onder 
die mense gegee is, waardeur ons 
gered moet word nie.” 


Jesus Christus alleen is die venster 
wat God in hierdie sondige en ver- 
draaide wêreld ingebreek het, sodat 
ons deur die venster weer God dia 
Vader kan sien. Jesus Christus is dia 
Woord, die stem van God, waarmaa 

] Vervolg op bladsy 8 





WAAR KOM HULLE 
VANDAAN? 


OD Van vorige bladsy 


vormde Kerk nie. 'n Mens kan wel vra: Woon hy 
daar in Turfloop en is hy tog ,,'n vreemdeling in 
Jerusalem?” Daar is onder die ongeveer tweehon- 
derd Hervormde predikante nie een enkele een wat 
in sy denke die teologiese modernisme" toegedaan 


uit Turfloop moet my asseblief maar vergewe as ek 
hom reguit sê: Dit is maar 'n skinderpraatjie wat hy 
uit sy duim suig of sonder ondersoek kwaadwilliges 


napraat. 


is nie. En dit sê ons met alle sekerheid. Die broeder 


Die ,,politieke en kulturele konserwatisme” 
waar hy van skrywe is nie dié konserwatisme, waar 
hy vermoedelik aan dink nie, maar dié behouenheid 
wat die kinders van die ou Voortrekkerkerk van die 
Voortrekkervaders van geslag op geslag geërf het. 


Joh. Dreyer 

DS. T. F. J. DREYER 








Broer Theuns is hier nie meer nie, 
Die Prediker sê dat daar 'n tyd kom, 
dat ,die stof na die aarde terugkeer 
soos dit gewees het, en die gees na 
God terugkeer wat dit gegee het” 
(12:7). Sy jare van diens is beëindig. 
En wat het hy 'n lewe van diens gele- 
wer! Altyd aan die gang. Altyd bedry- 
wig, sonder end-kry met 'n ongelooflike 
werkywer, met ruime belangstelling in 
talle dinge. Sy energie was bykans on- 
uitputlik. Sy uithouvermoë opvallend. 
Sy teerste punt was sy kerk. Daarvoor 
het hy alles oorgehad. Nooit het hy vir 
'n opgelegde taak bedank nie, behalwe 
toe hy met die klim van die jare en 
die verpligte aftrede met 'n bepaalde 
leeftyd as veldprediker op Voortrek- 
kerhoogte hom nie weer na dertigjarige 
diens as skriba van die Algemene Kerk- 
vergadering verkiesbaar gestel het nie. 

Behalwe sy getroue diens aan die 
kerk as skriba van die Kommissie van 
die Algemene Kerkvergadering en as 
lid van allerhande kerklike kommissies 
het hy ook nog tyd gevind en belang- 
stelling gehad om sy kragte te gee aan 
'n verskeidenheid by buitekerklike lig- 
game en aktiwiteite soos stadsrade, 
Transvaalse munisipale vereniging, 
skoolrade, Sabra, Federasie van Afri- 
kaanse Kultuurvereniging en so meer. 

Sy werkure is vir 'n groot mate deur 
vergaderings op al die genoemde kom- 
missies en liggame opgeëis. Hy het 
nooit te veel aan vergaderinge gehad. 
Tot so 'n mate het dit beslag gelê op 
sy tyd, dat daar nie nog baie ure vir 
studie oorgebly het nie en moes dit 
noodgedwonge skade ly. 

Sy kragte was al min, die gevreesde 
siekte het hom al bekruip toe hy nog 
te vinde was om met preekwerk te 
help waar hy maar gevra is. Toe die 
pyn al toegeneem het, het hy nog ge- 
preek al moes hy tydens die diens op 
een been staan vanweë die pyn in die 
ander been. En toe daar nog by hom 
'n floue hoop op herstel was, het hy 
gesê: Sodra ek beter is, gaan ek weer 
met preekwerk help. waar ek gevra 
word om op te tree. 

Te meer omdat hy so bedrywig, so 
hulpvaardig was, sal hy des te meer 
gemis word deur sy gade, sy gesin, 
familie en vriende. 

Met ons volgende uitgawe plaas ek, 
so die Here wil, weer 'n artikel oor 
hom maar van 'n meer persoonlike aard. 
Ek is oortuig daarvan dat ons lesers 
ook so 'n artikel tog sal verwelkom. 


Joh. Dreyer 

Wyle ds. T. F. J. Dreyer. Die foto is geneem tydens die 50-jarige amps-jubileum 
van ds. Dreyer. 





BEGRAFNISREDE — WYLE DS. 
T. F. d. DREYER 


deur 
DR. T. F. J. DREYER 
Voortrekkerhoogte 14 Mei 1975 


Lees: I| Sam. 12:15-23 en Joh. 14:1-9. 
Teks: || Sam. 12:23 


“Maar nou is hy dood — waar- 
om sou ek dan vas? Ek gaan na 
hom, maar hy sal na my nie te- 
rugkeer nie.” 

en Joh. 14:2 en 3 

“Ek gaan om vir julle plek te 
berei... sodat julle ook kan 
wees waar Ek is.” 


Gemeente van die Here, 


Weggaan beteken afskeid. Afskeid 
bring hartseer. As iemand weggaan, is 
daar egter nog altyd die hoop op 'n 
terugkeer. Wanneer weggaan egter 'n 
heengaan geword het, is die moontlik- 
heid van 'n terugkeer uitgesluit en die 
droefheid dus soveel meer. 


7] Na volgende bladsy 





Solank daar lewe is, is daar hoop. 
As daar by die mens slegs die geringste 
teken van lewe is, dan bly ons hoop 
dat hy dalk eendag weer gesond sal 
word. Beteken dit nou dat die dood 
alle hoop vernietig? 

Koning Dawid se kind was ernstig 
siek. Terwyl daar by sy kind nog die 
geringste teken van lewe was, het hy 
gevas en geglo, gebid en gehoop dat 
God die kind sou genees. ,,Toe die kind 
nog in die lewe was, het ek gevas en 
geween, want ek het gedink: wie weet 
— die Here kan my genadig wees, So- 
dat die kind in die lewe bly.” Toe die 
oorledene nog geleef het, het ons ook 
geglo, gebid en gehoop dat God hom 
gesond sou maak. 

,Maar nou is hy dood.” Was al die 
gebede dan tevergeefs en die geloof 
waardeloos? Het God dan nie sy ge- 
bede gehoor en sy geloof gesien nie? 
God hoor elke gelowige gebed, maar 
soos 'n aardse vader nie altyd aan sy 
kinders se versoeke kan toegee, nie, 
so het God ook in sy alwysheid vir 
Dawid ,,nee” gesê. 


Sy seun het gesterf, maar na sy dood 
tree Dawid anders op as wat mens 
onder sulke omstandighede sou ver- 
wag. Hy het nie radeloos en wanhopig 
geword of in sak en as gesit en ween 
nie. Hy het sy gewone klere aangetrek, 
na die tempel gegaan en gebid, terug- 
gegaan, aeëet en met sy lewe voort- 
gegaan. Sy ongewone optrede het die 
verbasing van sy dienaars gewek, SO- 
dat hulle hom daaroor uitgevra het. Hy 
het geantwoord dat, terwyl sy seun 
gelewe het, hy nog gehoop het dat hy 
aesond sou word. ,,Maar nou is hy 
dood — waarom sou ek dan vas? Sal 
ek hom nog kan terugbring? Ek aaan 
na hom, maar hy sal na my nie terug- 
keer nie.” 


Dawid het die dood aanvaar as on- 
herroeplik, sonder terugkeer, maar te- 
gelyk het hy deur die geloof en aebed 
ook daarin berus dat dit die wil van 
God was. Wat God doen, is vir ons 
die beste — dit is welgedaan en kan 
nie ongedaan gemaak word nie. 


Die uitleg van hierdie teks verskil 
van eksegeet tot eksegeet. Alhoewel 
dit nie met sekerheid gesê kan word 
nie, is daar toa sommige wat beweer 
dat by Dawid 'n vae hoop was van 'n 
lewe na die dood. Hy het miskien ver- 
wag dat die dood nie alles vernietia 
nie maar dat daar eendag 'n weersien 
sou wees. ,Fk aaan na hom, maar hv 
sal na my nie terugkeer nie.” Dawid 
het noa onder die ou verbond geleef. 
In die Ou Testament staan die lewe na 
die dood on die aaterarond. Sleags in 
enkele gevalle skemer daar in die Ou 
Testament 'n verwaatina deur dat die 
dood toa nie die einde van alles is nie. 

Wat in die Ou Testament miskien 
slegs 'n vae hoop was, het egter in die 
Nuwe Testament 'n voldonge feit ge- 


word. In die Nuwe Testament word die 
opstanding en die lewe na die dood 
met duidelikheid geskilder. Luister na 
Christus as Hy van sy dissipels afskeid 
neem voor sy dood: ,,Ek gaan om vir 
julle plek te berei. En as Ek gegaan en 
vir julle plek berei het, kom Ek weer 
en sal julle na My toe neem, sodat 
julle ook kan wees waar Ek is.” Wat in 
die Ou Testament op die agtergrond 
gestaan het, vorm nou juis die kern 
van die Nuwe Testament. Jesus Chris- 
tus het ter wille van ons na die wêreld 
gekom en is ter wille van ons gekrui- 
sig. Hy het ook ter wille van ons van 
die wêreld af weggegaan, om vir ons 
'n plek te gaan berei in die Vaderhuis. 
Die weg wat Hy moes gaan, het bete- 
ken dat Hy die graf moes ingaan, die 
dood en hel moes deurgaan; maar God- 
dank, sy weggaan beteken ook 'n op- 
standing uit die dood en 'n hemelvaart 
waar Hy ons voorspraak is by God en 
vir ons plek berei. 


“Ek gaan om vir julle plek te berei... 
sodat julle ook kan wees waar Ek is.” 
Vir die gelowige is daar nie slegs hoop 
solank daar lewe is nie, maar strek die 
hoop ook deur die dood heen. In hier- 
die uitsiglose wêreld, waar alles met 
die dood vernietig word, kan ons die 
draers wees van 'n boodskap van ver- 
wagting en 'n evangelie van hoop. Dit 
is vir ons 'n vaste sekerheid dat daar 


'n opstanding en 'n ewige lewe is. 
Daarom kan ons dit Sondag na Sondag 
in die kerk, saam met alle gelowiges 
teenoor die wêreld bely: ,,Ek glo in die 
vergewing van sondes, die wederop- 
standing van die vlees, en 'n ewige 
lewe.” 

,Maar nou is hy dood — waarom 
sou ek dan vas?” Soos Dawid sal u 
ook die krag kry om met die lewe voort 
te gaan. Deur geloof en gebed ontvang 
ons ook genade om te berus in die wil 
van God. In die geloof kan ons ook 
egter met dankbaarheid terugkyk na 'n 
lewe wat verby gegaan het, 'n lewe 
van iemand wat God geseën het met 
gawes en talente, wat hy baie jare lank 
in diens van sy kerk en volk gebruik 
het. Daarom is ons ook dankbaar te 
midde van ons droefheid. 


U kan met 'n geruste gemoed die 
toekoms ingaan. Wat vir Dawid dalk 
slegs 'n vae verwagting was, het in 
Jesus Christus vir ons 'n vaste seker- 
heid geword. By die graf is ons wel 
bedroef, maar nie radeloos nie; ver- 
slae, maar nie wanhopig nie; miskien 
is daar trane in ons oë, maar tegelyk 
ook die onwrikbare sekerheid in ons 
hart: hy sal nie na ons terugkeer nie, 
maar ons gaan na hom, want Christus 
het gegaan om vir ons plek te berei, 
sodat ons ook kan wees waar hy is. 


Amen. 





HULDIGINGSWOORD 


(By die begrafnis op 14 Mei 1975 na 
sy oorlye op 10 Mei het prof. dr. J. P. 
Oberholzer die voorsitter van die Al- 
gemene Kerkvergadering die volgende 
namens die kerk gesê.) 


Die apostel Paulus het eenkeer na- 
gedink oor die sin van sy eie lewe, 
afgeweeg teenoor sy dood. Daar was 
by hom geen twyfel nie: om heen te 
gaan en met Christus te wees, is ver- 
reweg die beste. Daarteenoor het sy 
lewe vir hom vrugbare arbeid beteken: 
die bevordering van die kerk in geloof 
en blydskap. 


Vrugbare arbeid is ook die woorde 
wat in gedagte kom as 'n mens nadink 
oor die lewe van ds. Teuns Dreyer: 
42 Jaar van aktiewe bediening in slegs 
drie gemeentes gevolg deur 9 jaar van 
diens buite sowel as binne die predi- 
kamp; 30 jaar lid van die Moderamen, 
waarvan 27 as skriba, daarnaas aktiewe 
betrokkenheid by feitlik elke aspek van 


kerklike werk, verteenwoordiger van 
die kerk op meer as een liggaam, wye 
belangstelling en betrokkenheid in kul- 
turele en politieke sake. Dit was 'n 
lewe met hoë standaarde en inherente 
waardigheid en netheid; 'n lewe waarin 
liefde vir kerk en volk oorheersend 
was, waarin die roeping tot die diens 
van die Woord steeds die laaste woord 
gehad het. Na vrugbare arbeid kom 
wat Paulus verreweg die beste noem. 
Daarom is dit dankbaarheid wat vandag 
die gedagtes van die kerk bepaal, dank- 
baarheid dat ds. Dreyer tussen ons was 
en voor ons en naas ons gearbei het. 
In hierdie gees wil ek namens die hele 
kerk vandag meelewe betuig met mev. 
Dreyer, haar kinders en kleinkinders. 'n 
Besondere woord van meelewe ook 
aan sy tweelingbroer, ds. Johannes 
Dreyer, wat dié lang pad parallel en 
saam met hom geloop het, en so ook 
aan sy ander broers en susters. Mag 
God ons Vader u almal in sy genade 
dra. 

BESONDERE GAWES 


HEILIGE GEES 


HOOFSTUK 3 


BESONDERE GAWES VAN DIE HEI- 
LIGE GEES 


Naas die gewone gawes, word in die 
Nuwe Testament melding gemaak van 
besondere gawes van die Heilige Gees. 
Hierdie besondere gawes word vertaal 
met genadegawes (garisma of garis- 
mata). 'n Genadegawe is iets wat ie- 
mand ontvang sonder enige verdienste 
van sy kant. Veral die Ou Testamen- 
tiese ekwivalent van genade stel dit 
duidelik. Die selfstandige naamwoord 
,genade” (chen) is afkomstig van 'n 
werkwoord met die stam ,,hnn” in die 
Hebreeuse wat beteken ,,genadig 
wees, erbarm” neerbuig om neer te 
buig, van bo na benede; van die meer- 
dere na die mindere, van God na die 
mens. 'n Genadegawe word deur God 
aan die mens geskenk, maar word nooit 
deel van die mens se syn nie. God kan 
dit weer van die mens wegneem as dit 
Hom behaag. 


Die woord ,,garisma'” of genadegawe 
kom sewe en twintig maal voor in die 
Nuwe Testament. Twintig keer in die 
enkelvoud en sewe keer in die meer- 
voud. Die woord word hoofsaaklik deur 
Paulus gebruik, slegs eenmaal deur 
Petrus. 'n Baie gevalle gebruik Paulus 
die woord sonder om nader aan te dui 
waarin of waaruit die genadegawe be- 
staan. 'n Algemene vergelyking van die 
tekste waarin die woord sonder enige 
nadere aanduiding voorkom, lyk of 
Paulus daaronder verstaan die verlos- 
sing in Jesus Christus en alles wat 
daarmee in verband staan. 


Volgens 1 Kor. 12:4 is dit die Heilige 
Gees wat die genadegawes gee. In die 
Evangelies kan daar daarom nog nie 
sprake wees daarvan nie, aangesien die 
Heilige Gees nog nie uitgestort is nie. 
In Handelinge kom die woord genade- 
gawe nie voor nie, wel die saak. Dit is 
eers Paulus wat hierdie woord uit die 
Hellenisme oorneem en in die Nuwe 
Testamentiese literatuur inbring. 


In die meeste gevalle blyk dit dat die 
genadegawes gegee is aan enkele ge- 
lowiges. (1 Pet. 4:10) (1 Kor. 7:7, 1 
Tim. 4:14, 2 Tim. 1:6). Slegs in een ge- 
val aan 'n groep persone naamlik die 
volk Israel (Rom. 11:29). Hier word 
God se liefde, sy uitverkiesing van die 
volk Israel aangedui met die Woord 
genadegawe. Uit alle gevalle blyk dit 
egter dat die Heilige Gees dit gee aan 

VAN DIE 


(vervolg 2) 





DR. M. J. BEUKES 





wie Hy wil en in die mate waarin Hy 
dit nodig ag. 

Volgens Romeine 1:11 gee die Heilige 
Gees die genadegawes ,sodat julle 
versterk kan word”. Onder versterking 
is baie dinge verstaan: die geestelike 
versterking wat daar van die aposto- 
liese prediking uitgegaan het; verster- 
king te midde van vervolgingsgevare 
(verg. Filip. 1:29). Volgens 1 Petrus 
4:10 is dit gegee om mekaar daarmee 
te dien. Dien beteken om beskikbaar 
te wees vir mekaar, bereid wees om te 
gee. Die genacsgawe is aan die enke- 
ling gegee ter wille van die geheel van 
die gemeente. Omdat dit gegee is, ver- 
hef dit die besitter nie bo die ander 
wat dit nie het nie, maar spoor hom 
eerder aan om in nederigheid die hele 
gemeente daarmee te dien. In die be- 
sonder is die genadegawes gegee tot 
opbouing van die gemeente (verg. Ef. 
4:12-14 en 1 Kor. 14:4). Enersyds lei 
dit daartoe dat ongelowiges tot die 
gemeente toegevoeg word. Andersyds 
dat die wat reeds gelowiges is, se ge- 
loof in Jesus Christus nog verder ver- 
sterk word. Volgens 1 Kor. 13 is die 
genadegawes sinneloos sonder die 
liefde. Die genadegawe is, uit liefde 
deur God gegee en moet die ontvanger 
dwing om God en sy naaste lief te hê. 
Dit is daarom altyd in die eerste plek 
gegee ter wille van die eer van God. 


In 4 gedeeltes gee Paulus 'n opsom- 
ming van die verskillende genadega- 
wes. Rom. 12:6-8, 1 Kor. 12:8-10, 
12:28-30 en Ef. 4:11. Op ander plekke 
word afsonderlike genadegawes ge- 
noem. Rom. 5:15 en 16, 6:23 en 1 Kor. 
7:1. Vervolgens sal ons elke genade- 
gawe afsonderlik bespreek wat in ge- 
noemde tekste vermeld word: 

1. Profesie: (Rom. 12:7, 1 Kor. 12:10, 
29 en Ef. 4:11). Die genadegawe 
van profesie kom voor in al die 
gedeeltes waar sprake is van die 
besondere gawes. (Rom. 12:7, 1 
Kor. 12:10, 1 Kor. 14 en Ef. 4:11). 
Die werklike betekenis van die 
profesie is wyd gediskuseer deur 
die eeue heen. Enersyds word ge- 
oordeel dat die profesie 'n gawe 
is wat net voorgekom het gedu- 
rende die eerste periode van die 


kerk op aarde. Andersyds word 
geoordeel dat die woord profesie 
nie altyd gebruik is nie, maar dat 
die saak altyd voorgekom het. Die 
profete in die eerste Christelike 
gemeente ,,were the agents by 
which the Holy Spirit declared 
God's will or revealed coming 
events to the church.” (Richardson 
bl. 335.) Die profete was mense 
wat kragtens 'n besondere gawe 
,hic et nunc' ,het Woord Gods 
brachten' (Ridderbos Kommentaar 
op Ef. 4:11). Op die Konvent van 
Wezel 1568 is ge-oordeel dat die 
profesie die gawe van wetenskap- 
like uitleg van die Skrif is (Lekker- 
kerker Kommentaar op Romeine 
bl. 114-115). D.i. die gawe om 
,Gods wil aan die gemeente te 
kan verkondig (Jonker, Kommen- 
taar op Romeinse bl. 168). ,,By 
Paul the gift of the Holy Spirit 
understands intelligibly preaching 
that builds up the church”. (Inter- 
preters Bible, Vol. 3, bl. 919). 
Prof. Bavinck is van oordeel dat 
die beste verklaring van wat pro- 
fesie is vir ons gegee word in 1 
Kor. 14:3: Hy wat profeteer spreek 
vir die mense woorde van stigting 
en troos en bemoediging.” Op 
grond hiervan kom Abbot tot die 
konklusie dat profesie eintlik die 
gawe van die prediking is. In die 
lig van die besondere betekenis 
wat die profesie in die O.T. inneem 
kan ons dit miskien verklaar met: 
Die bekendmaking en verklaring 
van die wil van God. Uit Hande- 
linge 2:17 blyk dat die Woord pro- 
fesie dui op 'n besondere en op 
'n algemene gawe. Enersyds is dit 
aanduiding van die gawe wat God 
vir alle gelowiges gegee het om 
Hom te ken en te spreek aangaan- 
de Hom. Andersyds dui dit op die 
besondere gawe om (God se 
Woord te verkondig in die sin van 
prediking. 
Die profesie moet geskied na die 
maat van die geloof (Rom. 12:7). 
Elkeen kan nie die Woord van God 
verklaar volgens sy eie norme en 
insigte nie, dit moet geskied oor- 
eenkomstig die reeds bestaande 
en aanvaarde geloofsuitsprake (die 
regula fida). Volgens 1 Kor. 14:29 
moet twee of drie profete spreek 
en 'n ander een moet dit be-oor- 
deel. Daar moet absoluut seker ge- 
CC] Na volgende bladsy 











maak word dat die waarheid ge- 
spreek word en nie 'n selfuitge- 
dinkte versinsel aan die gemeente 
voorgehou word nie. Op grond 
hiervan sê Petrus dat die profesie 
eers moontlik is nadat noukeurig 
nagevors” en ondersoek is ,,op 
watter of hoedanige tyd die Gees 
van Christus wat in hulle was, 
gewys het.” (1 Pet. 1:10.) 

. Bediening (Rom. 12:7). 

Dit is die gawe om mense se nood 
te begryp en hulle midde in hulle 
nood by te staan en te help. Ener- 
syds word gesê dat die bediening 
dui op algemene dienste in die ge- 
meente, sonder dat dit geskied op 
georganiseerde wyse. Andersyds 
word ge-oordeel dat die begrip be- 
diening hier reeds dui op die amp 
van die diaken. Dit moet geskied 
in die ,,werk van bediening”. Die 
bediening moet geskied met die 
regte motief, Egoisme of selfver- 
dienste mag nie die dryfveer wees 
nie, maar geloof en dankbaarheid. 


Leer (Rom. 12:7 en 1 Kor. 12:29). 
Dit is die gawe om vanuit die 
Skrif op deeglike en begrypende 
wyse onderrig te gee aan ander. 
Die inhoud en die sentrale van 
hierdie ,,leer” is Jesus Christus. 
Die meeste kommentare is dit eens 
dat die begrip ,,leer” wys op die 
amptelike onderrig, die kategese 
Soos ons dit vandag in die kerk 
be-oefen. Prof. Karl Barth wil dat 
die leer aanduiding sal wees van 
die werksaamhede van die teolo- 
giese professor. (Romeine Kom- 
mentaar, bl. 447). 


. Vermaan: (Rom. 12:8). 

Die vermaning of die vertroosting 
dui in die besonder op die pasto- 
rale werksaamheid van die dienaar 
van die Woord. Vanweë sy ver- 
band met die profesie (1 Kor. 14:3 
en 31), en sy verband met die leer 
(Ef. 4:11) is die vermaning ook 
inbegrepe by die prediking en die 
kategese. 


. Uitdeel: (Rom. 12:8). 


'n Nuwe ooreenkoms bestaan tus- 
sen die begrip uitdeel en bedie- 
ning. Bediening” is aanduiding 
van hulpverlening op elke denk- 
bare wyse. Uitdeel spreek meer 
van ontferming op materiële vlak. 
Die hele gedagtegang is: God gee 
aan jou, uit dankbaarheid is jy ge- 
roepe om te gee aan ander. Som- 
mige verklaarders is van oordeel 
dat die ,,uitdeel” spreek van die 
diakonale arbeid op geordende 
wyse binne in die gemeente. 

. Voorganger: (Rom. 12:8). 

Dit is aangewese persone wat met 
trou en ywer leiding gee op elke 
terrein van die kerklike lewe. (1 
Tess. 5:12 en 1 Tim. 5:17). Hulle 
besit die bekwaamheid om in die 


gemeente voor te gaan wanneer 
dit ookal nodig mag wees. Veral 
in allerlei situasies, ondernemings 
en vergaderings het hierdie mense 
die gawe om alles dadelik op te 
som, dit saam te vat en te sien 
waar dit presies op aankom. Dit 
kan ook beteken: iemand wat op- 
kom vir die reg van die weerloses 
bv. die weduwees, wese, slawe, 
ens. Hierdie voorganger verrig sy 
werk met ywer. 


Barmhartigheid bewys: (Rom. 12: 
8). 

MA gawe stem nou ooreen 
met die gawes van bediening en 
uitdeling. Dit is waarskynlik die 
versorging van hulle wat beson- 
dere hulp nodig het soos die sie- 
kes, weduwees, wese, oues van 
dae, armes, ens. Hierdie barmhar- 
tigheid moet met blymoedigheid 
bewys word. 


Konklusies: 


1E 


Alle gawes moet in diens van God 
gebruik word sonder bymotiewe 
of begeertes tot eie gewin. 


Al die genoemde gawes lê op die 
vlak van die gewone, die alle- 
daagse. 


Nadere ontleding toon 'n noue 
ooreenkoms met die ampte soos 
ons dit in Paulus se pastorale 
briewe aantref, soos dit beskryf 
is in die Nederlandse Geloofsbely- 
denis (Art. 30) en soos dit vandag 
nog in Protestantse gevestigde 
kerke funksioneer. Prof. Bavinck 
sê onder andere: al die genoemde 
gawes lê op die rand van die amp- 
te (Bavink, Ik geloof in de Heilige 
Geest, bl. 58). 

In Paulus se eerste brief aan die 
Korinthiërs kom enkele gawes 
voor wat ons nie in sy Romeinse 
brief aantref nie. Hierdie enkeles 
sal in die volgende paragraaf nader 
bespreek word. 


Woord van kennis en woord van 
wysheid: (1 Kor. 12:8). 

Dit is moeilik om 'n anderskeid te 
maak tussen die twee gawes. Vol- 
gens Bavinck is wysheid 'n aan- 
gebore gawe, kennis aan die an- 
derkant is die produk van nadenke 
en studie (Bavinck, a.w., bl. 62). 


Geloof: (1 Kor. 12:9). 

Volgens Efesiërs 2:8 is geloof 'n 
gawe van die Heilige Gees. Som- 
miges oordeel ,,geloof” is hier die 
suiwer saligmakende geloof. Ander 
sien ,,geloof” in hierdie konteks 
as die geloof wat jou in staat stel 
om wonders te verrig. 


Gesondmaking (1 Kor. 129, 28 
en 30). 

Uit die wyse waarop Paulus die 
woord of begrip gebruik naamlik 
sonder omskrywing, blyk dit dat 


die gemeente goed bekend was 
daarmee. Uit die woordgebruik 
volg dat gedink moet word aan 'n 
skielike herstel van bepaalde siek- 
tes. Baie omskryf die gesondma- 
king as genesings soos ons dit by 
Christus en die apostels aantref. 
Plummer in sy kommentaar op 1 
Korinthiërs sê die gesondmaking 
kon geskied bloot deur die gebed 
of deur middel van natuurlike mid- 
dels soos ons ook lees in Jakobus 
5:4 (Kommentaar op 1 Korinthiërs, 
bl. 266). Hoe die gesondmaking 
geskied het, word nie gesê nie. 


Werkinge van kragte: (1 Kor. 12: 
10). 

Sommiges oordeel dat hier onder 
verstaan moet word: besondere 
krag wat iemand ontvang het om 
wonders te doen en demone uit te 
dryf. Ander omskryf Hit gewoon 
as besondere krag om te werk in 
die koninkryk van God; soos bv. 
die geval van Paulus (Grossheide, 
Kommentaar op 1 Kor. bl. 326). 


Onderskeiding van geeste: (1 Kor. 
12:10). 

Van besondere belang is dat hier- 
die gawe naas die van profesie 
genoem word. In die lig van 1 
Korinthiërs 14:29 kan gesê word 
hierdie is die gawe om toesig te 
hou of opsig of die profesie waar- 
agtig is. Gedurende die eerste 
eeue was die Woord nog nie op 
Skrif gestel nie, belydenisgeskrifte 
het ook nog nie bestaan nie. 
Voortdurend is die gemeentes ge- 
teister deur valse leraars (1 Joh. 
4:1). Mense met bogenoemde 
gawe kon onderskei tussen die 
ware en die valse leer. 


. Allerhande tale: (1 Kor. 12:10). 


Spreek in tale of glossolalie was 
'n godsdienstige verskynsel wat 
in die ou wêreld en hedendaags 
binne en buite die Christendom 
voorkom (Kemptf: Praktiese Teo- 
logie Kongres, referaat). Hoedanig 
dit presies was, kan nie gesê word 
nie. Volgens die meeste verklaar- 
ders klink dit vir die hoorders na 
'n onverstaanbare brabbeltaal en is 
beslis geen bestaande taal nie. Dit 
moet gevolglik onderskei word 
van die vreemde tale wat op Pink- 
sterdag gespreek is. 


Uitleg van tale: (1 Kor. 12:10). 
Dit is 'n afsonderlike gawe naas 
die glossolalie. Dit kan dieselfde 
persoon wees wat spreek in die 
taal en dit uitlê (1 Kor. 14:5) of 
dit kan ook iemand anders wees 
(1 Kor. 14:28). 

In bogenoemde lys van gawes ver- 
meld Paulus ook die profesie. 


In 1 Korinthiërs 28-30 gee Paulus 
weer 'n lys van besondere gawes. Be- 

NHSV. KONGRES — 





OPENINGSREDE 


Ek dink daar is een stelling waarmee 
ons almal sondermeer kan saamstem 
en dit is dat die wêreld waarin ons 
vandag leef gekonfronteer word deur 
'n warboel van probleme en potensiële 
konfliksituasies soos nog nooit in die 
geskiedenis nie. Ekonomiese probleme 
word by die dag meer. Die krisis wat 
deur die verhoogde olieprys veroorsaak 
is, het lank nog nie sy finale verloop 
geneem nie. Dit mag jare duur voordat 
die volle konsekwensies hiervan geab- 
sorbeer is. Die hele kwessie van grond- 
stofpryse gaan in die jare wat voorlê 
nog opslae maak. 


Die antwoord op die hoë inflasie- 
koers dwarsdeur die wêreld en elders 
word steeds gesoek. Hongersnood, ar- 
moede en onkunde teister groot ge- 
deeltes van ons wêreld. Die status guo 
tussen die reuse-magte dreig kort-kort 
om te wankel. Wantroue tussen mags- 

blokke het nie afgeneem nie en dit wil 

soms voorkom asof die ontspannings- 
politiek wat 'n jaar of twee gelede deur 
die groot magte nagestreef is, in gevaar 
staan om 'n dekmantel te word vir die 
voer van 'n koue oorlog op 'n veel 
meer subtiele en gesofistikeerde wyse 
as tevore. 


Wat vir ons van besondere belang is 
in hierdie warboel en toenemende 
spanning is die vraag: Waar staan ons? 
Kan ons 'n rol speel om spanning te 
verlig of moet ons aanvaar dat toene- 
mende spanning sy verloop moet neem 
tot by 'n breekpunt met al die grusame 
gevolge daaraan verbonde? Moet ons 
eenvoudig terugsit en aanvaar dat bot- 
sing onvermydelik is en die ondenk- 
bare verwoesting en ellende wat dit 
teweegbring moet maar oor ons kom? 
Of is daar 'n ander weg? Is daar 'n 
alternatief wat, hoe moeilik dit ookal 


mag voorkom, tog op die proef gestel 
kan word en moontlik met sukses be- 
kroon kan word tot heil van ons almal? 
Dit is die vrae wat voor ons opdoem 
en geen Christelik verantwoordelike 
mens sal die pad van geweld kies nie. 
Uiteindelik mag daar geen ander keuse 
as verweer wees, met alle middele tot 
mens se beskikking nie. Maar ons 
Christelike plig eis van ons om eers 
alles wat menslik moontlik is, te doen 
om vrede te probeer verkry, om moont- 
like misverstande uit die weg te 'ruim, 
om met 'n oop gemoed ook na die 
man se saak te luister en om vertroue 
met vertroue te beantwoord. 
Ontspanningspolitiek wat nie we- 
dersydse vertroue in die hand werk 
nie, kan nie slaag nie. Ek wil sover 
gaan om te beweer dat wedersydse 
vertroue en die aanvaarding van die 

EEN MIDDELAAR 


[7] Vervolg van bladsy 3 


Hy ons aanspreek. Jesus Christus is 
die hand van God waarmee Hy ons 
vasgryp. 

Niemand anders kan ons Middelaar 
wees nie. Nie engele nie; nie heiliges 
nie, want hulle het self verlossing no- 
dig deur hierdie Middelaar; nie die 
maagd Maria nie; nie predikante nie; 
nie apostels nie — alleen Jesus Chris- 
tus, die Middelaar wat God self gegee 
het. Want self het Hy gesê: ,,Ek is die 
Weg; Ek is die deur; Niemand kom na 
die Vader behalwe deur My nie.” 


Jesus Christus is die Middelaar tus- 
sen God en die mense. Watter mense? 
Alle mensel Want Adam is die vader 
van almal en in hom het ons almal 
gesondig. Soos almal in Adam sterwe, 
So wil God almal in Christus weer le- 
wendig maak, weer opwek. Soos almal 
in Adam vervloek is, so wil God almal 
in Christus seën. As Christus as die 
Middelaar plaasbekledend ly, dan ly 
Hy vir almal: want die skuld wat Hy 
dra is almal se kuld. Daarom skryf Pau- 
lus aan Timotheus: ,Want dit is goed 

en aangenaam voor God ons Verlosser, 
wat wil hê dat alle mense gered word 
en tot kennis van die waarheid kom. 


Want daar is een God en een Midde- 


laar tussen God en die mense, die 


mens Christus Jesus, wat Homself ge- 


gee het as 'n losprys vir almal, as die 
getuienis op die regte tyd.” 


Maar sal alle mense gered word soos 
almal in Adam verdoem is. Nee gewis 
nie, alleen die wat Hom in 'n opregte 


geloof aanneem. ,,Glo in die Here Jesus 


Christus en jy sal gered word; jy en 
jou hele huis.” 


“Want daar is een God en een Mid- 
delaar tussen God en die mense, die 
mens Christus Jesus.” Dit is hopeloos 
om die hemel langs 'n ander weg te 
wil bereik. Hierdie kloof tussen ons en 
God kan net deur Christus oorgesteek 
word. Hoeveel probeer nie ander weë 
nie — jou goeie werke; dit kan daardie 
kloof nie opvul nie. Dit sal nie help om 
ander gode aan te roep nie — Allah, 
Boeddha. Dit sal nie help om God as 
Jehova te wil aanspreek nie. Dit sal 
nie help om net volgens die wet van 
die Here te wil leef nie. Dit sal nie help 
om kruise te slaan nie, om die pous om 
vergifnis te smeek nie, 


— Daar is net een God en een Mid- 
delaar tussen God en die mense, die 
mens Christus Jesus. 

AMEN. 








BESONDERE GAWES 
VAN DIE HEILIGEGEES 

halwe die reeds genoemdes vermeld 
Paulus nog die gawe van die apostel- 
skap. Sonder om breed hieroor te praat 
kan gesê word: Apostels was mense 
wat Christus self geroep het, wat 
Christus self gesien en gehoor het en 
later getuies geword het van sy lewe 
en werk. Sonder enige uitsondering 
meld alle kommentare dat hulle amp 
eenmalig was. 

In Efesiërs 4:11 noem. die apostel 
Paulus weer 'n lys van gawes op: 
apostels, profete, evangeliste, herders 
en leraars. Dit is almal gawes wat God 
in die begin tyd en deur die eeue heen 
gebruik het ter wille van die verkon- 
diging van sy Woord. 


(Word vervolg) 


betrokke partye se goeie trou van deur- 
slaggewende belang is vir die voer van 
enige vorm van détente of ontspan- 
ningspolitiek. Daarom moet diegene 
wat besluit het om gespanne verhou- 
dings tussen hulle deur middel van ge- 
sprekvoering te verbeter, voortdurend 
waak teen die versoeking om die ander 
party in 'n gees van agterdog te bejeen. 
Hiermee gee ek nie te kenne dat mens 
oop oë in 'n slagyster moet inloop nie. 
Maar as niemand meer met 'n ander 
kan praat sonder om sy goeie trou te 
aanvaar nie, dan is détente daarmee 
heen en sal pogings in dié verband 
nooit vrugte kan dra nie. 
Gesprekvoering kan ook nie sukses- 
vol gevoer word sonder 'n gewilligheid 
om die ander party se probleme en die 
werklikheid waarmee hy te doen het, 
te begryp nie. Wedersydse begrip is 
dus ook 'n belangrike faktor in enige 
poging om ontspanning te weeg te 
bring in 'n potensiële konfliksituasie 
tussen lande. Aangesien ons 'n Afrika- 
staat is, spreek dit vanself dat wat in 
Afrika gebeur ons ten nouste raak. 
Gebeure in ons buurstate is vanself- 
sprekend van die grootste belang vir 
ons. Hiermee bedoel ek nie dat daar by 
ons enige begeerte is om in te meng 
in die huishoudelike aangeleenthede 
van ons buurstate of van enige ander 
land nie. Daar was nog altyd die hoek- 
steen van ons buitelandse beleid om 
ons daarvan te weerhou. Dit het geblyk 
uit die houding van die Suid-Afrikaan- 
se Regering gedurende die gebeure in 
Mosambiek en Angola. In plaas daar- 
van om in te meng het die Eerste Mi- 
nister verklaar dat die Suid-Afrikaanse 
Regering nie belangstel in die kleur 
van die Regerings in hierdie twee lande 








Mevrou D. M. Smit voorsitster van die 
N.H.S.V. in die voorsitterstoel tydens 
die Kongresopening 20 Mei 1975. 

Foto - Pretoria News 





Sy edele dr. Hilgard Muller Minister 

van Buitelandse Sake hou die ope- 

ningsrede van die N.H.S.V. Kongres op 
20 Mei 1975. 


Foto - Pretoria News 


nie maar in vrede en stabiliteit 'n 
Suidelike Afrika. 

Wanneer ons dus sê dat gebeure 
rondom ons, ons ten nouste raak, dan 
Iê ons belangstelling uitsluitlik daarin 
dat ons graag vrede en stabiliteit en 
vooruitgang in ons land en in die hele 
vasteland wil sien gedy. Dit is die 
grondslag van ons Afrika-beleid, en 
omdat dit 'n positiewe benadering is 
en ons dit met die grootste erns na- 
streef, glo ons dan ook dat die opregt- 
heid van ons strewe moet kan deur- 
dring tot ander Afrika-lande wat die- 
selfde strewe het. 

Dit mag nuttig wees om op hierdie 
stadium kortliks enkele trekke uit ons 
geskiedenis aan te stip. 

Die eerste is dat ons ons reeds meer 
as 300 jaar in hierdie kontinent bevind. 
Ons is hier gewortel. Ons nasionalisme 
het hier uit ons eie aarde gegroei. Die 
grootste konflik wat ons beleef het, het 
nie gespruit uit 'n botsing met enige 
volk van Afrika nie maar uit 'n botsing 
met 'n Europese imperiale moondheid 
Hierdie feit is besig om geleidelik deur 
te dring tot verantwoordelike Afrika- 
leiers en ons vertrou dat al hoe meer 
van hulle sal besef dat ons geskiedenis 
ons by uitnemendheid toegerus het om 
'n positiewe rol in Afrika te speel. Ons 


geskiedenis het ons toegerus om die 
nasionale aspirasies van Afrika-volke 
te begryp en simpatiek daarteenoor te 
staan. Die armoede, ellende en verne- 
dering wat ons volk deurgemaak het, 
dien as 'n aansporing vir ons om 'n 
bydrae te maak tot die ontwikkeling 
van ons mede-Afrikavolke — nie in 'n 
gees van ,,hand-outs'”, aalmoese, nie 
maar in 'n gees van mededeelsaamheid 
en dankbaarheid. Die tegniese kennis 
en vernuf waaroor ons vandag beskik 
is hier in Afrika verwerf. Wanneer ons 
hulp wil verleen dan doen ons dit nie 
omdat ons aan 'n magsblok behoort 
wie se belange ons wil bevorder nie, 
ons doen dit omdat ons graag wil te- 
rugploeg wat Afrika vir ons gegee het, 
sodat andere rondom ons 'n beter 
menslike bestaan kan voer. 


Daarom het ons dan ook nooit in die 
beplanning van ons beleid en in die uit- 
voering daarvan kits-oplossings probeer 
aanwend nie. Ons kan nie van allerlei 
kunsmatgie en geforseerde ideologiese 
leerstellings gebruik maak wat gerief- 
likheidshalwe opsy geskuif kan word 
wanneer hulle uitgedien is nie. Ons 
mikpunt was en is steeds om dit 
moontlik te maak dat volke en ge- 
meenskappe in ons land in vrede en 
geluk naas mekaar kan bestaan. Dit bly 
na alles 'n onteenseglike feit dat die 
enkeling homself ten volle kar uitleef 
slegs binne die verband en betrokken- 
heid van sy gemeenskap, van sy volk. 
Wie die verskeidenheid van die be- 
woners van hierdie aarde negeer, kom 
in botsing met 'n skeppingsfeit. Ons 
aanvaar verskeidenheid en ons respek- 
teer andersheid. Ons, synde witmense 
is nie beter as enige ander volk op 
hierdie vasteland nie. Ons liefde vir ons 
eie beteken nie haat vir dit wat aan an- 
der behoort nie. En ons mag nooit toe- 
laat dat ons liefde vir die eie in stand 
gehou word deur antagonisme teenoor 
andersdenkendes en anderkleuriges nie. 
Dit sou neerkom op verraad teenoor 
onsself en ons diepste strewe nl. om 
die voorwaardes te vervul vir die be- 
staan van gelykwaardige gemeenskap- 
pe en volke. 


Vanselfsprekend het ons nog nie die 
eindpunt van ons strewe bereik nie, 
maar wie kan vandag ontken dat ons 
ernstig daarheen op pad is. Soos ons 
vorder sal aanpassings gemaak word 
en word hulle ook gemaak. Waar dit 
ons oorhoofse strewe is om' ons iden- 
titeit te behou sowel as die soewereli- 
niteit oor onsself, spreek dit vanself 
dat ons kenpunte, wrywingspunte, wat 
met ons voortbestaan niks te make het 
nie, uit die weg sal ruim. Daar is im- 
mers niks staties of stagnants omtrent 
ons beleid nie. 


Ons vyande maak daarop staat dat 
daar 'n vyandige polarisasie tussen 

blankes en nie-blankes sal ontwikkel. 
Trouens ons vyande hoop van harte 
dat die blanke hom sal versit teen ver- 
anderings wat goeie verhoudings tus- 
sen swart en wit sal bevorder. Vyand- 
skap tussen swart en wit en revolusie 
is onontbeerlik vir die sukses van ons 
vyande. Daarteenoor is ons sterkste 
wapen teen buitelandse inmenging en 
bedreiging, goeie en ontspanne ver- 
houdings tussen ons bevolkingsgroepe. 
Ons teenstanders sal alles in hulle 
vermoë doen in die tyd wat voorlê om 
wantroue te saai tussen Wit en Swart 
en om die goeie bedoelings van die 
blanke van hierdie land om in vrede en 
in vriendskap met die Swartman te 
lewe, onder verdenking te plaas. Ons 
moet ons nie van stryk laat bring deur 
sulke pogings nie. Wanneer ons elke 
mens, afgesien van die kleur van sy 
vel, met waardigheid bejeen, wanneer 
ons goeie maniere teenoor die Swart- 
man of Kleuring of Asiër betoon, wan- 
neer ons vernederende praktyke en 
maatreëls verwyder, dan kruip ons nie, 
dan toon ons geen swakheid nie, en 
gee ons niks prys nie, maar dan tree 
ons bloot op ingevolge die voorskrif 
van ons (Christelike gewete en die 
oudste beginsels van ons eie nasiona- 
lisme; en wat meer is, dan beveilig ons 
onsself en versterk ons die grondslag 
van ons eie voortbestaan. En dit geld 
nie net vir ons verhoudinge met ons 
eie nie-blankes nie maar ook met die 
res van Afrika. Want ons moet een- 
voudig aanvaar dat ontspanning tussen 
ons en Afrika van ons almal verg om 
met begrip, goeie maniere en waardig- 
heid hier in ons eie land teenoor die 
nie-blankes op te tree. 


Omdat dit in wese nog altyd ons 
strewe was om billikheid te laat ge- 
skied teenoor die anderskleuriges in 
ons land, het ek geen twyfel dat ons 
mense aan hierdie vereiste sal kan vol- 
doen nie. Omdat ek weet dat die 
nastreef van goeie verhoudings tussen 
Wit en Swart vir ons 'n saak van die 
grootste erns is, is ek ook oortuig dat 
ons vyande nie daarin sal slaag om hul 
veldtog van haat, verwarring en wan- 
troue tussen Wit en Swart suksesvol 
deur te voer nie. Daarom het ek die 
vrymoedigheid om te sê dat ek die 
toenemende dreigemente en die be- 
planning van magsgeweld teen ons, 
nie vrees nie. Ons beskik oor 'n wapen 
wat ons in die onoorwinlike posisie 
plaas: Daardie wapen is ons vaste wil 
en voorneme om die verhouding tussen 
Blank en nie-Blank in hierdie land op 

so 'n grondslag te plaas dat ons ge- 
samentlik alle bedreigings van buite 
die hoof sal bied. Dit is ons almal se 
plig om elke dag hierdie belangrike 
doelwit met hernude ywer na te streef. 


Die toenadering wat daar tussen ons 
en Afrika plaasvind, is nie 'n kunsma- 
tige oefening in koue diplomasie nie. 
Dit spruit voort uit 'n toenemende be- 
sef van mekaar se ware doelwitte en 
werklike probleme en van die gevare 
wat konfrontasie en geweld vir almal 
inhou. As ons vandag terugkyk kan 'n 
mens sien hoedat dit in die verlede 
gekom het dat ons in Afrika al verder 
van mekaar weggedryf het. Om Blank 
te wees het vir die Swartman eintlik 
net een ding beteken en dit was oor- 
heersing. Hierdie oorheersing het beide 
op politieke en ekonomiese terrein 
plaasgevind. Ons wat dit self moes 
verduur, behoort te weet welke emo- 
sionele reaksie deur oorheersing ge- 
wek word. 


Na afloop van die Tweede Wêreld- 
oorlog was dit vir ons vyande 'n mak- 
like taak om ons hier in Suid-Afrika te 
vereenselwig met 'n patroon van 
Blanke oorheersing waarteen Afrika in 
opstand sou kom. Dat ons nasionalis- 
me juis uit die bodem van Afrika ge- 
groei het en dat ons nasionale aspira- 
sies hoegenaamd nie met dié van die 


Afrikavolke gebots het nie, het een- 
voudig verswelg geraak in die stroom 
van propaganda wat daar teen ons 
gevoer is in die na-oorlogse tydperk. 
Ek dink dit is van belang om daarop te 
wys dat Afrika onafhanklik geword het 
nadat daar jare lank 'n venynige en 
sluwe propagandaveldtog teen ons ge- 
voer is dwarsdeur die wêreld. Daardie 
veldtog is in 'n groot mate teen ons 
gevoer, nie deur Swartmense nie, maar 
deur Blankes vanuit Suid-Afrika self en 
deur Blankes van Europa en elders. 
Afrika het dus onafhanklik geword in 
'n tyd toe die algemene opvatting wat 
daar omtrent ons geheers het, een was 
van gruwelike onderdrukking van die 
Swartman deur die Witman van hierdie 
land. Die Swartman van Suid-Afrika 
moes, so is gevoel, teen alle koste 
bevry word van Blanke tirannie. Tot 
'n groot mate is dit vandag nog die 
opvatting en juis namate ons vordering 
maak om hierdie leuen te ontbloot, en 
namate daar beter begrip tussen ons 
en die Afrikalande ontwikkel, moet ons 
verwag dat ons vyande van hulle kant 
hulle pogings sal verskerp om verwy- 
dering en konflik tussen ons en Afrika 
te bevorder. Ons vermoë om verant- 
woordelike Afrikaleiers van die opregt- 
heid van ons strewe te oortuig en van 

die ware toestande in ons land by hulle 
tuis te bring, sal dus tot 'n groot mate 
bepaal of ons vredesoffensief verder 
sal ontwikkel of tot stilstand sal kom. 
Ontspanningspolitiek is nie net die taak 
van die Regering nie, dit is die taak 
van iedereen in hierdie land. As elkeen 
van ons met oortuiging en diepe erns 
hierdie taak aanvaar, sal dit ons vermoë 
om op regeringsvlak oortuigingswerk 
te doen deurslaggewend versterk. 


Ek glo dat ons mense vandag weet 
wat daar vir ons almal op die spel is. 
Die Eerste Minister se beroemde Kruis- 
padtoespraak van 23 Oktober 1974 het 
dwarsdeur die wêreld weerklank ge- 
vind. Die basiese tema van daardie 
toespraak kan nie genoeg benadruk 
word nie: Die keuse vir Suidelike 
Afrika is tussen oorlog of vrede, en 
omdat die gevolge van oorlog te 
grusaam is om te bedink, moet ons die 
pad van vrede nastreef. Suid-Afrika het 
in die paar maande sedert daardie toe- 
spraak onomwonde bewys gelewer van 
welke pad hy gekies het. Daar is ook 
Afrikaleiers wat aangetoon het dat 
hulle hierdie pad verkies. Ons grootste 
taak is nou om dit wat ons gekies het 
ten uitvoer te bring. 


Daar is in die jongste tyd inderdaad 
reeds heelwat vordering gemaak en 
welslae behaal wat Suid-Afrika ten 
goede sal kom. 


Ons het o.a. daarin geslaag om an- 
dere te oortuig van Suid-Afrika se goeie 
bedoelings en eerlikheid teenoor die 
res van Afrika. 

Suid-Afrika word nou deur vriend en 
vyand as 'n Afrikastaat aanvaar en 
Swart Afrika erken dat die Blankes net 
soveel reg het op Afrika as ons vader- 
land, as enige ander volk. 


Daar was veral twee faktore wat tot 
hierdie nuwe benadering tot blank 
Suid-Afrika aanleiding gegee het: 


1. Die Regering se weiering om in te 

gryp in Mosambiek, ten spyte van 
druk uit ons eie geledere om dit 
te doen en alhoewel dit algemeen 
in Afrika aanvaar is dat ons wel 
Sou inmeng. 
Swart Afrika was beslis verbaas 
en beindruk dat Suid-Afrika nie af- 
gewyk het van sy verklaarde be- 
leid om nie in ander se interne 
sake in te meng nie. 

2. Ons beeld is verder bevorder deur- 
dat ons met 'n aantal Afrikaleiers 
saamwerk en uit ons pad gaan om 
dit vir die Rhodesiërs moontlik te 
maak om 'n vreedsame oplossing 
vir hulle probleme te probeer vind 
Daardie probleme is soos u weet 
nog nie opgelos nie. Vardering is 
wel gemaak, maar daar was te- 
leurstellings en terugslae en daar 
lê nog ernstige struikelblokke voor. 

Die Suid-Afrikaanse Regering sal eg- 
ter nie sy pogings staak om hom te 


beywer vir 'n bevredigende, vreed- 
same oplossing nie. 

Daar is wat ons betref, net een voor- 
behoud en dit is dat ons nie sal inmeng 
in Rhodesië se huishoudelike sake nie. 
Hulle moet self 'n oplossing vind. 

Wat die uitslag ookal mag wees, die 
feit bly staan dat Suid-Afrika saam- 
werk met 'n aantal ander Afrikastate 
om vreedsame oplossing vir sekere 
politieke probleme te probeer vind. Dit 
op sigself is betekenisvol en bemoe- 
digend. 

U mag vra wat die oplossing van 
die Rhodesiese vraagstuk sal wees en 
of die blankes hulleself daar sal kan 
handhaaf. Hier moet ek daarop wys 
dat Rhodesië se verhoudingsbeleid he- 
melsbreed van ons s'n verskil. Die 
Suid-Afrikaanse Regering is gekant 
teen magsdeling. Ons weier konse- 
kwent om ons soewereiniteit, die op- 
porgesag oor onsself, met enige ander 
bevolkingsgroep te deel. Ons strewe is 
om die nie-Blanke volke en volksgroepe 
in staat te stel om sover as moontlik 
beheer en seggingskap oor hulle eie 
sake te verkry. 

Die Rhodesiërs se beleid is presies 
die teenoorgestelde. Die is een van 
magsdeling deur blank en nie-blank. 
Daar sit bv. op die oomblik nie-blanke 
lede in hulle parlement. 

Al wat mnr. Smith en die regerende 
Rhodesiese Front op aandring is 'n be- 
skaafde regering, afgesien van die kleur 
of ras van die lede van daardie rege- 
ring. 

En dit dit is die basis waarop daar 
na 'n oplossing gesoek word. 

Waarop dit sal uitloop kan ek nie 
vir u sê nie — dit is Rhodesië se saak. 

Al wat ek wel kan sê is dat ons 
weier om ons eie probleme op die- 
selfde wyse as hulle te probeer oplos. 

Dit het nie verhinder dat ons deur 
die jare tot vandaa op vriendskaplike 
voet met die Rhodesiese regering 
saamgewerk het nie. 

Ons weier bv. konsekwent om eko- 
nomiese sanksies teen hulle toe te pas. 


En ons sal ook in die toekoms bereid 
wees om aan te hou om in goeie buur- 
skap met hulle saam te werk, wat die 
aard van die oplossing van hulle poli- 
tieke probleme ookal is, en hoe hulle 
regering ookal saamgestel word. 


Afgesien van 'n moontlike skikking 
van die Rhodesiese vraagstuk, het die 
gesamentlike optrede in verband met 
hierdie vraagstuk meegebring dat ons 
en die betrokke Afrikaleiers mekaar be- 
ter leer ken het en het dit hopelik die 
deur oopgemaak vir verdere kontakte 
en- kommunikasie wat vreedsame 
naasbestaan in Suidelike Afrika kan 
bevorder. 

Die Regering se optrede in die jong- 
ste tyd het verder gelei tot 'n algemene 
herwaardering van Suid-Afrika in die 
nie-kommunistiese wêreld. 


Ons Eerste Minister se aansien het 
bv. so toegeneem dat hy in sommige 
kringe beskou word as die toonaange- 
wende staatsman in Afrika. 

Ons begin ook nou geleidelik die 
vrugte pluk van moeisame en onver- 
poosde arbeid en inspanning wat son- 
der enige publisiteit en erkenning, vir 
baie jare onder moeilike omstandighede 
agter die skerms in Afrika gedoen is. 

Hier en daar word die sluier effens 
gelig. 'n Mens dink bv. aan die Eerste 
Minister se historiese besoek aan Li- 
berië waarop ek hom vergesel het, die 
Eerste Minister se ontmoeting met die 
President van die Ivoorkus sowel as 
my eie besoek aan Lusaka en my ont- 
moeting met Pres. Kaunda, en andere. 
Ek kon bv. onlangs in die Parlement 
openbaar dat mnr. Brand Fourie, die 
sekretaris van Buitelandse Sake gedu- 
rende die afgelope jaar meer as twintig 
reise na Afrikalande afgelê het — dit 
is afgesien van besoek deur ander 
amptenare van my eie en ander depar- 
temente. 

Ons het inderdaad heelwat uitgerig, 
ten spyte van teleurstelling en terug- 
slae en wanklanke. 


Ek sal egter my plig versuim as ek 
nie waarsku dat daar nog steil op- 
draendes en gevaarlike slaggate vir 
ons wag nie. 

Ons in die Regering is vasberade om 
voort te gaan met die ontspannings- 
beleid waarmee ons besig is en om nie 
terug te deins vir die logiese konse- 
kwensies daarvan nie. 

Dit moet nie gesien word as 'n 
hensopbeleid nie want Suid-Afrika is 
in staat om uit 'n posisie van sterkte 
op te tree, sonder prysgawe van be- 
ginsels en sonder om apologeties te 
wees oor die wyse waarop ons besig 
is om ons eie vraagstukke op te los. 

Ek herhaal: Ons grootste taak is nou 
om dit wat ons gekies het, ten uitvoer 
te bring. 

Mag hierdie keuse en die verant- 
woordelikheid wat dit van ons verg, 
dwarsdeur ons land sterker inslag vind, 
en mag ek hoop dat ons op elke terrein 
van die lewe, en in elke organisasie, 
ook die N.H.S.V., dit ons taak sal maak 
om die Regering by te staan om vrede, 
voorspoed en vooruitgang in Suidelike 
Afrika 'n blywende werklikheid te 
maak. 





,In 1973 is daar (in Nederland Joh. 
D.) 'n bond ,De Kampen Studenten 
Beweging' in die teologiese skool van 
Kampen gestig wat totaal Marxisties 
georiënteerd is... Ook in die Vrye 
Universiteit van Amsterdam het hierdie 
kwaad al sulke afmetings aangeneem.” 


Die Kerkbode 

Gemoedsrus plus rente. 





Dis die volle veilige voordeel wat vernuftige beleaaers by 12 tot 23 maande vaste deposito's 
Volkskas trek Kennisgewinadeposito s: 

Die wet bepaal die maksimum rentekoerse, Volkskas betaal 12 maande kennisgewing . 
dit. Maar hoë rentekoerse is nie die enigste voordeel waarna 6 maande kennisgewing 

eleggers soek nie. Hoë, hoë rentekoerse kan aroter risiko s Onmiddellik opvraaabaar 

beteken. Dis `n ekonomiese feit. Daarom is die bankvaste Spesiale Spaarrekening: 
sekuriteit van die instansie waar u u belegaina maak van die Onmiddellik opvraaabaar . 
rootste belang. En dis die waarbora van veiligheid wat u by Spaarrekening. sa. 





'olkskas kry, want Volkskas spesialiseer in veiligheid. U kan H 
reken op die Volkskaswaarbora van `n tradisie van maksimum Ukan reken op die bank van u lewe 


sekuriteit en professionele kundigheid in geldsake. Dis deel 
van die vaste bates wat u rente en u belegaina rugsteun. 

Vastetermynbeleggings: | ks 
24 maande vaste deposito s D. 






















BEPROEF DIE GEESTE 





DETENTE: 'TOT HOE VER? 


In die afgelope tyd het ons détente 
leer ken. Détente swaai die septer. 
Dialoog het hiertoe die weg gebaan, 
onder die stukrag van 'n uitwaartse 
beleid. Vandag is hierdie woorde en 
begrippe eers duidelik in hulle politieke 
verband, en die leser se eerste gedagte 
is dan ook dat die politiek nou weer 
bygesleep word. 








DR. C. J. VILJOEN 





Staatkundig 

Dit is seker sodat hierdie Franse 
woord die meeste vandag op polities- 
staatkundige terrein gebruik word. Dé- 
tente is 'n wêreldwye verskynsel (ver- 
al in die Westerse wêreld) wat as 'n 
politieke wapen, 'n diplomatieke wa- 
pen gebruik word om die dodeliker 
gebruik van wapens te vermy. Die 
oogmerk is om daardeur dreigende 
konfrontasie af te weer, om plofbare 
situasies te ontlaai, om gespanne ver- 
houdings te kalmeer. Daar is immers 
'n ander uitweg as .-om tot geweld oor 
te gaan, en hierdie ander moontlikheid 
moet deur die betrokkenes saam ge- 
soek word. Die spesifieke oogmerk is 
samewerking, 'n nuwe toedrag van 
sake teenoorgesteld aan verwydering 
en uiteindelike konfrontasie. Die on- 
derskeie partye het ingemeen sake van 
gemeenskaplike belang, of, anders 
gesê, hulle soek na dergelike sake wat 
hulle dan prioriteitswaarde gee. Hierdie 
sake van gemeenskaplike en weder- 
sydse voordeel moet die verskille So 
oorskadu dat dit uiteindelik van minder 
belang word. 

Hierdie verskynsel van ontspanning 
van gespanne verhoudinge, is opge- 
merk in die politieke spel tussen die 
groot moondhede van die wêreld, en 
dit is gehanteer deur die regering van 
ons land veral ten opsigte van Sy 
Afrika-verhoudinge; welke optrede dan 
weer 'n besliste invloed het op baie 
kwaadgesindes in die Westerse wê- 
reld. Hierdie optrede is van sekere kant 
geweldig aangeprys, van ander kant 
weer gekritiseer. Die laaste woord sal 
seker nie gou daaroor gespreek word 
nie. 

Dit is 'n vraag (ook 'n belangrike 
vraag) hoe ver hierdie détente gevoer 
moet word. Dit is miskien eie aan die 
aard van dêtente op die staatkundige 
terrein dat daar nie gesê sal word hoe- 
ver die beoefenaars daarvan bereid is 
om te gaan nie. Sulke uitsprake oor 
beperkinge en uiterste grense word 
nooit in ware diplomatieke onderhan- 
delings voorop gestel nie, miskien juis 


tot die groot frustrasie van die kritici 
daarvan. Maar van hierdie feit behoort 
diegene wat détente beoefen, hulle 
lankal rekenskap te gegee het, of lie- 
wer, behoort hulle hul voortdurend 
van rekenskap te gee. Mens behoort 
jou maar altyd te vergewis van jou eie 
standpunt, veral as dit 'n Christelike 
standpunt is, teenoor die standpunt 
van die ander betrokke party, wat dalk 
nie 'n Christelike party is nie. Die 
vraag: Tot hoe ver, is baie belangrik 


Kultureel 


Die woord détente het mode-woord 
geword. Die wêreld en sy mense is lief 
om 'n term wat hulle aangryp en wat 
bruikbaar is, te benut en toe te pas. 

Ons vind dan ook dat die kultuur- 
mense hierdie bepaalde gedagte be- 
proef en verder uitprobeer het. In 'n 
hoofartikel verklaar die amptelike or- 
gaan van die F.A.K. (Federasie van 
Afrikaanse Kultuurverenigings) in Maart 
vanjaar, dat détente op kultuurterrein 
'n verskynsel is om mee rekening te 
hou. Dit word vermeld dat daar bin- 
nenslands 'n drang tot samewerking 
merkbaar is. In ons land is verskillende 
kulture. Dat hulle invloed op mekaar 
uitoefen, is vanselfsprekend. Daar kan 
dalk 'n goeie saak uitgemaak word 
ten opsigte van samewerking en 'n 
saambestaan in een land waarin 'n 
wedersydse handreiking ter wille van 
'n onderlinge vrede en 'n eenheid na 
buite 'n rol speel. 

Die betrokke blad keur samewerking 
goed. maar stel sy grens. Daar behoort 
begrip. vir mekaar te wees en vir me- 
kaar se eiesoortigheid. Opoffering van 
eie identiteit mag nooit die prys van 
samewerking wees nie. In deraelike 
trekke word die grens wat die kultuur- 
mense betref, daar gestel. 


Godsdienstig 


Die vraag ontstaan nou of hierdie 
grondbeginsels van détente, wat uit- 
mond in die samewerking van liggame 
wat vir mekaar vreemd is, wat te make 
het met die saamsnoering en saambin- 
ding van dinae wat selfs inherent 
vreemd van mekaar is, sigbaar geword 
het op godsdienstige terrein, al was 
dit nie so pertinent onder die naam 
détente nie? Ons vra dit ook van die 
Christendom in die alaemeen. 

Dit kom voor of dit die geval is. Daar 
kan gewys word na voorbeelde van 
tnenaderina en samewerking binne die 
Christendom. self, dinge wat nie alleen 
as tipies van die gemelde verskynsel 
aanvaar kan word nie, maar wat ook 
alarmseine uitstuur met die eis: Grense. 


Daar is 'n begin gemaak in die eku- 
meniese beweging, waar dialoog aan 
die orde is om samewerking te bevor- 
der, en waar organisatoriese liggame 
daar gestel is waarin daar gestrewe 
word na 'n eenheid ten spyte van baie 
verskille, ook belydenisverskille. Daar 
kan gewys word na die Wêreldraad 
van Kerke waar hierdie gedagte van 
samewerking en samesnoering nie net 
beperk gebly het tot groepe binne die 
Christendom nie, maar selfs ander wê- 
reldgodsdienste betrek het, en 'n waar- 
lik onheilige alliansie daarstel. Waar 
sake so ver gevorder het, is dit te ver- 
stane dat dit nie net om samewerking 
ter wille van sekere gemeenskaplike 
oogmerke gaan nie, maar ook om ge- 
lykskskeling en uitwissing van alle 
grense. Daar kan dus by die betrok- 
kenes sekere motiewe wees wat, kan 
mens sê, privaat van aard is. Op hierdie 
punt is mens aangewys op spekulasie. 


Dit skyn egter of die sentrale saak 
van gemeenskapliks belang by die on- 
derwerp onder bespreking, nie gevind 
word in geloof of belydenis nie, maar 
in die mens. Die mens is die primêre 
voorwerp van belang en as daar na 
,God'” gevra word, vind mens dat hier- 
die ,,God'” nie so noukeurig omskryf 
word as wat die bekende belydenisse 
van die Christendom dit doen nie, maar 
die saak word so gelaat dat die ander 
persoon se Godsbegrip nie versteur 
word nie. Hulle soek ook 'n gemeen- 
skaplike God. Hulle wil hier nie 'n 
grens hê nie. 


Maar dat die sentrale punt van inte- 
resse die mens is, en wat saamhang 
met sy bestaan hier op aarde, dit is 
belangrik. Want dit is gewis nie net 
die godsdiens wat belangstel in die 
mens en sy wel en wee nie, wat praat 
oor sy regte, sy vryheid, sy waardig- 
heid nie. Die mens self praat daaroor, 
hy span sy redelike verstand in. om 
daaroor uitsprake te maak, denksisteme 
te ontwerp, filosofië of ideologië tot 
stand te bring. Hierdie gedagterigtings 
neem soms geweldige omvang aan, 
maak vooruitgang en vat pos onder mil- 
joene mense. Vandaar dat ons praat van 
humanisme, liberalisme, kommunisme, 
onder andere. Die opvallende is nou dat 
baie van hulle opvattings binne die 
Christendom aangetref word, waar nie 
suiwer gewaak word teen dit wat 
Skrif-vreemd is nie. Die bepaalde Chris- 
telike geloofsopvattings word so baie 
keer uitgehol en leeggemaak en gevul 
met `n ander inhoud wat ontleen is 


[7] Blaai om 

DETENTE: 
TOT HOE VER? 


C] Van vorige bladsy 


aan die versinsels van mense. Dit kom 
vandag veral voor as daar van vryheid, 
geregtigheid en versoening gepraat 
word. Merkwaardig genoeg is dit hier- 
die dinge wat die oorsaak is dat mens 
nie meer 'n eenvoudige afbakening kan 
maak tussen die terreine of sfere van 
die staat, die kultuur, die godsdiens, 
ens. nie. 


Die gees van détente na buite 


Dit het dus duidelik gebeur dat se- 
kerlik 'n deel van die Christendom op 
'n besondere wyse met hierdie stro- 
minge saamwerk en selfs van hulle 
oorneem, sonder dat daar noemens- 
waardig sprake van is dat hulle van die 
Christelike geloof oorgeneem het. Die 
vraag wat hom aan ons opdring is die 
volgende: Kom die Christelike geloof 
gemene saak maak met hierdie aan- 
geduide gedagterigtings — neem maar 
die humanisme en kommunisme as 
voorbeeld? Kan die Christelike geloof 
van huis uit aan hierdie strominge le- 
wensruimte gun en bestaansmoontlik- 
heid bied? Dit in die lig daarvan dat 
mens duidelik kan bewys dat hulle die 
Christelike geloof vyandiggesind is, en 
dit as 'n dure eed aanvaar het om die 
godsdiens uit te roei? 


Daarom word die kwessie van die 
grens belangrik, die vraag tot waar die 
Christendom meegaan en meespreek 
met die andersdenkendes. As die wê- 
reldwye gees van détente deurgedring 
het tot op hierdie terrein, en daar 
sprake is van bevordering van gemeen- 
skaplike belange, samewerking en 'n 
vreedsame naasbestaan, sal gevra moet 
word na die gemeenskap wat die lig 
met die duisternis kan hê. Die vraag 
het sekerlik implikasies vir diegene wat 
op staatkundige en kulturele terrein 
besig is met hulle soort van détente, 
des te meer as hulle mense is wat die 
Christelike geloof bely. 


Die verskil 


Maar eers wil ons duidelik wys op 
die uiteenlopende van opvattings tus- 
sen die partye by wie van ontspanning 
en toenadering sprake is. Ons het ge- 
wys op die gemeenskaplike faktor van 
belang — die mens. Daar is egter 'n 
radikale verskil in hul wedersydse sie- 
ning en benadering van die mens as 
sodanig. Die een groep het die mens 
self as sy hoogste doel voor oë, en 
reken dat die mens in staat is om hom- 
self te ken en te begryp, en ook om 

sy eie problematiese posisie op te los. 
Die Christelik geloof egter, erken die 
onvermoë van die mens om volkome 
tor selfkennis te kom en ook om iets 
van blywende betekenis en waarde 
aan homself te doen. Want die Christe- 
like geloof dink vanuit die Skrif as die 
geopenbaarde Woord van God, en be- 
oordeel die mens daarvolgens. En daar- 
volgens is die mens sondaar, onvol- 
kome en nie in staat tot die goeie nie 
Daarby spreek hy van die liefde van 
God in Jesus Christus vir die gevalle 
mens, en sy redding uit genade. Hierdie 
Christus word vir die gelowige alles en 
ook die enigste norm van alles, want 
Hy is die Waarheid. Hierdie Jesus word 
vir die Christelike geloof die hoogste 
doel in die lewe, juis omdat Hy die sin 
en betekenis daarvan is, daarin dat Hy 
die lewe aan die mens teruggegee het. 
Hier is dus 'n geheel ander sienswyse 
as die van die mens wat 'n ander gods- 
diens aanhang, of wat 'n bepaalde filo- 
sofie ten prooi geval het. Juis sy agter- 
grond en sy geloof werk mee om vir 
die Christen sy grens aan te dui, hoever 
hy moet of kan gaan in sy soeke na 
die ander mens en die saam-soek en 
saam-werk vir 'n gemeenskaplike doel. 


Lewensdoel van die Christen 


Met hierdie harwar van dreiging en 
ontspanning, van konfrontasie en 
vreedsame naasbestaan, van oorlog- 
voering en samewerking, bly dit 'n feit 
dat mense daarby betrokke is. Juis 
omdat dit mense is, bly die gelowige 
betrokke en het hy belang, want hy is 
hom bewus van 'n taak en roeping ten 
opsigte van ander mense. Hierdie taak 
en roeping is daarin geleë dat hy in die 
Skrif 'n opdrag ontvang het — tot 
evangelisering, tot bekering, tot kerste- 
ning. Hy is geroepe om die Waarheid 
voorop te stel en aan ander oor te dra. 
Jesus Christus, sy hoogste doel in die 
lewe, moet verkondig word, dat ult- 
eindelik elke tong Hom sal bely. 


Dit wat die bepalende faktor vir die 
Christendom is, bepaal ook die grens. 
Enersyds sal daar altyd 'n gerigtheid 
moet wees tot hierdie mense, 'n open- 
heid na hulle toe omdat hulle mense 
is; meegevoel omdat hulle mense in 
nood is juis omdat hulle anders dink 
as die gelowige en die verlossende 
krag van die evangelie nodig het. Maar 
daar eindig dit. Die ander sy van die 
grens word bepaal deur die wete dat 
hierdie mense se sienswyse gevaarlik 
is, ondermynend en vyandig ten op- 
sigte van die van die gelowige. Die 
gelowige vereenselwig hom dan nie 
met hierdie mens nie, en neem homself 
in ag as daar van samewerking en 
naasbestaan sprake is. Hy is in die 
ontmoeting en dialoog bedag op die 


bedreiging van die onsigbare vyand 
wat nooit sal rus solank die Christen- 
dom daar is nie. Hy het geen illusies 
oor die lis van Satan wat wil aftakel 
en vernietig nie. 'n Neutrale houding 
kan in hierdie aktiwiteit nooit gedoog 
word nie. Wie ookal besig is met die 
groot spel van détente, moet hiermee 
rekening hou, as hy gelowige is. 


Dit moet egter veral vir die kerk gesê 
word, want daar kan nie van die staat 
verwag word om die werk van die kerk 
te doen nie. Die kerk moet die situasie 
begryp en dienooreenkomstig handel. 
Hy moet verkondig en getuig. Hy het 
66k 'n taak tot verdediging, verweer, 
teenspraak. Hy verweer hom juis teen 
die lis van Satan wat in velerlei ge- 
daantes kom om hierdie evangelie, sy 
sienswyse, kragteloos te probeer maak. 
Die kerk verweer hom met die wapen- 
rusting wat hom gegee is. Hy hanteer 
die swaard van die Woord. Détente, 
soos dit populêr-weg verstaan word, 
is nie sy wapen nie. Dit kan nooit sy 
wapen wees nie. Détente het voorlo- 
pige karakter en dit beweeg opper- 
vlakkig. Die Christelike geloof kom uit- 
eindelik met absolute keuses, dinge 
van ewigheidswaarde. Dit vra finale 
beslissing. Paradoksaal genoeg gaan 
die Christelike godsdiens op sy manier 
tog uiteindelik aanleiding gee tot kon- 
frontasie, by diegene met wie hy te 
maak het. Maar dit is 'n konfrontasie 
van die mens met homself. Daar kom 
ook aanleiding tot afbakening, en selfs 
skeiding. Tussen die ou mens van die 
sonde en die nuwe mens wat herskep 
is na die beeld van God deur Jesus 
Christus. Dit druis alles in teen die 
dinge wat détent voorhou, want hier- 
die Christengelowige is 'n ander mens 
wat nie van die wêreld is nie, wat hom 
onberispelik moet bewaar en die geeste 
op die proef stel of hulle uit Christus 
is. Dit is daarom ondenkbaar dat daar 
nie gepraat sal moet word oor grense 
nie, oor 'n uiteindelike punt van beslis- 
sing en terugkeer nie. Hierdie saak 
moet altyd in gedagte gehou word. 


Nie so nuut nie 


Détente kom dus voor — en dit is 
ten goede daar. Die hele betekenis van 
die begrip dui daarop. Dit is vir die 
verskillende strukture in die samele- 
wing bruikbaar en van groot waarde. 
Dit skyn egter of die hele saak by die 
Christelike godsdiens en by die Chris- 
telik georiënteerde mens nie so 'n 
nuutjie is as wat die groot opspraak oor 
die woord en sy verwikkelinge op die 
belangrike lewensterreine daarvan wil 
maak nie. Die gelowige het lankal ge- 
leer dat daar so 'n paadjie is wat ge- 
volg moet word. (Weliswaar vergeet 
hy dit soms.) Die vrede van Jesus 

In 'n Kommunistiese tronk 








Die Christenjood, ds. Wurmbrand, 
wat veertien jaar in 'n kommunistiese 
gevangenis in Roemenië deurgebring 
het, vertel volgens Hervormd Weekblad 
die volgende in verband met sy onder- 
vinding as gevangene: 


———— 
JOH. DREYER 


———— 


LEk kom uit die diepste stilte, drie 
jaar alleen in 'n sel tien meter onder 
die grond. Die bewakers dra skoene 
met vilte sole. Stilte is iets moois. 
Stilte, stilte, stilte. Ook die kerk is die 
plek waar die siel tot stilte kom en tot 
rus. Die Christendom k&en die Woord 
van God en die stilte van God... Die 
aangesig van Jesus was stralend van 
liefde en goedheid. Die 14 jaar wat ek 
in die gevangenis gesit het, was nie 
lank nie. Ek het gelet op die skoon lief- 
devolle aangesig van Jesus. Die Chris- 
tene in die kommunistiese lande is nie 
droewige mense nie. Hoe kan 'n mens 
bedroef wees, as die Heiland by jou is? 
Ons het selfs in die gevangenis gesing. 
Sonder musiek en tog met musiek. Ja, 
want die kettings wat ons moes dra, 
was pragtige musiekinstrumente.” 


En toe sing ds. Wurmbrand op die 
preekstoel van die kerkgebou van die 
Hervormde gemeente van Gorkum, Ne- 
derland: 


,Voorwaarts, Christenstryders, 
voorwaarts, kling — klang.” 


Ja, die kling-klang was die geluid 
wat ons met ons kettingboeie gemaak 
het. U dink dat u net afgryselike ver- 
hale te hoor sou kry, maar in Christus 
is alleen maar te roem. In Hom het ons 
'n antwoord op die laaste vrae gekry: 
,Waar kom ons vandaan? Waar gaan 
ons heen? Vir drie jaar lank kon ons 
ons liggame nie was nie, maar ons 
siele is gewas deur die bloed van 
Jesus. En as ons gemartel is, dan gaan 
die gordyn van die hemel oop. 


Daar was 'n gevangene wat so op sy 
rug geslaan is, dat sy arms en bene 
heeltemal verlam was, maar sy gesig 

“het gestraal, aanmekaar gestraal van 
vreugde. Daar is 'n Engelse lied wat 
lui: Jesus het ons lief, want dit staan 
in sy Woord. Maar sy Woord, die Bybel 
het ons nie gehad nie. Daarom het ons 
die lied soos volg verander: Jesus het 
ons lief, want die gesig van ons broe- 
der vertel ons dit.” 


Wat tydens die hele toespraak van 
ds. Wurmbrand besonder opgeval het, 


was dat hy vrywel van begin tot end 
met 'n stralende gesig gepraat het. 


Tot sover dan hierdie mooi getuienis 
van 'n getuie vir Jesus, sy Heiland. 
Tussen hakies deel ons hier mee, dat 
die Griekse woord vir getuie en vir 
martelaar dieselfde is. Dit laat ons dink 
aan die woorde van onse Here: As hulle 
My vervolg het, sal hulle jul ook ver- 
volg... Omdat julle nie van die wêreld 
is nie, maar Ek julle die wêreld uitver- 
kies het, daarom haat die wêreld julle” 
(Joh. 15:19, 20). 


Maar dit was nie al, wat Jesus in 
Johannes 15 gesê het nie. Hy het ook 
gesê: ,,Dit het ek vir julle gesê, dat my 
blydskap in julle kan bly en julle blyd- 
skap volkome kan word (vers 11). 
Hierdie blydskap onder alles is die krag 
van die geloof. Dit is soos Paulus leer 
in 1 Thess. 5:16 ,,Verbly julle altyd in 
die Here”, en weer ,Wees altyd deur 
bly” (Filip. 4:4). 





/ 
DETENTE: 
TOT HOË VER? 


] Van vorige bladsy 


Christus het dit vir hom gebiedend 
noodsaaklik gemaak om ten opsigte 
van alle mense hierdie weg te volg. 
Hy ken egter ook sekere waarskuwings, 
in soverre die Waarheid van Christus 
in die gedrang kom, want hy weet van 
die bedreiging van die leuen wat met 
ander stories kom as wat hy by sy 
Bron van Waarheid verneem het. 


Daarom moet gesê word: Ons mag 
die adder nie in ons boesem vertroetel 
ter wille van 'n skynvrede nie. Ons 
moet bedag wees op 'n vyand wat ska- 
delik en doodsgevaarlik is — nie alleen 
vir landsgrense nie, maar vir die lig 
van hierdie evangelie hier by ons. Ons 
het sy dreigemente lankal gehoor. Ons 
ken dit. Maar as daar vredespogings 
is wat aan ons geleentheid bied om die 
vrede van Jesus Christus te reik, maa 
dit nooit gesê word dat ons ons taak 
en plig versuim het nie. 


Dr. (Collin se 
Pille 


Prys 35c & 65c. 


vir GAL en LEWER 


Blakende gesondheid is die teenoor 
gestelde van die volgende klagtes 


AANGEPAKTE TONG 


NARE HOOFPYNE 
GALAANVALLE 
BITTER MOND 
HARDLYWIGHEID 


VLEKKE, PUISIES, ENS. 
VLEKKIES VOOR DIE OË 
OPGEBLAASTE GEVOEL 
LUSTELOOSHEID 
SOOIBRAND 


GEEL GELAAT 


Die oorsaak 'n lui lewer en te veel 
Gal, 


Die beproefde en beste middel — 


Dr. Colin se Gal- 
en Lewerpille 


Prys 35c & 65c van alle Aptekers 


of van 


G. FOURIE 


Posbus 762, Pietermaritzburg 

UIT GEMEENTES 





Gemeente Sundra vier 
fees 


Hierdie gemeente is op 2 Junie 1950 
afgestig en vier D.V. 2 Junie 1975 sy 
kwarteeufees. 

Wonderbaarlik het die gemeente ge- 
groei en vooruitgegaan as in ag ge- 
neem word dat hul geldloos en dakloos 
afgestig het. 

Spoedig was 'n perseel aangekoop, 
danksy 'n wakker N.H.S.V.-tak. Deur 
saamwerk en moue oprol is die kerk- 
saal op 15 September 1951 ingewy 
onder die bekwame leiding van wyle 
ds. C. H. Muller. 

In die jare wat volg, is die gemeente 
vervolgens bearbei deur wyle ds. J. 
D. Storm, prof. dr. P. S$. Dreyer en 
ds. J. D.H Smit 

In Januarie 1958 het die gemeente 
hul eerste permanente leraar ontvang, 
ds. J. A. A. Schroeder. Deur sy harde 
werk en mooi leiding kon hy sy eerste 
monument, 'n gerieflike pastorie, in Mei 
1958 betrek. 

Hierna is 'n doeltreffende orrel in 
die kerksaal geinstalleer en dadelik is 
voortgegaan om vir 'n kerkgebou te 
werk. 


Na die vertrek van ds. Schroeder 
was ds. F. J. Engelbrecht ons leraar 
tot einde 1969. 


Weer moes ons konsulente ds. B. J. 
van Staden en ds. D. J. C. van Wyk 
ons uithelp. 


Op 4 September 1970 ontvang die 
gemeente ds. en mev. P. J. L. Bierman 
cn onder hul bekwame leiding en op- 
offerende liefde kon die gemeente hul 
sierlike Godshuis op 15 Maart 1975 
iNWY. 

'n Dankbare gemeente vra hulself af 
Waar het dit vandaan gekom? Die ant- 
woord staan dan ook op die hoeksteen: 
,Dit het van die Here gekom; dit is 
wonderbaar in ons oë”, en die kansel- 
lap antwoord ook: ,,My genade is vir 
jou genoeg.” 


Vanaf 1 Junie het die gemeente sy 
kwart eeufees gevier en sluit af met 
'n groot basaar op 4 en 5 Julie 1975. 


Die Ring van Germiston het dan ook 
vanaf 3 Junie hier sitting geneem. 


Die gemeente spreek hul groot waar- 
dering uit teenoor die argitekte, me- 
nere Vermooten, Du Plooy en Baker 
en in besonder aan mnr. Willie Oost- 
huizen wie die argitekte verteenwoor- 
dig het. 

Aan die Ned. Herv. Weeshuisbouers 
sê die gemeente baie dankie vir die 
bouwerk en afronding. 


Dick Miller 

Ter herinnering aan wyle ouderling 

G. W. T. Oosthuyzen van die 

Nederduitsch Hervormde Gemeente 
Ontdekkers 


(Gebore 28 Augustus 1917; 
oorede 7 November 1974) 


Ouderling Gert Oosthuyzen se heen- 
gaan was 'n groot verlies, nie alleen 
vir sy eggenote, gesin, familie, vriende 
en werkkring as ook die saak van die 
Afrikaanse taalnavorsing nie, maar ook 
vir die gemeente waarin hy 'n rots was 
en die kerk in breë verband, waarin hy 
'n steunpilaar en 'n leiersfiguur was. 


: 


Wyle ouderling G. W. T. Oosthuyzen 


Ouderling Gert Oosthuyzen was 'n 
rots! Nie alleen het hy 'n sterk leiers- 
persoonlikheid gehad met heldere insig, 
intellektualiteit, visie en inisiatief nie, 
maar hy het ook 'n oortuigingskrag ge- 
had wat tot hoogtes kon lei, 'n aan- 
moedigende daadkrag wat uit die as 
kon ophef. Bo alles was hy 'n gelowige! 
En uit sy geloof het al sy motivering 
en daadkrag gespruit. Sodanig was sy 
geloof dat die motivering daaruit hom 
vir niks kon laat stuit nie. Tog was hy 
uitermate beskeie en het selfroem nooit 
oor sy lippe gekom nie, al was hy 
inderdaad 'n man van groot prestasie 
Hy het homself nooit meer as 'n swak- 
ke dienskneg gesien wat vir 'n goeic 
Baas werk — en daardie goeie Baas 
was die Here God, die enigste norm en 
maatstaf in sy lewe 

Ja, Gert Oosthuyzen het die lewe ge- 
peil tot in sy dieptes en die enigste 
sin daaruit ontmoet: Jesus Christus, die 






Here, wat hom vir Hom gegryp het. 
Geen siekte, kwale, swaarkry of wat- 
ter teenstand of probleem sou hom in 
sy snelle pas van geloofsaangryping 
kon stuit, demp of vertraag nie. Hy het 
die wêreld in sy onvolkomenheid en 
tydelikheid ontdek, simptomaties van 
die ongeneeslike kwaal en sonde in die 
lewe van elke mens, maar bo alles het 
hy die Lig in die duisternis ontmoet 
wat die nuwe wêreld van volkomenheid 
en ewigheid bring. 

Hy was kind van die nuwe wêreld in 
Christus, daarom het hy uitgestyg bo 
die afwisseling van voor- en teenspoed, 
lag en trane, van hierdie wêreld, daar- 
om het hy die balans en die nugterheid 
behou, daarom was hy 'n persoon met 
'n horison van verwagting, daarom was 
hy vir die mens 'n leier by uitnemend- 
heid. Hy het die sin van die lewe in 
Christus binne die orde van die kerk 
cn die verbond ontdek, die Lig in die 
duisternis, en sy hele lewe moes daar- 
van getuig: Sy vriendelike glimlag en 
tegemoetkomende houding, sy (ferme 
lippe en onstuitbare daadkrag, sy enor- 
me lewenskragtigheid, en sy onmisbare 
voorloperspotensiaal. 

Ons het 'n voorbeeldige Christen- 
gelowige verloor wat altyd vir ons as 
aansporing waardig sal wees. Hy is 
verewig onder die kategorie van He- 
breërs 13:7: ,,Gedenk julle voorgan- 
gers... aanskou die uiteinde van hulle 
lewenswandel en volg hulle geloof na.” 
As voorganger in die geloof was hy 
gedurende sy vol lewe diaken, ouder- 
ling, kassier, skriba en lid van die 
Algemene Kommissie van die Neder- 
duitsch Hervormde Kerk. 

Sy voorbeeld mag ons nie vergeet 
nie, sy aanmoediging mag ons nooit 
ontgaan. Ons dank God vir sy geloofs- 
krag wat Hy aan hom gegee het. 

(Opstel deur ds. Kobus Labuschagne 
van Alberton-Wes, 'n seun uit die Ont- 
dekkersgemeente.) 

(Ingestuur deur S. J. du Plessis, 
Skriba, gemeente Ontdekkers.) 





Ogies verloor twee 
Steunpilare 


Die Nederduitsch Hervormde ge- 
meente Ogies, is die afgelope twee 
maande in rou gedompel met die af- 

imberley 25 jaar 
















Wyle oudl. 


- 


A. P. Farrell 


is 








Die kerkraad van Kimberley gestig S April 1950 tydens hulle kwarteeufees op 
19-20 April 1975. Voor links na regs: oudl. J. J. v. Deventer, R. A. Steinmann, 
B. T. Louw, N. H. Heyneke (skriba), ds. A. J. Willemse, oudl. H. F. C. Prinsloo 
(kassier), C. P. Esterhuizen, A. v. Elst, H. H. v. Wyk. Middel: oudle. W. R. F. 
Nortjé, A. J. Botma, J. W. Nel, M. J. v. Wyk, diakones B. H. G. Prinsloo, oudle. 
J. F. Els, J. J. Theron (koster), S. P. du Plessis (kolporteur), J. D. Venter. Agter: 
diakens S. P. du Plessis, J. D. Venter, P. J. Nel, A. D. v. Wyk, G. Myburgh, A. A 
Vermeulen, W. P. P. Shaw, J. H. Jacobs. Afwesig: oudle. H. J. J. v. Vuuren, H. G. 
Stoop, W. G. Lubbe, diakens J. W. Bester, F. A. Taljaard, A. P. Burger. S. J. v.d. 
Berg, P. W. Steyn 





Wyle oudl. A. |. Kriushaar 


sterwe van twee van Sy getroue en 
geliefde kerkraadslede. Wyle ouderling 
A P. Farrell, van wie daar reeds 'n 
artikel in die Hervormer verskyn het, is 
Oop 14 Januarie 1975 oorlede. Vir bykans 
27-jaar was hy kerkraadslid van die 
gemeentes Witbank, Witbank-Suid en 
Ogies. Voordat hy bevestig kon word 
op Ogies, as ouderling, is hy oorlede 

Wyle ouderling A. S. Kruijshaar is 
op 7 Februarie 1975 oorlede. Hy het 
bykans 34 jaar lank gedien as kerk- 
raadslid in verskeie gemeentes. Vanaf 
1973 was hy ouderling in die gemeente 
Ogies. Ee ë 
H.S.V.-tak van Kimberley met hul fees. Voor links na regs: M. E. du Plessis, 


Ons dank God vir wat hulle deur sy N 
genade beteken het S. C. H. Kruger, A. W. C. Willemse (voorsitster), G. M. Booyse (vise-voorsitster), 
C. S. Gouws. Agter: C. H. Louw, A. E. v. Elst, M. J. van Wyk, H. J. A. Botha 
W. $S. Coetzee (sekretaresse), C. E. Venter (tesouriere), A. E. Esterhuizen. Afwesig: S. A. Nortje, 
(Skriba) E. H. H. Golden 

VERBANDE 





1.1. DRIE TEMAS MET AGTERGROND 
(Vervolg) 


Die vraag hou ons nog besig: waarom 
het die Gereformeerde Kerk, in 1859 
afgeskei van die ander twee, 'n teen- 
beeld van die Dordtse skoolorde bepaal 
in artikel 21 van die Dordtse kerkorde 
ontwikkel, aanvanklik deur sy kerk- 
skoolstrewe (*-1860--—1900) later ver- 
vang deur sy groepskoolstrewe (--1900 
tot vandag?) Daarby was en bly dié 





PROF. DR. C. H. RAUTENBACH 





doelstelling ook die teenbeeld van die 
deurlopende hoofstroming van die twee 
ouer kerkformasies in Suid-Afrika (Ned. 
Geref. en Ned. Herv.). Al drie het die- 
selfde Belydenisgeskrifte. Uit gemelde 
gebeurtenisse spruit dit ook dat die 
polarisasie, alhoewel tans latent, nog- 
tans op die sakelys bly. Maar dit kan 
ook wees dat die strategie vir die be- 
vordering van die groepskool algaande 
vormverandering ondergaan vanaf die 
regstreekse na die onregstreekse. Dan 
word dit net hedendaags aktueler. Ver- 
deraan sal dit weer ter sprake kom. 


Huidig is die situasie dat die Gerefor- 
meerdes, indiwidueel sowel as deur 
hulle betrokke deputaatskap se deel- 
name aan die Interkerklike Komitee vir 
Onderwys, hartlik saamgewerk het aan 
die bewerkstelliging, uitvoering en ver- 
dere bewerktuiging van die Christelike 
en Nasionale Onderwysbeleidswetge- 
wing van 1967 en 1969. Maar 'n aspek 
van die gang van sake verg tog aandag. 
Die hoofwet (39/1967) was op dreef, 
sy inhoud en strekking goed bekend, 
toe die beleidbepalende Algemene Si- 
node van die Gereformeerde Kerk in 
1967 weereens uitdruklik die groep- 
skoolstelsel as sy kerklike oogmerk 
bevestig het. 


Kenmerkend van die wet van 1967 
was dat a) 'n algemene Christelike 
karakter van die onderwys verorden 
was; b) dié verordening deur woord- 
bepaling ook van toepassing gemaak 
was op staatsondersteunde skole; c) die 
wet nie groepskole begunstig het of 
deur regstreekse ontplooiing aange- 
moedig het nie; en d) inhoudsbepaling 
van die ,,algemeen Christelike” die on- 
derwerp gemaak was van Ministeriële 
(Regerings-) beleidsbepaling met die 
krag van wette en afdwingbaar met 
sanksies. Dit is die kern van die eerste 
nasionale onderwysorde in ons geskie- 
denis. 

$. (VERVOLGBEEKS) 


Maar in 1967 is weer bevestig dat 
daar twee beleidstradisies is wat al 
vir oor 'n honderd jaar bestaan. Die 
toedrag bereik onder wet 38/1969 met 
sy gevolg was vir die Nederduits Ge- 
reformeerde en Nederduitsch Hervorm- 
de Kerke beduidende doelbereiking, 
wat gehandhaaf moet word, met uitbou 
indien nodig, maar dan binne daardie 
bereikte raamwerk. Daarteenoor bejeën 
die Gereformeerde Kerk amptelik, al 
wat bereik is, as 'n gevorderde en ge- 
waardeerde tussenstasie op pad na 
die eindpunt, wat steeds die groep- 
skoolstelsel bly. Laasgenoemde sal 'n 
ingrypende verandering van bestuur- 
en beheerstelsel verg. Die twee is wel 
met mekaar bestaanbaar binne dieselfde 
Kerk se strewe indien opgeneem as 
stadiums van vordering op weg na 
doelbereiking, maar die standpunte van 
die Susterkerke lyk nie versoenbaar 
nis. Ry die een lui dit: tot hiertoe en 
verder — by die ander twee: tot hiertoe 
en nie verder nie. Maar wel konsoli- 
dering binne die bereikte. 


Belangrik na 1967 en 1969 se wet- 
gewing was die strekking van die Mi- 
nisteriële inhoudsbepaling (Nov. 1971) 
van die voorskriftelike algemene Chris- 
telike karakter van die openbare en 
gesubsidieerde skoolonderwys, asmede 
van onderwysersopleiding aan Univer- 
siteite en opleidingskolleges. Opval- 
lendste daarvan is die uitaesproke 
Bybelgebondenheid deur daardie voor- 
skriftelike bepalings. Vir 'n goeie be- 
grip hiervan is 'n halwe woord voldoen- 
de. Bybelgesag is sentraal gestel. Daar 
is met die oog op die tussenkerklike 
amptelike onderwysbeleidsverskil te 
min notisie geneem van die regerings- 
verordeninge wat op geykte wyse in- 
houd en betekenis gee aan die wet se 
algemene voorskrif. Na ons beste wete 
en gewete het dit egter nie verskil ge- 
maak aan die Gereformeerde Kerk se 
amptelike strewe na agroepskole nie. 
Maar vir skrywer hiervan gee dit nog 
meer arond as voorheen om die ver- 
ordende stelsel te bevorder en te ver- 
dedia in Christelike kringe maar veral 
in die drie Susterkerke. Laasaenoemde 
het juis. motiefkraa verleen aan die hele 
aksie vir die nasionale onderwyshand- 
ves. 


Volgens prof. J. P. Jooste was daar 
al voorheen (Oktober 1935) bv Gere- 
formeerdes: ,,Tweespalt in eie geledere 
insake onderwvsbeleid'”. ,,Die een rig- 
ting, die meerderheid op die Konferen- 
sie ('35) was ten gunste daarvan dat 
vir die teenswoordige alle aksie daarop 


en PERSPEKTIEWE 





toegespits moes word om die bestaan- 
de staatskool te kersten. Die ander 
rigting wat 'n sterk minderheid op die 
Konferensie uitgemaak het was ten 
gunste van die idee van 'n ,vrye groep- 
skool ... As gevolg hiervan was daar 
eintlik 'n soort skaakmat toestand, wat 
alle ernstige aksie lamgelê het.” Later 
word hierop teruggekom. 


Ons het al van die moontlike om- 
standighede wat die tussenkerklike be- 
leidsverskil kon veroorsaak, bevorder 
en gehandhaaf het, aangesny. i) Skool- 
onderwys toestande van die tydsge- 
wrig 1850-1860 is opgesom. ii) Die 
Grensboer as geestestipe wie se voor- 
gangers teen 1800 al vir meer as 'n eeu 
in 'n soortgelyke onderwyssituasie be- 
trokke was, het aan die hand van prof. 
Abel Coetzee se volkskundige onder- 
soeke gekenskets geraak. Dit was 'n 
menstipe wat lankai toenemend op sy 
Afrikaans aan die gang was met Calvi- 
nisties-wees, sonder dat die naam van 
Calvyn juis onder die kerkvolk promi- 
nent was. iii) 'n Geestesingesteldheid, 
houdings en gedragswyses van 'n on- 
derskeie groep Noord-Oosgrens bewo- 
ners in die Agter-Sneeuberg gebied van 
die distrik Graaff-Reinet, het in aan- 
sluiting by B. Spoelstra se proefskrif 
van 1962/1963, ter sprake begin kom. 
Daardie soort mense het teen 1770 al 
hoe meer saam in dié kontreie begin 
woon. Hulle was alreeds voor die 
Groot-Trekjare, 1835-1837, in die wan- 
del as ,,Doppers” bekend. Spoelstra 
bevestig dit ,,die naam ,Dopper' is 
ouer en wyer as die naam van die kerk 
waarop dit na 1859 oorgegaan het.” 
Hulle was 'n besondere verskynings- 
vorm van die Trekboer-tipe wat vanaf 
41717 uit die veeboer-groep van vry- 
burgers ontstaan het. Vantevore was 
daar hoofsaaklik die Kaapstadse bur- 
gery en die Boland se landbouers. Ons 
het die ondergroep as 'n variant of wy- 
sigingsvorm aangedui van die Grens- 
boere. 


Spoelstra se belangrike beeldvorming 
in sy doktorsdissertasie, het gevolg 
op. en seker ook uit, drie kerkgeskied- 
kundiae werke wat kort na mekaar uit 
Gereformeerde kringe gekom het. Daar 
was: a) dr. B. R. Kruger se proefskrif 
van 1957 oor Die Ontstaan van die Ge- 
reformeerde Kerk in Suid-Afrika; b) dan 
'n proefskrif van dr. G. C. P. van der 
Vyver van 1958 met titel: Prof. Dirk 
Postma 1818-1890; en c) die Eeufees- 
boek van prof. J. P. Jooste: Geskiede- 
nis van die Gereformeerde Kerk in 

Suid-Afrika 1859-1959. Die onlangs 
(1974) verskene magistrale werk van 
prof. C. F. J. Muller oor die Oorsprong 
van die Groot Trek bevestig regstreeks 
en onregstreeks van die verbandhou- 
dende afleidings van Spoelstra. Net 
vantevore (1974) het die fyn studie van 
dr. J. A. Heesé oor Slagtersnek en sy 
Mense, ook lig laat val op die verskeie 
blanke groepe aan die grens en sy ag- 
terland in die vroeë 19de eeu. Dr. Coen- 
raad Beyers se akkurate bygewerkte 
tweede druk (1967) van: Die Kaapse 
Patriotte, gedurende die laaste kwart 
van die 18de eeu en die voortlewing 
van hulle denkbeelde, — bly vir die on- 
derhawige tema steeds belangrik. Werk 
van proff. S. P. Engelbrecht, J. P. van 
der Merwe, A. N. Pelzer en F. van 
Jaarsveld word ook in rekening ge- 
bring. 


Kortom blyk genoeg materiaal voor- 
hande te wees om 'n goeie idee te kry 
van die verskille in mentaliteit van die 
Grensboer-groepe waaronder die on- 
dergroep: ,,Dopper-Trekboere”. Daartoe 
het Spoelstra 'n besondere bydrae ge- 
maak. Hy staan by geleentheid krities 
teenoor bewerings en gevolgtrekkings 
van sy kerkgenote deur sy pogings om 
onpartydig te skrywe. i) Hy sê: ,,Tot 
dusver is aangeneem dat die ,Doppers' 
'n groep mense met hulle eie gods- 
dienstige opvattings binne die hele 
linie van die grensboere was.” Dit weer- 
spreek hy aan die hand van betroubare 
gegewens en lokaliseer hulle in die 
reeds genoemde Agter-Sneeuberg, se 
uitgebreide Noord-Oostelike grensge: 
bied. ii) 'n Vergissing wat blykbaar met 
i) hiervoor saamhang, ook by Kruger 
en Jooste in aansluiting by vorige Ge- 
reformeerde skrywers, was ,,dat die 
Groot Trek juis uit hierdie Agter-Sneeu- 
bergse grensgedeelte gekom het.” Van 
der Vyver het al getuig van 'n ,,Geogra- 
fies gelokaliseerde ,Dopper' gemeen- 
skap”. Die bevinding was: ,,Die Trek- 
geselskappe kom behalwe vir 'n paar 
splintergroepies uit ander distrikte as 
die latere Middelburg, Colesberg, Bur- 
gersdorp, Steynsburg ensovoorts.” Dit 
word ook noukeurig beaam deur C. F. J. 
Muller. iii) Ook weerlê Spoelstra maklik 
die legende dat Hendrik Potgieter se 
trekgeselskap eintlik 'n ,Doppertrek' 
uitgemaak het — 'n opvatting waarin 
Totius en sy seun prof. $S. du Toit nog 
gedeel het. Vir Spoelstra is dit ,,aller- 
mins die geval”. (Skrywer hiervan sou 
graag by geleentheid 'n artikel skrywe 
oor die onderwerp: Wie was by Veg- 
kop (1836) en wat het kerklik van 
hulle nageslag geword?) iv) Uit hoofde 
van hulle behoudendheid en godsdien- 
stige oortuigings (bevorderlik vir rus- 
tigheid), sterk letterlike Skrif- en Bely- 
denisgeskrif gebondenheid, was die 
tipiese ,Dopper-Trekboere' ongeneë tot 
die radikale oplossing van die Groot 


Trek-beleid. Ons noem laasgenoemde: 
oplossing deur verlossing per ossewa- 
wiele. Gemelde Agter-Sneeubergers 
was onderdaniger aan die opeenvol- 
gende owerhede (Kompanjie, Bataafse 
asmede Britse bewinde) as die deur- 
snee Grensboere onder die Noordelike 
(Beaufort - Wes), Sentraal - Oostelike 
(Somerset) en Suidelike (Albanie en 
Uitenhage) mense. Spoelstra sê: ,,Die 
Doppers van die Noord-Oostelike Kaap- 
kolonie (het) nie in 1836 die politieke 
gevoelens van die Voortrekkers gedeel 
nie.” Hy vind skrywers: ,misken die 
lojaliteit van die Dopper-Trekboere 
teenoor Kerk en Staat.” v) Die ,Dop- 
per-Trekboere' se omstandighede was 
anders as dié van die Sentraal-Oos en 
Suidgrens-boere. Eersgenoemde het 
sonde gehad van Boesmanrowerbendes 
laasgenoemde met Bantoe (Xhosa- 
stamme, en groepe voortvlugtiges uit 
die binneland voor Tsjaka, Silkaats en 
ander tiranne) asook met die Britse 
bewind se onsimpatieke en onbesten- 
dige grensbeleid. Eersgenoemde was 
ook meer ingestel op die kleinvee-boer: 
dery met periodieke weidingbehoefte, 
laasgenoemde op die grootveeboerdery 
met 'n sytak van kleinvee wat uitge- 
breider weiding geverg het. Sedert 1785 
was daar geen nuwe plase uitgegee nie 
en mense het in armoede verkeer met 
tot sewe gesinne op 'n veeplaas. Eers- 
tes kan klaarkom met seisoenstrekke na 
die Transoranje en weer terug die ander 
moes nuwe gebied en plase vind om 
te kan bestaan. 


Ons kan gerieflik oor die spesifieke 
karakterisering van die ,Dopper-Trek- 
boer' en potensiële kerkafskeier enso- 
voorts lig opsteek by J. P. Jooste. Hy 
het ook geskrywe oor ,sekere groep 
mense onder die grensboere wat hulle 
onderskei het van die ander Koloniste 
en selfs van hulle medeboere op die 
grense van die Kolonie”. Hy teken hulle 
aan die hand van vyf fasette: i) Hulle 
konserwatisme: In kleredrag, lewens- 
houding en godsdiensoortuiging was 
die Doppers uiters ouderwets en het 
in die opsig die Nederlandse platte- 
landse beeld van die 17de en 18de eeu 
weerkaats. ii) Hulle houding in land- 
sake was gekenmerk deur gemagtigd- 
heid en sekere gelatenheid teenoor die 
Owerheid. iii) Hulle houding in kerklike 
sake was uiters regsinnig en hulle het 
gehou by die Bybel met kanttekeninge 
(na-reformatories-ortodoksisties CHR) 
en die ,outeurs' waaronder Wilhelm & 
Brakel met sy gewaardeerde Redelike 
Godsdienst (wat 'n bevatlike geloofs- 
leer of Dogmatiek, benewens 'n Chris- 
telike Sedeleer — Lewens en aedraas- 
leer — plus 'n verbondsleer behels het 
CHR). Daar was ook nog preekboeke 
en leerboekies meermale met 'n Piëtis- 
tiese inslag. Van daardie groep was al 
in die jare '30 teen die Evangeliese Ge- 


sangebundel as deel van die Kerkboek 
gekant, 'n verset aangewakker deur 
taktelose optrede van grenspredikante, 
kerkrade en die Ring van Graaff-Reinet. 
Ds. John Murray, die latere Stellen- 
bosch kweekskoolprofessor wat tussen 
1847 en 1858 predikant te Burgersdorp 
was, het gesê: ,,Hulle strewe was om 
die strengste Calvinistiese ortodoksie 
te bewaar'”. Op alle terreine was hulle 
teen dusgenoemde nuwighede, maar 
veral in die kerklik-godsdienstige sfeer. 
iv) Hulle gedrag was streng en puri- 
teins. En v) hulle houding in maatskap- 
like sake was ook grootliks bepaal deur 
hulle algemene konserwatiewe lewens- 
houding — uiters versigtig, terugge- 
trokke en geneë tot maatskaplike af- 
skeiding en isolasie in eie kring van 
geesverwante, bekendes, ondertroudes 
en persone in die outydse uitgebreide 
familie-verband. Tot dusver Jooste. 


Spoelstra het sodanige mensegroep 
aan die Noord-Oostelike grens geken- 
skets in sy gelyknamige proefskrif (Die 
Doppers” ensovoorts). Hy het ook ge- 
wys op hulle voorkeur tot ondertrou- 
ing in die uitgebreide familie-eenheid 
of met bekendes van eie geestesaard. 
Dié praktyk het deur dekades heen 
sterk groepsamehorigheidsbesef be- 
werkstellig. Dit het reeds tydens die 
Trek en daarna in kerklike verband 'n 
groot rol gespeel. ,Die familie-netwerk 
van die Noord-Oostelike distrikte tot in 
die Moorde van Transvaal was in ge- 
durige voeling met mekaar en die be- 
slissing van die patriarg, ouderling of 
kommandant sou die kerklike toekoms 
van sy onderhoriges beslissend be- 
paal”, skryf Spoelstra. Ds. Piet Huêët 
het in 1860 geskryf: Ik geloof dat die 
Afgescheidenen hier te lande veeleer 
bestaan uit een bijzondere klasse van 
menschen, een kleine aantal uitgebreide 
familien onder elkaar huwend, zich aan 
voorvaderlike zeden en kleederdragt 
houdend.” 'n Berig aangehaal deur Van 
der Vyfer van 20 Augustus 1858, met 
die aankoms van ds. D. Postma in 
Kaapstad. in die Kaapstadse koerant 
Het Volksblad, het gelui: ,,De heer Post- 
ma moet zich nu maar by de Doppers 
bepalen, die kunnen toch voor de Af- 
gescheidenen van Z.A. gelden.” Hierdie 
paar woorde kan 'n lang hoofstuk oor 
ons uiteensetting saamwat. 


Van der Vyver het ook nog 'n paar 
woorde opgeteken oor tekortkomings 
van indiwidue en gedeeltes van die 
,aparte omlynde groep ,Doppers'” in 
kerklike betekenis”. i) Gedeelte was 
uit reaksie veral teen die Genootskap- 
like sending, geweldig gekant teen die 
sending as sodanig. ii) Daar was 'n 
groep onder hulle wat die eienaardige 
en hoogs eksentrieke idee gehad het 
dat hulle die ,uitverkore volk” is. 
iii) Ook word daarop gewys dat die 

gevoel van 'n ,uitverkore klas” te wees 
sommige 'n oormaat van selfverseke- 
ring en vertroue gegee het. iv) Hier kan 
van elders bygevoeg word: 'n oordrewe 
neiging tot vereenselwiging met die 
volk van die Ou Testament en gevolg- 
like uitverkorenheid by sommige. 

Hiermee is enigsins 'n saamgestelde 
beeld gevind van die mense wat 
a) maar gering aandeel in die Groot 
Trek gehad het mede uit hoofde van 
hulle ingesteldheid soos opgemerk; 
b) beskik of gepredisponeer was om 
die kerklike afskeiers van 1859 te wees; 
c) gou hulle verknog het aan die Dordt- 
se Kerkorde en d) te vind was vir die 
kerkskoolgedagte bokant die gangbare 
benadering van hulle belydenisgenote 
van die ander twee Hollands-Afrikaanse 
Kerke. 

Behoudens die bevraagtekening van 
Spoelstra se skets op enkele punte het 
hy die ,Doppers' van 1760 tot 1899 in 
Suid-Afrika, lewendig in herinnering 
gebring. Die beeld verskil ook nie danig 
van die indrukke wat mense van die 
skrywer se ouderdomsgroep vanuit 
hulle kleintyd oor gemelde volksgenote 
saamgedra het, soos te vind vanaf die 
(oudstes in lewe) wat kinders was in 
die Groot Trek, die eerste geslag daar- 
na en tot en met die Transvaalse Boere- 
plattelanders tot die laat 1920's. 


Nou 'n paar opmerkings oor die aan- 
gehaalde werk; die eerste vier maak 
nie verskil aan die waarde van sy pers- 
pektiewe nie, maar die vyfde bevraag- 
teken wel 'n belangrike agtergronds- 
benadering. 

i) Spoelstra was in die reël bewus 
dat die afetsing van die ,Dopper-Trek- 
boere' as geestestipe onderskeie van 
die Voortrekkers, nie in volstrekte sin 
opgeneem moet word nie. Daar kan 
hoogstens op punte sprake wees van 
merkbare graadverskille, sê maar in 
die stellende, vergrotende en oortref- 
fende trap. ii) Partykeer is daar 'n ver- 
staanbare oordrewe veralgemening 
soos: ,,Die ,Doppers' in ruimer en kerk- 
like sin, kan feitlik met die oorspronk- 
like Trekboere van die Noord-Oostelike 
Kaapkolonie vereenselwig word.” Dit 
kon akkurater gestel gewees het. iii) 
Wat familieverbondenheid en kommu- 
nikasie-netwerk betref was dit tipies 
van &l die grensgroepe en hulle naaste 
agterland se mense. Dit was so met 
a) die Graaff-Reinet se opstandelinge 

en ontsetters van Van Jaarsveld in 
1799 (nog nie voldoende in publikasies 
beskryf nie), b) die Graaff-Reinetse 
opstandelinge soos oorvloedig bewys 
en deur Heese uiteengesit; c) die Uys- 
verkenningsgeselskap na Natal en die 
eerste drie Groot-Trekgeselskappe van 
Van Rensburg, Trigardt en Hendrik 
Potgieter: iv) Hy het die regte sleutel 
om die gebeurtenisse te help vertolk 
deur familie-verbondenhede, maar word 
mislei deur vanne wat hy as ,Dopper 
families” aanvaar sonder om rekening 
te hou met uitgebreide takke soos van 
die Venters, Snymans, Coetzees en 
andere wat nie met daardie groep ver- 
eenselwig is nie. Hieroor hopelik een- 
dag meer wanneer geskrywe word oor 
Vegkop se mense as 'n bevoegder per- 
soon dit nie aanpak nie, soos skrywer 
verlang en verwag. 


v) Maar belangriker is Spoelstra se 
verskillende aksente oor agtergronds- 
faktore. Enersyds soos voorheen aan- 
aehaal is daar sy iuiste persoektief dat 
Dordt se Kerkorde nie aan die Kaap 
kon geld nie. Maar direk daarna kom 
dit tog weer anders: .Sekere beginsels 
daarvan (Dordtse K.O.) was egter in 
hulle eie Noord-Hollandse K.O. opge- 
neem' en 'n reël verderaan: ,,Beginsels 
van die Dordtse K.O. is dan ook aan 
die Kaap toegepas.” a) Nee, die Dordt- 
se leerreëls is uiteraard aan die Kaap 
toegepas, want die is deur die sinode 
van Noord-Holland reeds in 1620 aan- 
geneem. Dit was die ,,beginsels van 
betekenis aan die Kaap” en nie Dordt 
se aanbevole ontwerpreëlinas vir orde- 
lik kerkwees as sodanig nie. a) Maar 
behalwe dit word veraeet dat vanaf die 
Sinode van Parys (1559), deur Emden 
(157%), voorts deur vier Nasionale si- 
nodes op Nederlandse arond nog voor 
Dordt en meestal ook deur die tal van 
jaarlikse Provinsiale Sinodes vir byna 
50 jaar voor Dordt se ontwerp KO. — 
Calvyn se ontwerp vir die Sinode van 
Parvs. bewus deuraewerk het vir kerk- 
ordening in Calvinistiese Reformato- 
riese styl. Dit was juis ook daardie 
grondpatroon wat deuraesuurdeeg het 
tot by Dordt/1619 en lanns 'n eie pad 
tot in die Kaap van 1652 v.v.-kerklik 
deels onder die vooady van die Klassis 
Amsterdam as komponent van die 
Noord-Hollandse gewestelike kerkae- 
deelte. b) Maar 'n voor die hand lig- 
aende deurlopende invloed in kerklike 
Nederland en aan die Kaap, kry nie vol- 
doende erkenning by beroepskerkae- 
skiedkundiges nie. Die Nederlandse 
Geloofsbelydenis, opaestel deur Guido 
de Bres in 1561, in Nederduits vertaal 
in 1562. was in 'n paar jaar se tvd binne 
en buite die Laaalande 'n kerkbelyde- 
nisformulier of formulering van top 
betekenis. Let wel: De Bres het bewus 
aanaesluit by die belvdenis van Parve 
(1559) waarvan 'n basiese kerkorde 
deel uitgemaak het, opgestel met inag- 


neming van Calvyn se ad hoc raadge- 
wende ontwerp. Hy het juis heelwat 
woorde en sinswendinge regstreeks 
ontleen aan Calvyn se Parysse ontwerp. 
En artikels 27 tot 32 van die Neder- 
landse Geloofsbelydenis handel oor die 
geloof aangaande die kerk maar daarna 
artikel 30 en 31 grondleggend ,,OOR 
DIE REGERING VAN DIE KERK DEUR 
KERKLIKE AMPTE” en ,,OOR DIE 
DIENAARS, OUDERLINGE EN DIA- 
KENS”. In laasgenoemde artikels word 
die wese van die Calvinisties-reforma- 
toriese kerkorde gelowig beaam. Voeg 
daarby artikel 36 ,,OOR DIE AMP VAN 
DIE OWERHEID” (burgerlike) met in- 
begrip van die verhouding van Kerk en 
Staat en ons het die wesenlikste begin- 
sels en riglyne van die tradisionele 
Calvinisties georiënteerde kerkorde 
voorhande. 'n Onbevange leser van die 
beskikbare geskiedkundige getuienis 
vanaf 1652 tot en met 1859, maar vera! 
sedert 1824, kom sterk onder die in- 
druk dat die grondvlak, die kerkvolk 
aan di2 Kaap, die kerkmense sonder 
vakteslogiese kennis, substansieël meer 
elemente van die aangehaalde belyde- 
nisformulering met inbegrip van die 
riglyne vir 'n kerkorde by Guido de 
Bres se formulering as kerklik-gods- 
dienstige bagasie saamgedra het as 
inhoudelike kennis van die Dordtse 
Kerkorde. Laasgenoemde was eerder 
'n gerieflike slagkreet op daardie vlak 
as 'n vertroude stuk. Die Konfessie, die 
Nederlandse Geloofsbelydenis, met sy 
Calvin stiese belydenistradisie waaron- 
der die basiese kerkordelike grondten- 
densies het die geraamte gevorm van 
die kerkvolk van die Kaapse gemeentes 
so geloof oor Bybelsverantwoorde 
kerkbestuur. Mens sou graag oor die 
stelling gemotiveerde uiteensettings 
van die gespesialiseerde .-vakmense, 
pro en contra, verneem. Vir die tussen- 
kerklike gesprek se goeie gang kan dit 
bevorderlik wees. Hoekom is dié saak 
nog nie deurdringend aangesny nie? 
Is dit vanweë die verstaanbare neiging 
om kerkgeskiedenis en kerkreg, ro- 
mantiserend, idealiserend en verdedi- 
gend te beoefen? 


Na hierdie noodsaaklike aanvulling 
keer ons terug na die rol van die gees- 
tesingesteldheid of mentaliteit, miskien 
die gerieflikste aangedui as geesteseie- 
aard, van die potensiële kerklike Ge- 
reformeerdes voor en tydens 1859. Ons 
aanvaar die hieropvolgende: i) As een 
onderskeie groep grensbewoners reeds 
in 1836-1837 onaeneë was tot die dras- 
tiese Groot Trekoplossing, mede uit 
hoofde van hulle mentaliteit; ii) hulle 
ook daardeur soos hulle Oorvaalse gees- 
genote, die belangrikste aanknopinas- 
punt vir die kerkafskeiding van 1859 
geword het, en ii) kort na 1859 die 

voortgesette draers geword het van 
die kerkskoolgedagte — 'n teenbeeld 
van die gangbare strewe van die Sus- 
terkerke — dié groepsmentaliteit of 
groepgeesteseieaard die oorsaak of 
mede oorsaak van laasgenoemde keuse 
en voorkeur moes gewees het. 


En as dit hededaags, soos vermoed 
word, nog deurslaggewend betekenis 
het, dan moet afgelei word dat die 
susterkerke net nie in dieselfde wentel- 
bane beweeg nie, ten minste wat die 
groepskole betref. Die ander twee kerke 
se rigtinggewende oorweging bly: 
WATTER HAALBARE BELEID EN 
STELSEL VOLDOEN DIE BEVREDI- 
GENDSTE AAN DIE GROOTSTE GE- 
MENE DELER VAN DIE CHRISTELIKE 
MAATSKAPPY IN HIERDIE SUID- 
AFRIKA. Maar dié vraag was ook ge- 
stel aan die twee Onderwysrade (1963- 
1969): die onderwysminister, die re- 
gering, die parlement, die kiesers, die 
ouers en mitsdien die kerke, asook 
die onderwysmense (bewindvoerders 
en leerkragte, insluitende dié aan die 
universiteite), ensovoorts. Die begin 
en die beginsels van die antwoord was 
toe gevind in die wetgewing van 1967 
en 1969 plus verdere bewerktuiging 
vanaf 1971. Vir die Gereformeerde Kerk 
is dit amptelik 'n nuttige voorlopige 
stadium vir die ander betreklike fina- 
liteit van struktuur. 


Laasgenoemde, voorstanders van ge- 
melde wette, se motivering was beslis 
nie die ou liberale kreet van eenheid 
bokant geloofsverdeeldheid nie, 'n 
soort afgewaterde Christendom, 'n 
etiek of gedragsleer nie. Eerder was 
dit gevoed deur die geloofsvertroue 
wat Herman Bavinck geinspireer het 
om aan die slot van sy beroemde rek- 
torale orasie van 18 Desember 1888 te 
sê: ,,Er is geen algemeen Christendom 
boven maar toch wel in geloofsver- 
deeldheid aanwezig!” In 1912 het hy in 
sy brosjure HET CHRISTENDOM ook 
verduidelik: ,,Want wat allen, die bin- 
nen het Christendom zijn opgevoed, en 
in zekere zin zelfs allen, die de naam 
van mensch dragen, vereenigt en ver- 
bindt, dat zijn de ewige behoeften van 
het menschelik hart. De menschheid 
moge vooruitgaan op haar baan, de 
mensch blyft immer dezelfde, ziin na- 
tuur blijkt overal gelijk; zijn hart is 
slechts door God te voldoen.” Die tyd 
sal leer of die wat saamgewerk het aan 
die nasionale onderwyshandves waar- 
onder die IKKO 'n voorste plek inge- 
neem het, iets in dié riatina deur ge- 
nade begin bereik het. (IKKO — Inter- 
kerklike Kommissie vir Opvoeding en 
Onderwys). 


Ter afsluiting van onderhawige afle- 
wering: bepaalde mentaliteitsontwikke- 
ling as medeoorsaak van onderwysbe- 
leidsverskille, bly in die geval van die 
Gereformeerde Kerk los in die lug hang 


sonder die bydrae van ds. Dirk Postma 
(1818-1890). Hy was een van die 
merkwaardigste en mees charismatiese 
kerkteologiese persoonlikhede van die 
19de eeu in Suid-Afrika. Sy klankbo- 
dem was die Gereformeerdes in kerk- 
like sin. Hy was die bewaarder, die 
artikuleerder, die inisiatiefnemer en die 
gestaltegewer van die Gereformeerde 
Kerk se onderwyssiening en beleid 
waaronder ook die kerkskool/groep- 
skoolstrewe. Postma was iemand met 
'n buitegewone ingeskape verstand. 
Vandag se mense praat van IK., wat 
hulle meet sonder om te weet wat dit 
is. Postma word gemeet aan sy erfla- 
ting wat bekend is. 


(Word vervolg) 


VERGROTINGS 
in 
LEWENSKLEUR 


van u eie 


KIEKIE OF NEGATIEF 


W. EE. CAREY 


APTEKER 
Posbus 177 — Krugersdorp 









Pretoriusstraat 405 


Hildastraat 427, Hatfield 


Chevrolet 


AldersonFIlitton 


Terwyl nie lank gelede dit nog ont- 
ken is, dat die Wêreldraad wêreldkerk 
wil word, word dit nou gestel en ver- 
dedig ... 

Daar is allerhande tekens wat daar- 
op wys, dat die W.R.v.K. hom in snel- 
le vaart in die verkeerde rigting ont- 
wikkel. 

Die goedgedokumenteerde boek, wat 
onlangs verskyn het: ,Kerk en tegen- 
kerk” van die heer A. E. Vermaat, 
laat uit stukke van die Wêreldraad 
sien, hoe dat daar `'n ontwikkeling 
in die rigting van die teenkerk, die 
kerk van die Antichris is. 

— Ds. W. Glashouwer in Gemeente 
Opbouw. 


AANDAG 
PROSTAATKLIERLYERS 


'n Nuwe geneesmiddel vir die 
prostaatklier vinnige verligting en 
langdurig ook vir alle nier en 
blaas kwale en ook vir aambeie. 
Slegs R3,50 k.m.b. geen k.b.a. 
bestellings. 

Regstreeks van Mev. R. Muller, 
Pk. Krugerspos, 
Lydenburg. 

DIÉ OU BYBELSTAD 


,Atheners, ek sien dat julle in alle op- 
sigte baie Godsdienstig is” 


In die volgende artikel sal ons saam 
met Paulus op die markplein van 
Athene rondstap, daar waar hy met 
almal wat hy teëgekom het, al redene- 
rende (want die Grieke wou redeneer) 
getuig het dat Jesus die Christus is. 





DR. P. J. THEO KOEKEMOER 





Vanaf hierdie ,,agora” of markplein, 
waar die godsdienstigheid van die 
Atheners geillustreer is deur 'n veelheid 
van tempels, gewy aan 'n veelgode- 
dom, het Paulus ook gesien wat van- 
dag deur elke toeris in Athene betree 
word: die Akropolis! Seerseker, ook 
hiér sou die godsman besoek afgelê 
het, bier vlakby die Areopagus. 


Ons vra u nou om nader te staan en 
saam met ons die Akropolis van Athene 





ATHENE m 





Die Parthenontempel gewy aan die godin Athena, beskermster van die Stad. (Word 
in hierdie artikel beskryf.) 


Op die Akropolis van Athene staan o.a. die netjies heropgeboude klein tempeltjies 
gewy aan ,Athena Nike”. (Athena die Oorwinnaar.) 


te bestyg. Ons sê ,,van Athene”, om- 
dat ook ander plekke in Griekeland 
beskik oor 'n akropolis. Die opleteende 
besoeker koop dadelik by die boekstal- 
letjie aan die voet van die koppie, ge- 
noem ,,Akropolis”, 'n pragtig geil- 
lustreerde fotoboek met toeligting en 
geskiedenis van hierdie plek. (Om slegs 
twee rand vir sê 'n boek te betaal, is 
kwalik te bedink.) Die koppie waarop 
die wêreldbekende Parthenontempel 
van die godin Athena staan, verg dat 
die besoeker 512 voet versigtig sal 
trap omdat hierdie klippe redelik glad 
is. (Gomlastieksoolskoene was nog 
altyd ons raad aan alle toeriste, tenein- 
de te verhoed dat jy op die krukkelys 
van die geselskap geplaas word). Ge- 
praat van veelgodedom: op hierdie plek 

betree jy die terrein waar sélfs die 
gode onder mekaar geveg het om die 
heerskappy oor die stad Athene; die 
seegod Poseidon, ook bekend as 
Erechtheus (aardskudder), en die prag- 
tige godin Afthena, het hier vergeet dat 
ook gode in liefde moet saamleef. 
Mens sou graag al die legendariese 
bouwerke op die Akropoliskoppie wou 
sien soos dit oorspronklik gebou is. 
Maar oorloë en aardbewings het geen 
respek vir geskiedenis nie. Ons weet 
dat hierdie monumentale werke van 
mensehande, gebore uit die skeppende 
verbeeldingskrag van argitekte en bou- 
meesters, reeds 480 jaar voor Christus 
verwoes is deur die Perse. Met die 
gebruik van die puin, wat bekend staan 
as die sg. ,,Persiese puin”, is die hele 


oppervlakte vergroot en stewig gestut 
deur mure wat vandag nog staan. Op 
hierdie nuwe gelykgemaakte terrein is 
die taak van heropbou begin deur die 
alles oortreffende entoesiasme en ywer 
van die Griekse staatsman Pericles. 
Hiertoe het hy die beeldhouer Phidias, 
net so besield soos hy, agter hom ge- 
had. Ongeveer alles wat vandag op die 
Akropolis te sien is, dateer uit die 
Perickleise tyd, dit wil sê uit die 
tweede helfte van die vyfde eeu voor 
Christus, sommer baie lank voordat 
Paulus se spore hier te vinde is. Pau- 
lus het ongeveer dieselfde gesien as 
wat ons vandag op die Akropolis be- 
sigtig. Die allesoorheersende bouwerk 
op hierdie koppie, wat die eerste aan- 
dag van die herstelspanne geverg het, 
was die tempel van die godin Athena, 
'n tempel wat later genoem is ,Parthe- 
non”, wat ,,maagd', ,jongmeisie” be- 
teken. Sy was ook bekend as ,Pallas 
Athena”, die beskermgodin van haar 
stad. In die tempel (Parthenon) het 
die reusagtige beeld van die godin, ge- 
maak van goud en ivoor, eens op 'n 
tyd gestaan. Niemand wat hier stap, 
loop met 'n maatlyn rond nie, jy ver- 
neem maar net interessantheidshalwe 
dat hierdie doriese styl tempel 69 me- 
ter lank en 31 meter breed is. Mens tel 
aan die voorkant agt suile (pilare) en 
so ook agt aan die agterkant. Aan die 
sye staan 17 pilare aan weerskante. 
Die ,,cella” (binneruimte) het uit twee 
afsonderlike groot kamers bestaan. Die 
voorste vertrek, in Grieks genoem 


] Na volgende bladsy 








pronaos, het die twaalf meter hoë beeld 
van Pallas Athena bevat. Langs die bui- 
temuur, reg rondom onder die dakrand, 
asook in die driehoekige gewelareas 
voor en agter, het die beeldhouer 
Phidias en sy mede-beeldhouers 'n 
groot verskeidenheid van Griekse 
skulptuurpanele daargestel. Om die 

Nike” (Athena van die Oorwinning) 
gestaan. Dit moes teen ongeveer 427 
v.C. gebou gewees het, maar is deur 
die Turke totaal verwoes. Dit is egter 
weer herstel, heel onlangs (1940), deur 
Orlandos. Waar die Parthenon 'n dorie- 
se styl het, is hierdie klein tempeltjie 
suiwer lonies. 


Die ses marmerbeelde van die jong dames, kariatides genoem. Op die Akropolis 
vorm dit 'n deel van die sg. Propileë, dit is voorportale tot die Parthenontempel. 


see 

Die bekende Odeion (Musieksaal) van Herodes Atticus wat dateer uit die Romeinse 
tyd van keiser Marcus Aurelius. Hier kan 5000 mense gehuisves word — vandag 
'n gesogte teater — Griekse dramas en simfoniekonserte trek duisende besoekers. 


kuns wat hierin tot uitdrukking kom 
enigsins te bewoord, kos meer as net 
'n gewone waarnemer; dit vra 'n kuns- 
tenaar. Dit was 'n projek wat alles ge- 
verg het en lank geduur het om te 
voltooi. Die bou daarvan het begin in 
die jaar 447 voor Christus onder toesig 
van Iktinos en is eers vyftien jaar daar- 
na afgehandel (432 v.C). 

Sodra mens die ,,Parthenon'” nader, 
kom jy eers aan die voorkant die Pro- 
pileë (d.i. voorportale) binne, 'n be- 
planning van Mnesicles. Dis 'n vyfvou- 
dige toeganspoort met groot vleuels 
aan weerskante. Voor die suidvleuel 
he* die klein tempeltjie van ,Afthena 


Op die Akropolis staan ook die 
Erechtheion, so genoem na die oud 
Attiese heldefiguur Erechtheus, 'n sier- 
like stuk bouwerk. Dit is gebou tussen 
die jare 421 en 404 v.C. en bevat 'n 
hele aantal klein heiligdomme. Paulus 
is dus reg wanneer hy eeue later aan 
die Grieke sê: ,,Atheners, ek sien dat 
julle in alle opsigte baie godsdienstig 
is.” Ook hierdie werk het 'n deurgaans 
loniese styl. Hier was die Palladion 
waar die eeue-oue houtbeeld van Pallas 
Athena bewaar is. Hierin was ook die 
Pandroseion, waar die heilige Olyfboom 
self deur die godin Pallas Athena sou 
geplant wees, volgens die Griekse mi- 


tologie. Verder sien ons hier ook die 
heilige soutbron waar die seegod Po- 
seidon (Erechtheus, die aardskudder) 
in sy stryd met Athena die rots met 
sy drietandvurk sou getref het. Ons 
vind hier ook die heiligdom van 
Kekrops, wat volgens mitologiese ver- 
hale die stigter van die stad Athene is. 
Baie opsigtelik is die ses marmerbeelde 
van mooi jonge dames (Kariatides). 


Teen die suidelike helling van die 
Akropolis het die heiligdom van die 
Griekse wyngod (Dionysos) gestaan: 
twee tempels uit die sesde en vyfde 
eeu v.C. Die pragtige amfiteater van 
steen, wat tans hier te sien is, dateer 
ongeveer 330 v.C. en is klaarblyklik 
later verander. Een plek waarby ons 
nie kan verbygaan nie, is die beroemde 
Odeion (Musieksaal) van Herodes At- 
ticus. Dit is deur die Griekse multi- 
miljoenêr, Herodes Atticus, gebou ge- 
durende die regering van keiser Marcus 
Aurelius en geskenk aan die stad 
Athena! In hierdie ,,operahuis” kan 
5 000 toeskouers plekke inneem! 'n 
Klompie jare gelede is hierdie teater 
gerestoureer, nadat dit in 1848 deur 
Griekse argeoloë oopgegrawe is. Van- 
dag word hier in die ope lug gereeld 
Griekse dramas uit die outyd en sim- 
fonie-uitvoerings gehou, behalwe in 
die winter, wanneer dit buite te koud 
is. 


Op 'n terras bokant, is die reste van 
'n tempeltjie van die Griekse god van 
die genesing, Asclepios, te sien. Dit 
dateer uit die vierde eeu voor Christus. 


Stap ons nou weer versigtig oor die 
gladde klippe terug na die voet van 
die Akropoliskoppie, moet ons genoeg 
energie beskikbaar hê om 'n klein endjie 
verder te stap na 'n ander bekende- 
koppetjie, die Are6ëpagus. Mens wonder 
net: Kon die Grieke ooit die name van 
a! hulle gode onthou? Paulus is reg: 
Hulle was baie godsdienstig! 


(Vervolg) 


'N DOLK IN DIÉ KERK 


'n Eerste kenmerk van 'n Christe- 
like lewe om te bely en te loof was 
altyd, dat dit Christosentries behoort 
te wees, Christus in die middel .. 
Die werk van die Sentrale Komitee 
van die Wêreldraad te Utrecht was 
volop homosentries, die mens in die 
middel. Christus mog die etiket lewer 
...'Tshungu, die man van radio-Bantoe 
aan Nederland bekend, het hier in 
Nederland sê gesê: Die witman het 
eers gekom met die Bybel, hy kom 
nou met die bom, ons verstaan hom 
nie.” (Onderstreping deur my, Joh. 
Dreyer.) 

KRONIEK 


Vrydag 9 Mei 1975 is ds. T. F. J. 
Dreyer oorlede na 'n lang siekbed. Hy 
was ongeveer dertig jaar lank vise- 
skriba en skriba van die Algemene 
Kerkvergadering en het ons kerk op 
talle rade en kommissies verteenwoor- 
dig. 





DR. A. J. G. DREYER 





Na sy emeritaat het hy 'n tydlank as 
senator gedien. Op kerklike, kulturele 
en politieke terrein was hy 'n bekende 
verteenwoordiger van ons kerk. Sy 
heengaan is 'n groot verlies vir ons 
kerk. Sy eggenote en familielede word 
sterkte en troos toegebid. Die kerk 
treur saam met hulle. 


BRIEFWISSELING 


Hervormers is blykbaar mense wat 
nie graag skryf nie. In die verlede was 
briefwisseling in Die Hervormer tot die 
minimum beperk. In die jongste tyd, so 
lyk dit my, tree daar blykbaar 'n ver- 
andering in. Daar word meer geskryf 
deur ons lidmate, vrae word gestel en 
beantwoord waar nodig. Die nuwe Ge- 
loofsleer is blykbaar goed aan die tand 
gevoel deur diegene wat die onderrig 
moet gee. Op die vrae word breed- 
voerig ingegaan deur dr. Van der West- 
huizen. M.i. is dit ten goede. Vir dr. 
Van der Westhuizen bring dit 'n groot 
taak mee om op al hierdie vrae te ant- 
woord. Die besprekings toon dat die 
boekie die nodige aandag ontvang het 
en dat daaroor besin is. Die korrekt- 
heid van vrae en antwoord, die duide- 
likheid en bevattelikheid daarvan vir die 
kind kom merendeel ter sprake. Dit is 
'n goeie teken dat alles nie klakkeloos 
aanvaar word wat deur die kerk aan- 
gebied word nie. Al bring dit moeite 
mee vir die opsteller, kan hy tog bly 
wees dat diegene wat dit gebruik hulle 
wil vergewis dat wat hulle moet aan- 
bied so goed en duidelik as moontlik 
die hoofsoom van die Skrif moet weer- 
gee. Uit die vraagtekens wat gestel 
word kom nie alleen die tekortkomings 
of cewaande tekortkomings van die 
boekie na vore nie maar ook die mis- 
vattinge van sommige van diegene wat 
die vrae stel. Die opsteller benut dan 
ook hierdie geleentheid om sommige 
van die sake reg te stel. Dit is verbly- 
dend om te merk dat daar 'n openheid 
vir gegronde kritiek is, iets wat nie 

DS. T. F. d. DREYER 
BRIEFWISSELING — VREDE-OORLOG 


altyd van ons kerk gesê word nie, en 
'n gewilligheid om daaraan aandag te 
gee deur van die voorgestelde wysi- 
gings te aanvaar. Aan die ander word 
nog behoorlik aandag en tyd bestee 
deur nie net die verkeerde kritiek te 
ignoreer nie maar op 'n behoorlike 
wyse dit reg te stel. Dr. Van der West- 
huizen verdien daarvoor waardering. 


VREDE-OORLOG 


Indo-Sjina, weleer Franse kolonies, 
onafhanklik na 'n bittere stryd teen 
Frankryk, het 'n einde gemaak aan 
Frankryk se grootse verlede. Na die 
gebeure in die Ooste het die Franse 
koloniale ryk verkrummel. Die vrede en 
vryheid waarna Indo-Sjina gestreef het, 
was van korte duur. Die verdeling van 
Viëtnam in 'n kommunistiese Noorde 
en 'n pro-Westerse Suide, het niks 
goeds voorspel nie. Spoedig is die plek 
van die verdrewe Franse soldate inge- 
neem deur die Amerikaners. Soos op 
baie ander plekke is die Amerikaners 
eers met oop arms verwelkom as die 
kampvegters vir die onderdruktes. Na 
bykans twintig jaar in die stryd, het die 
gesindheid radikaal teenoor hulle ver- 
ander. Die interne probleme van die 
V.S.A. het hulle verlam. Hulle blus was 
uit. Die druk van die 56 000 gesneu- 
welde Amerikaners in Viëtnam se 
naasbestaandes, die drukkende inflasie, 
interne korrupsie wat uitgeloop het op 
die Watergate skandaal, het die V.S.A. 
na vrede laat smag. Die vrede is uit- 
eindelik aeteken. 'n Nederlaag soos 
wat die Franse by Bien Dien Phu fi- 


naal geknak het, het die V.S.A. nie 
gely nie. Maar die vredesverdrag was 
netso 'n erkenning van hulle nederlaag. 

Soos te wagte kon wees, na die talle 
kere wat die Viet Cong die wapenstil- 
stande tydens die oorlog verbreek het, 
was die vredesooreenkoms self niks 
werd nie. Dit is met die grootste min- 
agting en straffeloos verbreek. Die 
gioot geeste wat hulle met alle sake 
bemoei wat op een of ander wyse die 
Westerse demokrasieë kan benadeel, 
nl. die V.V.O. en sy geestelike trawant 
die Wêreldraad van kerke, het geskitter 
deur hulle stilswye oor hierdie ver- 
breking van die vredesooreenkoms. 
'n Mens wonder hoe lank die Weste 
nog hierdie klugspel van V.V.O. en 
Wêreldraad sal verdra. Of sou dit dalk 
'n teken wees dat die Weste reeds so 
geindoktrineer en gerysmier is dat hy 
hom nie meer durf of wil verset teen 
hierdie handlangers van die internasio- 
nale kommunisme nie? Soms lyk dit 
my of die kerk al so versekerkariseer 
het en die boodskap van die evangelie 
SO verpolitiseer het dat alle kommunis- 
tiese winste as 'n verwesenliking van 
hulle koninkryksideaal gesien word. 
Hulle blindheid vir onreg, geweld, 
massa-moord in die sg. suiweringsak- 
sies na 'n oorlog, die verslawing van 
alle volke en die gedurige afdreiging 
van ander volke, dwing 'n mens bykans 
tot die slotsom dat die Wêreldraad 
vinnig besig is om te ontwikkel in die 
rigting van die geweldenaar en sy pro- 
pageet waarvan Openbaringe 13 praat. 





DIE HERVORMDE KERK 


Dr. Abraham Kuvper het in een van sy geskrifte die Doleansie, die afskeiding 
teen die einde van die negentiende eeu, as volg verdedia: ,,Dit help tog nie om 'n 
sterwende moeder nog aan die lewe te probeer hou nie. Verlaat die Hervormde 


Kerk en laat haar sterwe.” 


Nou blyk die wonder van God se genade daaruit dat, terwvl die Calvinisme 
en die behoudende Christendom in die Gereformeerde Kerk baie vinnig aan die 
kwyn is, dit in die Hervormde Kerk, met name in die Gereformeerde Bond binne 
die Hervormde Kerk, 'n ongekende bloei beleef. Terwyl d'e gesonde dogter na alle 
skyn dodelt siek is, het die sterwende moeder tog herleef. Die Gereformeerde 
Bond groei die afgelope aantal jare vinnig in getalle en invloed. Hier en daar is nog 
veel liefde vir God se Woord en sy koninkryk, en gelukkia ook bekwame long 
teoloë. Hierdie verb'ydende herlewing bring voor jou gees Paulus se lofsang op 
God se vrymagtige verkiesende genade (in Romeine 11). Wie weet wanneer daar 
weer 'n vonk van lewe van die moeder op die dogter oorspring? Maar vir die 
onmiddellike toekoms lyk dit tog of die toekoms van die Gereformeerde teologie 
in Nederland eerder by d'e Hervormde Kerk en die Christelijk-Gereformeerde Kerken 
gesoek moet word as by die Gereformeerde Kerk. 


Dr. J. A. van Rooy in ,,Die Kerkblad” 











ONS BEJAARDES: 


,OOK SAL HY BANG WEES VIR 'N 
HOOGTE EN VERSKRIKLIKE DINGE 
SAL OP DIE PAD WEES.” 


DIE AFTAKELING VAN DIE LIGGAAM 


(Gegewens is deur 'n medikus 
gekontroleer) 


Reeds die Romeinse skrywer, Cicero, 
het 'n boek geskryf oor die ouderdom, 
,de Senectute'”. Hy prys die hoë ou- 
derdom aan as 'n tyd wat nie nood- 
wendig as tragies” gesien moet word 
nie en wys op die prestasies van 
Maximus (die ou herveroweraar van 
Tarente), op Plato en lIsocrates wat 
beide op hoë leeftyd voortreflike werke 
gelewer het. As een van die kenmerke 
van die ouderdom (senium) dui Cicero 
aan: die aftakeling van die liggaam. 


Het mens met 'n bietjie spot na die 
eerste grys hare verwys as blote te- 
kens van ,streke”, is die reaksie tog 
anders by die eerste tekens van doof- 
heid en swaksienigheid (om van totale 
doofheid en totale blindheid nie eers 
te praat niel) Voeg daarby nog ver- 
skynsels soos onvastheid op die voete, 
kort van asem, duiseligheid, ens., dan 
is die reaksie beslis nie meer 'n spot- 
tery soos met die eerste grys hare nie. 
Van 'n biologiese veroudering kan daar 
gepraat word wanneer die hernuwende 
kragte in die liggaam agter raak teenoor 
die werk van afbrekende kragte, of 
soos die dokter sou sê, wanneer die 
celkatabolisme die celanabolisme oor- 
heers en seniele afbraak of atrofie nie 
slegs 'n deel van die liggaam raak nie, 
maar die liggaam as geheel. 


In die algemeen kan eerstens die fi- 
siese ouerwording aangedui word met 
die woord ,,atrofie”; dit is wegkwyning 
of ook verlies van krag. Ronde en mol- 
lige liggaamslyne verdwyn om plek 
te maak vir holtes; die wange, oog- 
holtes en lippe val in. Selle en organe 
word kleiner. Die gestalte van die mens 
word daar waar weefselatrofie voort- 
woeker, vooroor getrek; die bejaarde 
word kleiner, ook as gevolg van o.a. 
beenverwering (osteoporose) van die 
werwelliggame. Alle organe, ook die 
longe en die hart, word minder veer- 
kragtig en elasties, gevolg deur ver- 
starde beweginge van die mens. 

Tweedens kan die afname in die 
vitaliteit of lewenskrag as eie aan 
die ouerwordingsproses gekonstateer 
word. ,,Slytasie” vind natuurlik by alle 
ouderdomsgroepe plaas, maar hernu- 
wende kragte hef die skade weer op. 


KEN ONS HULLE? 


In die hoë ouderdom geskied die her- 
stelling stadiger en minder. Die lewens- 
krag van die nuwe elemente neem af. 
Reserwe kragte word ook minder. Die 
behoefte aan voedsel word al hoe 
kleiner. 





DR. P. 4. THEO KOEKEMOER 





Derdens is dit duidelik dat die aan- 
passingsvermoë van die liggaam lang- 
saam agteruit gaan en die motoriese 
of beweeglike funksies begin kwyn. 
'n Mens wat byvoorbeeld op gevor- 
derde leeftyd blind word, kan liggaam- 
lik minder goed aanpas deur die ont- 
wikkeling van 'n sterker tassin. Sou 
hierdie blindheid om een of ander rede 
in die jeugjare ontstaan het, sou die 
liggaam makliker kompenseer of goed- 
maak deur die versterkere ontwikke- 
ling van die tassin. Dan is daar ook nog 
die kwessie van beskadiging van senu- 
selle wat so 'n by uitstek mediese 
aangeleentheid is dat ons hier nie daar- 
op kan ingaan nie. 'n Skoenmaker moet 
hom by sy lees hou! Daar is vraag- 
stukke soos die van oorerflikheid, leef- 
wyse en ander omstandighede wat ver- 
skil van mens tot mens, van individu 
tot individu. Daarom is die tagtigjarige 
tant Sannie nie 'n duplikaat van die 
tagtigjarige tant Bettie nie en moet ons 
nie verwag dat die tantes Sannie en 
Bettie eenders gaan reageer op al hulle 
liggaamlike teëspoed nie. 


Behalwe laasgenoemde algemene op- 
merkings is daar ook nog die mediese 
gegewens t.o.v. die agteruitgang van 
die orgaansisteme waarvan die liggaam- 
selle sterk afhanklik is: 


DIE HART EN VAATSTELSEL: Hier- 
die stelsel sorg vir die toevoer van 
suurstof, vitamines, hormone, ens. deur 
die bloedstroom en limfe. By die ouer- 
wording tree gewoonlik die bekende 
arteriosklerose (aarverkalking) en an- 
der aarprobleme in (atheromateuse), 
wat die oorsaak van tromboses kan 
word. Deur atrofie neem die gewig van 
die hart af terwyl verkalking van die 
kleppe juis die gewig kan laat toe- 
neem. Bloedsomloop kan versteur raak, 
suurstofgebrek ontstaan en het die be- 
kende hartpyne (angina pectoris) tot 
gevolg. 

DIE ORGAANSISTEEM VAN DIE 
KLIERE met interne afskeidings. (Die 
hypophesis, skildklier en byniere). Dat 
die hoë ouderdom ook hier sy merk 
maak en regressie (agteruitgang) 'in- 
tree, is seker. 


DIE SISTEEM VAN ORGANE WAT 
SORG VIR DIE VERWERKING EN AF- 
VOER VAN DIE AFVALPRODUKTE. 
Die hele spysverteringsisteem word 
geraak deur atrofie en kan 'n voedings- 
bodem word vir menige ernstige en 
minder ernstige kwale. 


DIE VEL EN BEENDERESTELSEL: 
Rimpels van die ouderdom (verrucae 
seniles) en ouderdomspigmente ont- 
staan. Die watergehalte neem af waar- 
deur die bejaarde gevoeliger word vir 
hitte en koue. Ook geld een van die 
opmerkings deur die Prediker van die 
Ou Testament juis hier, indien die ou 
mens sou val. Daarom is hy/sy ,bang 
vir 'n hoogte en verskriklike dinge sal 
op die pad wees.” Die beenderegestel 
word poreus (seniele osteoporose) en 
'n val vanaf 'n trappie kan beenbreuke 
tot gevolg hê. 


Tenslotte kan genoem word die or- 
gaansisteem van die SENTRALE EN 
PERIFERE-SENUWEESTELSEL, die har- 
sings en die rugmurg. Ook hier vind 
regressie (agteruitgang) plaas, maar 
dit is nie noodwendig altyd die geval 
dat geestesversteuring (seniele de- 
mensie) slegs hierdeur ontstaan nie. 
Trouens, ons het gemerk dat in studies 
oor die liggaamlike ouderdomssiektes 
nie een van genoemde vyf orgaanre- 
gressies uitgesonder kan word om ge- 
brandmerk te word as die groot kwaad- 
doener nie. Daar is nog baie vrae waar- 
oor navorsing gedoen word. Nuwe be- 
vindinge van die mediese wetenskap 
bring van tyd tot tyd nuwe hulp vir 
die mens in daardie jare waarvan hy sê 
dat hy daarin ,,geen behae” het nie. 


(Prediker 12.) 


Dit is aan hierdie mens wat hom 
dikwels ,soos 'n sprinkaan met moeite 
voortsleep”, dat diegenes wat van die 
kerk uitgaan om in priesterlike bewoën- 
heid barmhartigheid te bewys, 'n hel- 
pende hand moet gee. Dit is 'n mens 
wat onder besondere omstandighede 
en in 'n besondere situasie verkeer. 
Hy moet teen hierdie agtergrond ver- 
staan word in sy ganse doen en late. 
Die middel om met hierdie mens kon- 
tak te maak bly slegs die gesprek. Oor 
die aard van 'n kerklike gesprek met 
SO 'n mens moet ons iets sê, sonder 
om daarmee enigsins te probeer 'n 
resep vir 'n gesprek met alle bejaardes 
voor te skryf. Hoe praat ons met hier- 
die mense? 


(Word vervolg) 

VROUERUBRIEK... 








Hervormde Predikantsvroue in Suid-Afrika vanaf 1652 


35. Geertruida Appeldoorn, eggenote 
van ds. P. Kuys 


Philippus Kuys was 'n ouer broer 
van ds. J. A. Kuys wat predikant van 
die Land van Waveren-gemeente (Tul- 
bagh) en Kaapstad was en in Kaapstad 
met Maria Heyning in die huwelik ge- 
tree het. Net soos in die geval van sy 
jonger broer Johannes, is Philippus 
Kuys ook in die Hervormde pastorie 
van Vreeswijk (Nederland) gebore. Hy 





DR. H. M. REX 





is op 13 Junie 1754 gebore en in Au- 
gustus 1767 en weer 'n keer in Augus- 
tus 1771 is hy as teologiese student 
aan die Universiteit van Leiden inge- 
skrywe. Dit verklaar waarom hy eers 
in Junie 1776 saam met sy jonger 
broer die proponentseksamen in die 
Klassis Alkmaar afgelê het en in Okto- 
ber van daardie jaar deur die Klassis 
Amsterdam geëksamineer en met hand- 
oplegging vir een van die Kaapse ge- 
meentes georden is. Kort daarna het 
die twee broers in dieselfde skip na 
die Kaap vertrek. Terwyl Johannes na 
hul aankoms in Kaapstad die Land van 
Waveren-gemeente as standplaas ge- 
kry het, het die 23-jarige Philippus 
Stellenbosch as arbeidsveld gekry waar 
hy op 18 Mei 1777 as opvolger van 
ds. Johannes Appeldoorn sy intree- 
preek gehou het. 


'n Jaar later, op 18 Maart 1778, is hy 
met 'n predikantsdogter, Geertruida 
Appeldoorn, getroud. Ds. Appeldoorn 
was vanaf 27 Oktober 1753 tot sy dood 
op 20 September 1772 predikant van 
die Stellenbosch Hervormde gemeente. 
Op 25 November 1753 is hy getroud 
met Cornelia Heyning. Die oudste dog- 
ter uit hierdie huwelik, was Geertruida, 
wat op Stellenbosch gebore is en op 
3 November 1754 aldaar gedoop is. Toe 
ds. Philippus Kuys in Maart 1778 met 
Geertruida Appeldoorn in die huwelik 
getree het, was sy jonger broer reeds 
vanaf 2 November 1777 getroud met 
Maria Heyning, 'n broerskind van mev. 
Cornelia Appeldoorn, gebore Heyning. 
Die twee Kuys-broers van Vreeswijk, 
het dus nie net op dieselfde dag pro- 
ponentseksamen afgelê nie, is daarna 
nie net saam verder geëksamineer en 
georden vir twee Kaapse gemeentes, 
waarheen hulle in dieselfde skip afge- 
reis het nie, maar aan die Kaap het die 
twee broers boonop met twee niggies 
in die huwelik getree. Dit bly ook 'n 

et 


STELLENBOSCH 





In hierdie pastorie (regs op die tekening wat in 1757 van die Stellenbosche pastorie 
en pastoriegrond van ds. Appeldoorn gemaak is) in Dorpstraat, waar tans die hoek 
van Louwstraat is, maar wat in die tweede helfte van die agtiende eeu 'n predi- 
kantswoning op 'n plasie van meer as twee morge grootte was, het Geertruida 
Appeldoorn die eerste lewenslig aanskou, haar jeugjare deurgebring, te midde van 
'n al groter wordende gesin, en vanaf 1778 tot 1785 as vrou van ds. Kuys haar 
pligte as predikantsvrou en moeder van twee kinders nagekom. Die oorspronklike 
tekening van die pastorie, pastorietuin en naaste omgewing het in die pastorie van 
di. Appeldoorn en Kuys gehang en was in 1836 nog in besit van die Kuys-familie. 
Daarna het die oorspronklike tekening en die eerste kopie wat daarvan gemaak is, 
verlore geraak. 


interessante feit dat tenminste vyf 
afstammelinge van stamvader Nicolaas 
Heyning, wat in 1709 van Delft (Neder- 
land) na die Kaap gekom het, in die 
tweede helfte van die 18de eeu predi- 
kantsvroue in die Kaapse Hervormde 
Kerk geword het, terwyl hierdie familie 
ook predikante vir ons kerk opgelewer 
het. 

Ds Philippus Kuys het vanaf 1777 tot 
met sy dood in 1785 in dieselfde pas- 
torie gewoon en gewerk waar sy 
skoonvader, ds. Johannes Appeldoorn 
en sy gesin vanaf 1753 tot 1772 ge- 
woon het en waar ds. Appeldoorn oor- 
lede is. Voor die koms van ds. Kuys 
het ds. Petrus van der Spuy vanaf 1772 
tot 1777 die pastorie bewoon en na 
die afsterwe van ds. Kuys in 1785, het 
ds. Meent Borcherds en sy gesin vanaf 
Oktober 1786 tot ongeveer 1798 die- 
selfde pastorie bewoon. 

Mev. Geertruida Kuys het dus nie 
net vanaf haar geboorte in 1754 in die 


Stellenbosch pastorie gewoon en haar 
jongmeisiejare daarin deurgebring nie, 
maar die voorreg het haar te beurt ge- 
val om vanaf Maart 1778 tot na die af- 
sterwe van haar eggenoot in 1785, in 
dieselfde pastorie te woon en daarin 
twee kinders in die wêreld te bring. 
Toe ds. Appeldoorn in November 
1753 as eerste vaste opvolger van ds. 
Arentz (1747-1749) na Stellenbosch 
gekom het, was die ou pastorie op die 
hoek van Ryneveld- en Dorpstraat in 
'n verwaarloosde toestand. Daarom het 
die kerkraad in Desember 1753 die 
huis, tuin en erf van Maria Strand (die 
weduwee Schrik) aangekoop ,,ten 
eynde deselve voor altoos tot een pas- 
torij en woning voor den predicant 
deeser gemeente zal zijn, en blijven"”. 
Hierdie nuwe pastorie, geleë aan die 
,wagenpad"”, dit wil sê die huidige 
Dorpstraat, was 2 morge en 375 vk. 
roede groot. Die pastorie was dus in 
O] Na volgende bladsy 





JEUGRUBRIEK... 


In die ry van Bybelse begrippe, is ge- 
loof werklik een van die mees sentrale 
en mees gebruikte woorde — veral in 
die Nuwe Testament. Maar ook in ons 
eie spraakgebruik staan geloof baie in 
die middelpunt. Ons praat maklik van 
gelowiges”, sonder om verder te 
kwalifiseer. Daarmee weet ons dan 
eintlik wat ons bedoel, sonder om 
noodwendig te sê waarin geglo word 
of waarop die vertroue gestel word, 
Trouens ,,gelowige” is miskien die 
mees gebruikte benaming vir 'n toe- 
gewyde christenmens. 

Hierdie beklemtoning van die begrip 
geloof” moet gesien word teen die 
agtergrond van God se verlossende 
werk in Jesus Christus. Die oorheer- 
sende gedagte van die Nuwe Testa- 
ment is dat God sy Seun gestuur het 
om die Verlosser van die wêreld te 
wees. Christus het hierdie verlossing 
teweeggebring deur sy versoenende 
sterwe aan die kruis. En nou word die 
begrip ,,geloof” gebruik as uitdrukking 
van die gesindheid waarin 'n mens af- 
sien van alle vertroue in sy eie pogings 
om die saligheid te verwerf. Geloof 
staan teenoor alle pogings van self- 
verlossing; hetsy deur deugdelike dade 
of deur sedelike of etiese goedheid, 


GELOOF 


waarin die grondtoon altyd een of an- 
der vorm van verdienste is. M.a.w. dat 
jy dus jou plekkie daarmee vir jouself 
kan loskoop en dat dit jou eintlik toe- 
kom omdat jy so goed en so deug- 
saam is. ,Geloof” is die gesindheid 
van volkome vertroue in Christus, van 
staatmaak op Hom vir alles wat onder 
die saligheid verstaan word. Geloof is 
die aanvaarding dat Hy gedoen het wat 
ek nie kon doen nie, naamlik om God 
te behaag; maar dit is daarby die aan- 
vaarding dat Hy dit juis vir my of in 
my plek gedoen het. 





DS. P. A. GEYSER 





Toe die tronkbewaarder van Filippi 
aan die apostels die vraag gestel het: 
,Menere, wat moet ek doen om gered 
te word?” het Paulus en Silas sonder 
huiwering geantwoord: ,,Glo in die 
Here Jesus Christus en jy sal gered 
word, jy en jou huisgesin.” (Hand. 
16:30.) Dit is mos ook elkeen ,,wat in 
Hom glo”, wat nie verlore gaan nie, 
maar die ewige lewe kan hê. (Joh. 
3:16.) 


KERKLIKE BEGRIPPE 


Dit is dus duidelik dat geloof nie in 
die eerste plek iets is wat ek doen nie, 
maar dit is 'n gewillige onderwerping 
van myself aan die Verlosser — Jesus 
Christus en die aanvaarding van wat 
Hy gedoen het... vir die wêreld — 
dus ook vir my. 

Die werkwoord: om te glo, word eg- 
ter ook in die Bybel gevolg met dikwels 
die woord ,,dat”... D.w.s. dat geloof 
dus ook te make het met bepaalde fei- 
telike gegewens — mens moet ook glo 
dat... gevolg deur sekere inhoudelike 
sake waarin geglo moet word. So bv. 
4... met jou hart glo dat God Hom uit 
die dood opgewek het, sal jy gered 
word.” (Rom. 10:9.) Ook uit die mond 
van Jesus self: ,,Ek het dan vir julle 
gesê dat julle in jul sondes sal sterwe; 
want as julle nie glo dat dit Ek is nie, 
sal julle in jul sondes sterwe.” (Joh. 
8:24.) Dat dit Ek is — veronderstel dus 
'n hele klompie kennis rondom die 
persoon en die werk van Jesus en 
aangaande die verwagting van die Een 
wat moes kom in die Jodendom en 
aangaande die vervulling daarvan. 

Daarmee probeer ek dus net sê dat 
geloof in die kerk altyd beteken: geloof 

HERVORMDE 
PREDIKANTSVROUE 


] Van vorige bladsy 


werklikheid 'n woonhuis op 'n plaas 
in die dorp, of wat die Romeine sou 
beskrywe het as 'n ,rus in urbe”, soos 
wat koerantredakteur Celliers sy eien- 
dom in Pretoria, waar die Pretoriase 
dieretuin vandag geleë is, in die tagti- 
gerjare van die vorige eeu genoem het. 
Die pastorie-erf, waar Geertruida Ap- 
peldoorn, later mev. Kuys, haar jeug- 
jare en getroude lewe oor 'n tydperk 
van meer as dertig jaar sou deurbring, 
het alles omvat tussen die straat en 
die rivier, vanaf die huidige Helder- 
bergstraat in die ooste, tot aan die 
grens van die ou Transvalia-erf in die 
weste. Die pastorie het gestaan waar 
die hoek van Louwstraat vandag is, 
langs die Van der Stel-losieshuis van 
Duminy van die sestigerjare van hier- 
die eeu. 

Die gesondheid van ds. Kuys het 
ongelukkig veel te wense oorgelaat en 
in die loop van sy verblyf op Stellen- 
bosch was hy liggaamlik swak. Sy 


Stellenbosche kerkraad het hom ge- 
noodsaak geag om aan die Amster- 
damse Klassis oor sy ,zwakke en zie- 
kelijke toestand” te skrywe. Algaande 
het sy gesondheidstoestand verder 
versleg. Hy was nie liggaamlik in staat 
om veel gemeentelike werk te verrig 
nie maar wat hy tog gedoen het, het 
daartoe bygedra dat sy gemeente 
desnieteenstaande aan hom geheg ge- 
raak het. Ds. Kuys is op 29 Januarie 
1785 ,,aan de gevolgen van eene uit- 
teerende ziekte'” oorlede. 


In daardie jare was dit die algemene 
gebruik in die Kaapse gemeentes om 
die ontslape predikante te begrawe 
voor die preekstoel van waar hulle die 
Woord bedien het. In die Stellenbosche 
kerkgebou het in 1785 drie predikants- 
grafte langs mekaar gelê, dit wil sê op 
die sentrale plek in die kerkgebou en 
vlak voor die preekstoel. Daar lê die 
volgende predikante en van hul gesins- 
lede begrawe: Nr. 31, ds. Eduard A. 
Arentz, oorlede 8-7-1749 en een van 
sy kinders; 32, ds. Willem van Gent, 
oorlede 10-10-1744, en 33, ds. Johan- 
nes Appeldoorn, oorlede 20-9-1772, en 
drie van sy kinders. By laasgenoemde 
is sy skoonseun, ds. Philippus Kuys na 


sy dood in Januarie 1785 ook begrawe. 
Vier opeenvolgende predikante van 
Stellenbosch lê dus naasmekaar voor 
die preekstoel begrawe. 


Die Kuys-egpaar het twee kinders 
gehad. Cornelia is op 24 Januarie 1779 
gedoop en het blykbaar nie die vol- 
wasse leeftyd bereik nie. Arnoldus 
Marthinus Johannes, gebore 3 Maart 
1783, skaars twee jaar voor sy vader 
se dood, is op 6 September 1825 met 
Helena Hester Dreyer getroud. Hulle 
het ook twee kinders gehad. Hul seun, 
Arnoldus Gerhardus Marthinus (1829- 
1877), wat in Leiden teologie gaan 
studeer het, was predikant van die 
Kaapse N.G. Kerk, eers op Napier en 
later op George. Sy vrou was Emily 
Mary van der Riet. Die egpaar het der- 
tien kinders gehad. Een van hulle, John 
Werndly Kuys, het sy naam gekry via 
die Van der Riets van Maria Geertruida 
Werndly (of Werndley), die eerste 
eggenote van ds. Arnoldus Mauritius 
Meiring. Dit bly 'n merkwaardige feit 
hoedat die ou Kaapse families aan me- 
kaar verwant was en nog steeds is. 

KRITIEK EN KOMMENTAAR OP GELOOFSLEER @ 





B. Inhoudelike Wysigings 
(Vervolg) 


Vraag 83 


In hierdie vraag gaan dit om 'n op- 
somming van wat in die Tien Gebooie 
staan. Omdat dit in die Tien Gebooie 
in hoofsake om twee groot gebooie 
gaan, nl. Godsliefde en naasteliefde, 
het ons dit kernagtig sê gestel in die 
antwoord. Aangesien 'n mens in 'n 
opsomming nie 'n uitbreiding gee nie, 
wou ons nie in dié antwoord 'n uitleg 
gee van wat onder Godsliefde verstaan 
moet word nie; en so ook nie van wat 





GELOOF 


C] Vervolg van vorige bladsy 


in God en geloof in Jesus Christus, 
want deur Hom (Jesus) glo ons ook 
in die Vader. Dit beteken dus hierdie 
besondere verhouding tot Hom wat die 
middelpunt van God se openbaring is 
en die algehele vertroue in Hom en 
vertroue op wat Hy gedoen het. Maar 
dit veronderstel daarmee saam 'n be- 
paalde fondament van kennis aangaan- 
de Jesus Christus as die middelpunt 
van die openbaring en daarom dus ook 
kennis van die hele Woord van God. 


Dit is sekerlik nie sonder rede en 
veral nie sonder baie goeie gronde dat 
ons in ons belydenisskrif verneem dat 
geloof kennis is aangaande God en sy 
beloftes soos ons dit in die Woord vind 
en vertroue wat op hierdie kennis be- 
rus dat daardie God en sy beloftes my 
lewe ook ten diepste raak. Dit raak my 
so diep dat ek op grond van die kennis 
wat die Woord aan my bied, kan ver- 
trou met my hele hart dat alles wat 
God is en doen Hy dit ook vir my is en 
vir my doen. 


Geloof omvat dus jou totale mens — 
dit behels jou gevoel en jou rede, jou 
hart en jou verstand; dit vra van jou 
en gee aan jou kennis en vertroue. Juis 
omdat geloof so 'n omvattende saak 
is, kan dit aan jou soveel gemoedsrus 
gee en vir jou So 'n stewige anker 
wees. Dit gee aan jou lewe rigting en 
betekenis. Dit maak jou belangrik en 
tog nederig; dit maak jou beskaam en 
gee tog aan jou die grootste ver- 
troosting. Dit maak jou klein en tog so 
groot dat jy nou 'n uitsig op die ewig- 
heid verkry. 

@ 

onder naasteliefde verstaan moet word 
nie. Hierdie uitleg word immers in op- 
volgende vrae behandel. Tog het ons 
na kritiese aanbeveling en hernude 
oorweging besluit om die woorde 
,SOos onsself” by te voeg by die 
naasteliefde. Alhoewel dit grootliks 'n 
uitleg is, is dit die opsomming van die 
Tien Gebooie soos die Here self dit 
gegee het. Daarby is hierdie byvoeging 
ook meer as 'n blote uitleg. Dit is 'n 
veronderstelling en aanvaarding van 'n 
gesonde selfliefde. Ook om hierdie 
rede hoort dit tuis in die leerboek. So- 
dat ons van kleins af weet waar hierdie 
vergelyking ,,Soos jouself” tuishoort, 
behoort dit in die onderrig te wees. 
Dat daar wel soms omgespring word 
met hierdie vergelykende woorde, merk 
ons in die nuwe Gesang 248 vers 2: 
Jy moet God en naaste liefhê, soos 
jouself so ook vir Hom. 

Hierteen het ons beswaar. Ons stem 
eerder saam met die ou Gesang 71:1: 
En God bo alles min! So staan dit ook 
in die nuwe Gesang 248 vers 1: Leer 
ons liefde vir mekaar en bo-al vir U, 
o Here. Ons moet die Here liefhê bo 
onsself nie soos onsself nie. 

Ons voeg dus die woorde ,,Soos 
onsself” by op hulle regte plek in die 
nuwe druk. 


Vraag 84 

Hier is kritiek slegs ingebring teen 
die formulering van Verklaring B. Dit 
sou dan verstaan kan word dat as ek 
landswette (mensegebooie) gehoor- 
saam, dan kan ek God nie meer liefhê 
nie! Dit sou natuurlik 'n verregaande 
onwaarheid wees as ons so iets sou sê 
of wil glo. Maar dit is regtig ook nie 
die bedoeling of die woorde in die 
onderhawige verklaring nie. Verklaring 
B slaan tog baie duidelik op antwoord 
84. Dit word aan die kategeet, vir wie 
die verklarings bedoel is, al reeds in 
die Inleiding op bl. 6 van die Geloofs- 
leer gesê. Enigiets wat buite sy same- 
hang gelees word, kan verkeerd ver- 
staan word. Dit sou 'n baie dik en 
uitgebreide boek geword het, as elke 
verklaring opnuut in alle samehangende 
verbande omskrywe was. Daarom moet 
verklaring B gesien word in sy same- 
hang waarin dit geplaas is met ant- 
woord 84. Dan is dit baie duidelik dat 
om te leer hoe om God lief te hê, gaan 
ons nie na landswette toe nie, maar na 
die vier gebooie van die eerste tafel. 


God word nie deur ons bemin as ons 
gebooie gehoorsaam wat gebooie van 
mense is nie. Hiermee word beslis ook 
nie gesê dat God deur ons bemin word 
as ons gebooie verwerp wat gebooie 
van mense is nie. In samehang met 
antwoord 84 word hier slegs gesê: God 
word bemin deur die vier gebooie van 
die eerste tafel te gehoorsaam. 

'n Verdere verband vir die verstaan 
van wat bedoel word met gebooie van 
mense Iê in die naslaan van die aan- 
gehaalde tekste by Verklaring B. Dit 
is tog nie om dowe neute gegee niel! 


Vraag 87 


Kritici wil hê dat die woorde ,,Naam 
van God” in die antwoord moet ver- 
skyn. Selfs dat gemeld moet word dat 
die name God, Jesus Christus en Hei- 
lige Gees verbode is in oorbodige ge- 
bruik. 1 

Hierop. moet ons egter meld dat dit 
nie wesenlik gaan om die sorgvuldige 
formele vermyding van die noem van 
'n naam van God in oorbodige of ver- 
keerde gebruik nie. Dit ook! Maar as 
dit as sentrale betekenis van hierdie 
gebod gesien word, is die konsekwen- 
sie daarvan naderhand te vind in die 
Joodse verwydering daarvan tot in die 
Skriflesing. 

As 'n mens die gebooie, en daarmee 
die Kategismusafdelings in die betrokke 
gevalle, oor en oor eksegetiseer en 
bedink totdat die kern daarvan helder 
en transparent is, soos prof. B. J. En- 
gelbrecht dit stel, dan word slegs 
daardie kernbedoeling geformuleer in 
ons leerboek. In hierdie geval is veral 
drie begrippe uitgelê en opgesom. Die 
ydele (gebruik) is uitgelê as 'n nietige, 
ligvaardige of ligsinnige gebruik. Die 
(ydele) gebruik is uitgelê as 'n voort- 
durende ingesteldheid al dan die (ag) 
op die Naam van God. Die Naam van 
God is uitgelê as die wesensopenbaring 
van God, sy bekendheid aan ons. Daar 
is net een weg waarlangs ons God ken 
en dit is in sy openbaring in Jesus 
Christus sy Woord-Naam. 

Wanneer Jesus Christus nie as 'n 
nietigheid geag word nie, maar gehou 
word vir wat Hy is volgens die Woord, 
sal alle ongepaste ligsinnigheid i.v.m. 
enigiets van die drieënige God logies 
moet verdwyn. 


Vraag 88 

Soos by die vorige gebod wil kritici 
ook hê dat in die geval van die vierde 
gebod eerder die woorde opgesom 

moet word as die betekenis. Daarom 
wil hulle hê dat die antwoord moet lui: 
Ons moet God se Sabbatsdag heilig. 
Die argument lui dat dit juis om die 
Sabbat gaan terwyl ons jeug wat met 
die sportprobleem op die Sabbat sit, 
voorgelig moet word. 

Eerstens moet ons hier dit stel dat 
die vierde gebod nie slegs oor die 
Sabbat handel nie. Eerstens is daar 
sprake van die ses dae van die week. 
Dit gaan hier dus om sewe dae en 
daarmee om. al die dae van ons lewe. 
Calvyn sê Sondag is 'n toring waarop 
ons hoog klim om al die werke van 
God en ons lewe in oënskou te neem 
in die lig van die Woord van God 
(Calv. Opera XXVI). Die vierde gebod 
wil ons die regte tydsbesteding aanleer 
en ons daarop wys dat hierdie aanleer 
juis op die rusdag geskied. Om die 
tydsonderrig van God te ontvang en te 
gehoorsaam, is om waarlik tyd vir God 
te hê. Vergelyk die uitgebreide Ver- 
klaring C hierby verder. 

Om in die katkisasie te praat, Soos 
die voorstel lui, van God se Sabbatdag, 
problematiseer die katkisant met 'n 
geliefde Sabbatariër uitdrukking. God 
se Sabbat vir ons is die Sondag. 


Vraag 90 

Die antwoord dat ons regte eerbied 
in die lewe moet hê, is vir sommige te 
stomp en niksseggend! 

Graag wil ons drie puntjies in hierdie 
geval vir u kortliks uitpluis. 

Eerstens wil ons wys op die by- 
voeging van die woordjie regte (eer- 
bied) deur B. J. Engelbrecht. Daar- 
mee is geredeneer dat dit gaan om 
eerbied en wel om regte eerbied — 
soos die Bybel dit van ons verwag. As 
hierdie beginsel by die katkisant tuis 
gebring is nl. dat 'n mens eerbied moet 
hê en in die Bybel moet vasstel welke 
eerbied, dan is dit regtig nie niksseg- 
gend nie! 

Tweedens stel die kritikus voor dat 
die formulering moet wees: Ons moet 
eerbied hê... vir almal wat God oor 
ons gestel het. Dan sou die antwoord 
nie stomp wees nie. Tog sou die ant- 
woord wesenlik dan stomper wees om- 
dat dit 'n eie beperking inhou teenoor 
die ope of Bybelsgekwalifiseerde ant- 
woord. Diegene wat God oor ons ge- 
stel het (owerhede) sluit nie in die 
mense waarvan Filip. 2:3 en Ef. 5:21 
Spreek nie. 

Derdens is dit belangrik om daarop 
te let dat Albert Schweitzer en andere 
(dr. M. W. Pretorius, Euthanasie-Gena- 
dedood, ,,Die Hervormer”, Mei 1975, 
bl. 19) nie die Bybelse klem met die 
oog op katkisasie reg lê met 'n filosofie 
van eerbied vir die lewe nie. By 
Schweitzer voer hierdie filosofie na die 
beskerming van fauna en flora! In die 
geloofslewe moet ons eerbied hê vir 
God se wette. 

(Word vervolg) 


Lesers skryf 





Verandering Gods Gebooie 


Geagte Redakteur, ` 

Vergun my hierdie skrywe in ons 
kerkblad asseblief. 

Omdat ek veraf geleë is, kry ek die 
blad altyd laat. Nuusbriewe is soms 
twee maande oud voor ek dit kry. Maar 
ek sien elke keer daarna uit om die 
volgende te kan lees. Nou is dit vir my 
nog van soveel meer belang, omdat 
Soos gesê word, ons in 'n veranderde 
tyd leef. Dit mag so wees! Dit laat my 
dink aan prof. Rautenbach se woorde 
met die 1961 Algemene Vergadering. 
“Die tyd het aangebreek dat ons moet 
waak vir die tweegat jakkalse, jaag jy 
hom uit een gat kruip hy in 'n ander 
en die gate moet toegestop word.” Dit 
was woorde van formaat. 

Daar word gedurig gepraat, gewaar- 
sku, geskrywe, oor die verval, die on- 
verskilligheid, die roekeloosheid van 
die mens. Ja van ons volk, ons Her- 
vormers. Die stroom neem toe, die op- 
drifsels blok saam en as die vloed sak, 
wat dan? Kyk maar na die groot riviere, 
die opdrifsels hang in die boomtakke 
en as die vloed verby is, word die ge- 
wone stroom weer helder. Net ons tyd 
is in vloed en die Bybel? Nee die kan 
nie op en af styg nie. Dié Woord staan 
vas; en die mens waggel, soek na be- 
ter, maak aanpassings: kommunisme, 
liberalisme, mohammedanisme. As die 
predikant dit noem in sy preek, dan 
word daarna geluister en stilswyend 
aanvaar. Ja dis waarskuwings teen 
vreemde invloede. Maar as Mossie sê: 
Politieke perspektiewe, 'n andereen sê: 
Swart nasionalisme word onder die 
Afrikaner ingevoer, dan word daar gesê 
politiek word in die kerk ingevoer, dit 
hoort nie daar nie. Die Wêreldraad 
van Kerke word deur ons verwerp om- 
dat dit strydig met Gods Woord is. 
Nou is daar so baie Hervormers wat nie 
kan of wil verstaan hoekom die Her- 
derlike Skrywe aan al die lidmate van 
die Hervormde Kerk, deur die Algemene 
Vergadering van 1973 gestuur is nie. 

k sê: 'n Studiestuk soos min. Dis 
waarvoor daar herders en leraars en 
teoloë is, wat deur die Hervormde 
Kerk opgelei word om 'n studie van 
Gods Woord te maak, te vergelyk met 
wêreldtoestande (die politiek) en te 
sê: Wat sê die Bybel, nie te swyg en 
te laat loop nie. Dit is die plig van die 
kerk om te sê: So sê die Here van die 
leërskare. So het die profete te doen 
gehad met die politiek van hulle tyd. 
Jesaja het gewaarsku. Jesus self was 
in stryd; en wat van Paulus? Kyk maar 
wie en wat was hy. 

Die Hervormde Kerk het in hierdie 
land in 1904 finaal die stryd aan- 
geknoop teen vermenging op grond van 
Gods Woord, en die Woord bly ewig 
staan, en as die kerk hom laat lei deur 
wêreldliefhebbers of sogenaamde ver- 
anderde tye, dan het die satan oorwin. 

Baie dankie. 

Oudl. Theunis Duvenage 
Ebenhaezer. 


In Die Hervormer van Mei 1975 blad- 
sy 7 verskyn daar 'n kwotasie uit 'n 
skrywe van dr. G. de Ru — naamlik 
Die liefde tot God en die liefde tot 
die naaste val nie saam nie. Die eerste 
gaan nie op in die laaste nie ens. Dr. 
De Ru het seker ook nie saam met die 
kerk Gesang 71 vers 1 kon sing nie — 
naamlik ,,Die som van Gods gebooie 
val saam in hierdie sin jy moet jou 
naaste liefhê en God bo alles min.” 


As die wetgeleerde vir Jesus vra 
(Mat. 22-36) wat is die groot gebod in 
die wet? dan antwoord die Here — Jy 
moet die Here jou God liefhê met jou 
hele hart en met jou hele siel en met 
jou hele verstand — en jou naaste 
liefhê soos jouself — aan hierdie twee 
gebooie hang die ganse wet en die 
profete. 


Let wel die wetgeleerde vra wat is 
die grootste gebod in die wet — Jesus 
antwoord die wetgeleerde: Die eerste 
en groot gebod is om God lief te hê en 
dan sê Jesus: en die tweede wat hier- 
mee gelykstaan — jy moet jou naaste 
liefhê soos jouself. Vir Jesus val die 
liefde tot God en die naaste saam. Ver- 
der het dr. De Ru nog nooit Mat. 25 
vanaf vers 35 gelees, waar Jesus dit 
duidelik stel dat 'n diens bewys aan 
ons medemens 'n diens van God bewys 
is en 1 Joh. 4:12 ,niemand het ooit God 
gesien nie — as ons mekaar liefhet, 
bly God in ons en het sy liefde in ons 
volmaak geword. Verder dr. De Ru 
lees in Joh. 420 — as iemand sê dat 
hy God liefhet en sy broeder haat — 
is hy 'n leuenaar. Hierin word weer 
eens bevestig dat liefde tot God ge- 
openbaar moet word in ons liefde tot 
ons naaste. Hierdie tweede liefde gaan 


hand aan hand. — Dit kan nie van 
mekaar losgemaak word nie. 
W. L. Marais 





Met die jongste sitting van die Her- 
vormde Kerk in die V.S.A. is die vol- 
gende besluit oor die gee van tiendes 
geneem: 


,Aangesien inflasie en selfverwen- 
ning die grootste kompetisie vir die 
ondersteuning van die koninkryk van 
God vorm en dit oortref, en 


Aangesien die Bybelse en historiese 
gee van tiendes al 'n dikwels herhaalde 
Skriftuurlike vermaning aan die kinders 
van God was, 


Daarom besluit die Algemene Si- 
node nou om andermaal sy intemming 
met dié beginsel te bevestig en moe- 
dig die lidmate van die ,Reformed 
Church in America" aan om die gee 
van tiendes te beoefen.” 


Church Herald 

ONS RENTMEESTERSKAP 


Niemand kan ontken dat ons geroep 
word om rentmeesters van ons aardse 
besittings te wees nie. 


Ons vestig u aandag op 'n paar be- 
langrike gesigspunte in hierdie ver- 
band. 


Drie Gesigspunte 


Op die eerste bladsye van die Bybel 
het ons ten minste drie gesingspunte 
wat vir ons onderwerp van belang is. 


CO] Die eerste is dat aan God alles 
behoort wat geskape is. Hy is die Al- 
magtige, die Skepper en Onderhouer 
van alle dinge. Ps. 24:1 sê dit in soveel 
woorde: Die aarde behoort aan die 
Here en die volheid daarvan, die wê- 
reld en die wat daarin woon.” In Hagg. 
2:8 lees ons: ,Aan My behoort die 
silwer en aan My die goud, spreek die 
Here van die leërskare.” In Rom. 11:36 
jubel Paulus: ,,Want uit Hom en deur 
Hom en tot Hom is alle dinge. Syne 
is die heerlikheid tot in ewigheid.” 


Met die oog op ons rentmeester- 
skap wil hierdie gesigspunt vir ons sê 
dat daar in absolute sin 'net een 
Eienaar is, en dit is God. Ons besit 
niks wat ons nie ontvang het nie (I 
Kor. 4:7). ,in Hom lewe ons, beweeg 
ons en is ons” (Hand. 17:28). 


[] Die tweede gesigspunt vertel 
ons dat God die mens tot kroon van 
sy skepping gestel het. Psalm 8 en 
Hebr. 2 gee hiervan 'n treffende be- 
skrywing. Dit beteken dat net die 
mens, onder al die skepsele, gestel is 
om 'n rentmeester te wees. Ons rent- 
meesterskap is dus nie iets toevalligs 
nie. Dit hang met die wese van ons 
menswees saam. 


] In aansluiting hierby is daar 'n 
derde gesigspunt, nl. dat ons rent- 
meesterskap verband hou met die 
mens se roeping om die kragte wat 
God in die skepping gelê het, tot sy 
eer te ontgin. Hy het aan die mens ga- 
wes en talente gegee, aan sommige vyf, 
aan andere twee of een, met die be- 
doeling dat daarmee in belang van 
,die Heer van die diensknegte” ge- 
woeker sal word (Matt. 25:14-30). 


Nie Rentmeester nie, maar Eienaar 


Uit die eerste bladsye van die Bybel 
is dit dus duidelik dat daar net een 
absolute Eienaar is, dat net die mens 
'n rentmeester kan wees, en dat hy 
hierin geen ander keuse het as om 
dit te wees nie. As hy weier om rent- 
meester te wees en sy talente gaan 
begrawe, is hy 'n ,,nuttelose diens- 
kneg” (Matt. 25:30), en is sy bestem- 
ming die buitenste duisternis. 

Die eerste bladsy van die Skrif ver- 
tel ons ook van die oersonde, waar- 
deur die mens presies nie wou doen 
waarvoor God hom bestem het nie. 
Hy was nie tevrede om kroon van die 
skepping te wees nie, maar hy het 
hom deur die satan laat mislei om soos 
God te wil wees: nie rentmeester nie, 
maar eienaar; nie in diens van God 
nie, maar iemand wat oor sy eie lewe 
en lot wil beskik. 


In die res van die Ou Testament 
word ons getref hoe Israel as 't ware 
opgevoed is om te besef dat hy nie 
'n eienaar is nie, maar 'n rentmeester; 
dat hy nooit en nêrens en ten opsigte 
van niks mag sê: dit behoort in abso- 
lute sin aan my, daarmee kan en mag 
ek maak wat ek wil, daarvoor hoef ek 
aan niemand, selfs nie aan God, reken- 
skap te gee nie. 


Die Ou Bedeling 


Israel se rentmeesterskap blyk veral 
uit die voorskrifte in verband met die 
erediens. By geleentheid van die drie 
groot feeste, wat ook oesfeeste was, 
moes Israel die eerstelinggerwe, -brode 
en -vrugte aan die Here wy. Daarmee 
moes Israel bely dat hulle die oes as 
seën van die Here uit sy hand ontvang 
het, en daarom wy hulle die eerste- 
linge, as verteenwoordigend van die 
oes, aan die Here en sy diens. Van U 
het ons die oes ontvang, aan U dra 
ons dit ook op. Ons doen dit as u 
rentmeesters! 


U moet daarop let dat Israel se ga- 
wes aan die Here sonder gebrek moes 
wees, én dat dit gebring moes word. 


Die nuwe bedeling 


In die skema van ons rentmees- 
terskap het daar 'n verandering 
gekom, maar nie wat die beginsels 
betref nie. Ook onder die nuwe 
bedeling bely ons dat daar net 
een absolute Eienaar is, uit wie en 
deur wie en tot wie alle dinge is, 
en dit is God. 


Vir ons as 
Christene het hierdie belydenis 'n 
besondere toespitsing: God beskik 
oor ons lewe en lot, nie net as Skep- 
per nie, maar in Christus ook as ons 
Herskepper. Ons is mense vir wie 'n 
ontsaglike prys betaal is. Ons is duur 
gekoop! Daarom behoort ons nie aan 
onsself nie, en is ons ook nie in abso- 
lute sin eienaars van ons besittings nie. 

U moet daarop let dat ons rent- 
meesterskap nie net betrekking het 
op die bedraggie wat ons as dankof- 


Nieu-Testamentiese 


fer of as kollekte na die kerk toe 
bring nie. Dit omvat letterlik alles 
wat ons is en het: ons lewe, gesond- 
heid, jeug, status, bevoorregte posi- 
sie, ons besittings — alles! Daar is 
geen terrein, geen aspek van ons 
lewe waarvan ons mag sê nie: daar- 
oor beskik ék en ék alleen! 


Hoe én Hoeveel moet ons gee? 


[7] Wat die hoe betref, moet ons 
onderskei tussen gereeld én periodieke 
bydraes. 


Die instandhouding van die erediens, 
die verskillende kwotas waartoe ons 
gemeentes verplig word, behoort tot 
ons gereelde bydraes. Hier is dit nie 
'n saak van ons eie willekeurige be- 
slissing nie, maar van die aanvaarding 
van medeverantwoordelikheid vir die 
bedrae wat ons gemeentes en kerk 
nodig het. Die kerkrade kan hier leiding 
gee deur aan elke lidmaat, in die lig 
van sy inkomste en omstandighede, 'n 
bedrag te noem wat hy as deel van 
die gemeentelike verpligtinge in die 
loop van die jaar behoort by te dra. 
Ons rentmeesterskap ontvang hier die 
karakter van 'n kollektiewe verant- 
woordelikheid, en elke lidmaat — be- 
hoort hom blymoedig aan die eise 
daarvan te onderwerp. 


Onder die gesigspunt van die hoe 
val ook die verskillende metodes van 
bydraes. Die koevertmetode verdien 
voorkeur omdat die bringmotief daarin 
tot sy reg kom. Ander metodes is die 
aftrekordermetode en die kollektemeto- 
de. Eersgenoemde verdien geen aan- 
beveling nie omdat dit die bydrae te 
onpersoonlik maak, en laasgenoemde. 
waarby die diakens uitgestuur word 
om die dankoffers by die huise te gaan 
kollekteer, ondermyn die bringmotief 
en behoort ook nie eintlik tot die taak 
van die diakens nie — in weerwil van 
die nuwe toevoeging tot die bevesti- 
gingsformulier! 


Naas die gereelde bydraes is daar 
ook die periodieke bydraes van allerlei 
aard, waar die beginsel geld dat die 
regterhand nie moet weet wat die 
linkerhand doen nie. Dit is die bydraes 
vir allerlei goeie doeleindes, in terme 
van Matt. 25:31-46. Volgens die Skrif 
is dit 'n belangrike aspek van ons rent- 
meesterskap. Ons moet ons oorvloed 
deel met hulle wat nie het nie, sê 
Paulus in 2 Kor. 8:14. 


OD] Ons tweede vraag is: Hoeveel 
moet ons gee? 


Hierby is ons uitgangspunt dat ons 
as Christene nie gebonde is aan die 

AANLOKLIK IS DIE WATER 


Aanloklik is die water 

wat stil lê of wat wieg 

vir motjies in die maanlig 
wat aanhou daarheen vlieg. 


Hul draai en draai en draai, 
kon nader af gesak 

tot hulle vasvlieg in 

die blinke watervlak. 


Dan is dit gou verby. 

Die motjie spartel, wil 
weer opstyg. Bly dan lê 
soos drywend blaartjie, stil. 


Wit lê die dam se water 
van motjies smêrens daar. 
Dis somber lykekleed 

en dit roer diep 'n snaar. 


Gebroke lewens veel 

deur blink vlak van verleiding. 
Stom wys hul heen na baie 
smart, hartseer, pyn en lyding. 


George J. Diamond 


Siektes moet vir ons as medisyne 
dien om ons van die geneënthede van 
die wêreld te reinig en ons af te sny 
van wat vir ons verbode is. 

Calvyn in 'n brief 
aan mev. De Coligny. 


DOODSBERIGTE 
Bes 





IN MEMORIAM 


Dit het die almagtige God behaag om 
die siele van hierdie ons tans gestor- 
we broeders en susters, tot Hom te 
neem. Hulle liggame is aan die aarde 
toevertrou in die vaste en sekere hoop 
van die opstanding tot die ewige lewe 
deur ons Here Jesus Christus wat die 
vermederende liggaam aan Sy verheer- 
likte liggaam gelyk sal maak. 


In liefdevolle herinnering dink ons 
terug aan ons ontslape dierbares wat 
ons vooruitgegaan het en nou rus van 
hulle arbeid. Ons mis hulle, maar treur 
nie oor hulle soos die ander wat geen 
hoop het nie. Ons dank God vir wat 
hulle deur sy genade beteken het. 


COETZEE, Japie. Met liefdevolle herin- 
neringe dink ons terug aan 29 Mei 1973 
toe die Here onverwags van ons ge- 
neem het, ons beminde eggenoot, 
pappa, seun en broer in 'n tragiese mo- 
torongeluk, te Rhodesië. Sy son het 
ondergegaan terwyl dit nog dag was. 
Baie trane vloei in stilte maar — ons 
berus in U wil. 


Treurende Lettie, kinders, 


ouers en familie. 
Zeerust. 


COETZEE, Sarah. Twee jaar van verlan- 
ge is verby, maar die nag van 20 April 
1973 sal ons nooit vergeet nie toe van 
ons weggeneem is ons moeder en 
grootmoeder in 'n motorongeluk in die 
ouderdom van 65 jaar. 


Ons gun haar die rus. Haar plek is 
leeg, maar ons berus — dit was U wil. 


Kinders en kleinkinders. 
Zeerust. 


By al die vooruitgang in wetenskap- 
like kennis en tegniese vaardigheid 
moet iedereen, wat nie geblinddoek is 
nie erken, dat dit met die menslike 
vryheid sleg gaan, want meer en meer 
blyk dit dat die mens, wat van God 
vrygemaak is” in 'n demoniese wêreld 
lewe, in 'n wêreld, waarop die duiwel 
sy stempel gesit het. 

Dr. G. de Ru 

ONS RENTMEESTER- 
SKAP 

voorskrifte van die skadudiens as wet- 
like verpligting nie. As niemand egter 
die skema van die tiende wil gebruik 
as algemene leidraad in die bepaling 
van sy bydrae, dan kan 'n mens dit 
eintlik net toejuig en verwelkom. Hoe- 
veel van ons bydraes is nie ver benede 
hierdie Ou-Testamentiese standaard 
nie? Ons hou egter net rekening met 
die feit dat die tiende nie as 'n wetlike 
verpligting gehanteer moet word nie, 
viant dan plaas ons (Christene weer 
onder die juk van diensbaarheid, waar- 
van Christus ons vrygemaak het. Die 
tiende kan hoogstens dien as alge- 
mene leidraad vir ons geestelike be- 
slissing. 

Die Nieu-Testamentiese voor- 
skrifte vir ons rentmeesterskap 
ten opsigte van die diens van 
barmhartigheid en van die erediens 
is, ten eerste, dat ons gereeld 
moet gee (1 Kor. 16:2); ten twee- 
de dat ons bydraes nie krenterig 
mag wees nie. Paulus praat in 
hierdie verband van oorvloedig (2 
Kor. 8:7), met die aangrypendste 
motivering in die hele Skrif: ,,Want 
julle ken die genade van ons Here 
Jesus Christus, dat Hy, alhoewel 
Hy ryk was, ter wille van julle 
arm geword het, sodat julle deur 
sy armoede ryk kan word" (2 Kor. 
8:9), en derdens dat God 'n oor- 
vloedige en blymoedige gewer lief- 
het (2 Kor. 9:5-7). 


Op die vraag: Hoeveel moet ons 
gee? is die antwoord dus: dit hang 
van omstandighede af — van ons 
Kollektiewe verpligtinge ten opsigte 
van die lewe en arbeid van die kerk; 
van die grootheid van die nood wat 
ons rondom ons sien, van die mate 
van ons individuele voorspoed — maar 
dan in die volle besef dat ons hierin 
rentmeesters van God is, van dié God 
wat 'n blymoedige en oorvloedige 
gewer liefhet, omdat Hy self blymoedig 
en oorvloedig gegee het, want Hy het 
aan ons sy onuitspreeklike Gawe ge- 
gee, (2 Kor. 9:15), sodat ons deur sy 
armoede geestelik en ewig ryk mag 
wees. 


Ons rentmeesterskap omvat ons hele 
lewe en alles wat ons besit, nie net 
een-tiende nie, maar die volle tien- 
tiendes daarvan. 

(Hierdie Bybelsgeoriënteerde ar- 
tikel is uit die pen van prof. dr. 
Verhoef en is verkort oorge- 
neem uit Die Kerkbode. Red.) 

LEES! 


Menseregte deur J. D. van der Vyver 


In hierdie verkorte weergawe van 
sy proefskrif getiteld ,,Die Juridiese 
Sin van die Leerstuk van Menseregte”, 
slaag die skrywer daarin om die kern 
vraagstukke van en rondom die begrip 
menseregte toe te lig. 


Ter inleiding word die leser vertroud 
gemaak met die teoretiese ontwerp 
van menseregte. Hieruit blyk dit dat 
vele denkstrominge, teorieë en staat- 
regtelike aktes bestaan wat getuig van 
die mens se eeue lange stryd om die 
behoud van dit wat hom van 'n voort- 
bestaan sal verseker. 

In sy toepassing van die idee van 
menseregte word verwys na verskeie 
na-oorlogse pogings wat aangewend 


is om opnuut vrede te verseker. Hier-. 


van getuig die totstandkoming van die 
Verenigde Volke Organisasie en die 
daaruit voortvloeiende Universele De- 
klarasie van Menseregte. Dit is verbly- 
dend dat die skrywer opmerk dat hier- 
die wêreldorganisasie se bemoeienis 
met menseregte humanisties, liberalis- 
ties en utopies van aard is. Geen 
wonder dat die regerings van verskeie 
state eie initiatief aan die dag gelê het 
om by wyse van kontinentale deklara- 
sies en grondwetlike sanksies voor- 
siening te maak vir die praktiese en 
realistiese implementering van mense- 
regte. Met sekere voorbehoude is 
Suid-Afrika geen uitsondering nie. 
Langs die weg van prakties-uitvoer- 
bare en kontroleerbare staatregtelike 
maatreëls word ruimtelik voorsiening 
gemaak vir die beskerming van ieder- 
een se regte gegrond op die beginsel 
van geregtigheid. 

Die skrywer sluit af deur een en 
ander aanbevelings te maak ter verste- 
wiging van die reeds bestaande Suid- 
Afrikaanse regsbeginsels ter uitbouing 
van die begrip menseregte. 


J. D. van der Vyver word gelukge- 
wens met sy treffende stuk werk wat 
aanbeveel word vir iedereen wat in 
hierdie aktuele onderwerp belangstel. 

J. D. Gericke 
EE 
Die Mens 
Deur: dr. J. A. Heyns 


Uitgegee deur Sacum Beperk, Bloem- 
fontein. 


177 bladsye — Prys R4,90. 


Die mens sal sekerlik altyd 'n aktuele 
onderwerp van bespreking bly — so- 
lank as wat daar sinvol oor hom ge- 
praat word. 


In hierdie werkie werp die skrywer 
vir ons lig op sekere buite-Bybelse 
mensbeskouinge. Hy sit hulle oor- 


LEES! 


sprong en aard uiteen en wys treffend 
daarop dat baie van hierdie rigtings al 
eeue tevore in ietwat ander gedaantes 
verskyn het. 

Daarna volg 'n verskeidenheid van 
Bybelse beskouinge aangaande die 
mens. Getrou aan die Skrif en met 
prikkelende argumente wys die outeur 
op die mens en sy verhoudingslewe 
tot God, sy naaste, homself, die natuur, 
kultuur en ander strukture. 

Een punt van kritiek is dat hy hier 
en daar van begrippe en woorde ge- 
bruik maak wat vir die gewone leser 
partymaal raaiselagtig mag klink. 

Die skrywer het egter wel deeglik 
daarin geslaag om die uitsonderings- 
posisie van die mens duidelik te stel 
— en verder dat sy lewe alleenlik sin 
en betekenis kry as hy dit inrig volgens 
Gods Woord — op sy weg na die 
koninkryk van God. 

Ek beveel die boekie graag aan. 

W. C. J. v. Rensburg 
RE EE 
Sanet te Groen, 
Die Hart van Dinge, 
Dagbreek-boekkring, Posbus 4842, Jo- 
hannesburg, 1975. 
175 bls., R2,20. 


As mens hierdie boek lees, wat hoof- 
saaklik handel oor die gesinslewe, dan 
wonder mens hoe kom dit dat daar 
binne die gesinskring so 'n pragtige 
harmonie kan heers. In die huisgesin 
van hierdie boek heers 'n atmosfeer 
wat jou tegemoet kom by die voor- 
deur, — ,,dit verwelkom jou, en laat 
'n sterk gevoel van rustigheid en vei- 
ligheid by jou opkom.” 

Hierdie boek bevat 'n skoon verhaal, 
wat netjies beplan is; mens kan vir eie 
gesinslewe baie hieruit haal. Die ak- 
sente val reg en die leser kan dit mak- 
lik onderskei en leer toepas. Ek het alle 
vrymoedigheid om die boek aan te be- 
veel by ons gesinshoofde wat elk 'n 
tuiste moet skep, en by ons kinders. 
wat bydraes en opofferings moet maak 
om die tuistes te help bou. 

A.M.V. 
* * * 

Gekeurde Klein Reseppe vir Hoërskole 
Deur M. A. A. Basson, hoofeksamina- 

trise T.O.D. en E. P. Britz, hoofeksa- 

minatrise Kaapland. 
Uitgegee deur Perskor, Johannesburg. 
Prys R3,95. 


Hier het ons 'n besonder keurig uit- 
gegewe reseppeboek, so duidelik ge- 
stel dat selfs die beginner en die hoër- 
skool dogter dit maklik sal volg. 

'n Groot hulp is die verhouding tus- 
Sen gram en milli-liter wat hier gegee 
word. Die opstellers kan gelukgewens 
word. 

EH.D. 








Ben Pieterse het gesterf soos hy geleef het. 
'n Trotse man. 


















Ben Pieterse se gesin en werk was sy trots 
— en vir albei wou hy net die. beste gee. 

| Hy't na aan sy kinders geleef; hy't dikwels 
saam met hulle gaan kampeer want hy wou 
dat hulle die land leer ken. En hy't hard 
gewerk vir sy mense... Ben Pieterse was 
altyd op sy pos. 

Kort na sy vader se dood het Ben `n 
begrafnispolis by Homes Trust Lewens 
uitgeneem want hy wou sy vrou en kinders 
vrywaar teen begrafnisonkoste en omslagtige 
reëlings wanneer hy sterf. Hy wou dinge 
voor die tyd agtermekaar kry. 

Dit was 25 jaar gelede. Verlede maand is 
Ben oorlede en al die begrafnisreëlings en 
onkoste is beharug deur Homes Trust 
Lewens. Net soos hy dit sou wou gehad het. 
Ben Pieterse het gesterf soos hy geleef het. 

'n Trotse man. 

































WEN ENE WEEN! MEEN WEEN HEEN HEEN WEE 

TT al Vir u GRATIS boekie, knip net die koepon uit 
En pos dit aan: 

Die Bestuurder, 

Homes Trust Lewens, 

Posbus 93, Kaapstad, BOOO. 

Ek wil graag weet hoe versekering my 

gesin en myself teen die onverwagte kan 

beskerm. Stuur my asseblief u gratis 

boekie, GEMOEDSRUS: Die wete dat 

u teen die onverwagte beskerm ts. 


U hele gesin is outomaties gedek wanneer u `n Homes Trust Lewens-begrafnis- 
polis uitneem. 
Skryf om ons gratis boekie. Dit vertel u alles wat u wil weet omtrent alle soorte 
versekering in eenvoudige, alledaagse taal. En selfs al is u reeds verseker, gee 
dit u die reg tot `n gratis oorsig van u versekeringsbehoeftes 
deur die deskundiges van Homes Trust Lewens. 


HOMES TRUST LEWENS, 


Die groeiende reus in lewensversekering. 

MV Houtprodukte 
bied aan: 


Lamelhout- 
enige lengte, 

enige grootte, 
le vorm. @ 


VA 











neer u nou lamell Out Deste 


es watu kry. U weet *DENLAM 


Nywerheidsafgewerkte 





OOK presies n 10o€ om dit te Krye 








lamelhoutbalke van dennehout 


vanneer udit gaan kry. vir strukturele aanwending. 
M.V. Hou pre di Jul te—die grootste 
vervaardigers van lamelhout in die 
Suidelike mal fror id—bie Edu N 
dier ns wat vc ledige s spesifik asles *ORNALAM 
asook voor-vervaardigingsadvies Lamelhoutbalke van denne-. 
Eli hout virstrukturele aanwending 
TEL? pé. met argitektoniese afwerking. 
Ons pi odukte is natuurlik van die Ideaal vir gebruik waar die 
de Ste ge $ alte wat va ndag in volle prag van die hout tot sy 
Suid-Afrika beskikbaar is. In enige reg moet kom. 
te ed SE Drafver- 
vaardig volgens spesifie ke grootte 
EN VOrM. 
M.V. Houtprodukte haal alles uit 





om u vandie be 
diens te voorsien. 


Die Hervormer, Julie 1975, bladsy 


G 
ste moontlike 





*SALIGLAM 

Die aristokraat onder lamel- 
houtbalkea. Verleen 'n TYK 
effek aan kerke SE 
geboue sowel as huise 


MV Timber Products (Edms Bpk. 


Martinus Rasstr 
Rosslyn, Transvaal. Tel. 


at, Ross 


I 
58 


, Fransvaal. Posbus 
118. 


Odes Marais 0745 


